Layma's World: အကြိုက်ဆုံး အဟောင်း ၅ ….\n“လေးမ”ကို ကိုဘုရင့်နောင်က Tag ပါတယ်....။ ရေးခဲ့တဲ့ အဟောင်းတွေထဲက အကြိုက်ဆုံး ၅ ခုတဲ့.....။ ၅ခုထဲလား..... နည်းလိုက်တာ.....။ “လေးမ” ရေးခဲ့မိသမျှ အားလုံး ကြိုက်ပါတယ်....။ ကြိုက်တယ်ဆိုတာ စိတ်ကျေနပ်တာကို ပြောတာပါ.... ။ အတွေးတွေ....အရေးတွေ.... ကောင်းချင်မှ ကောင်းပါမယ်..... တွေးချင်တာတွေး...... ရေးချင်တာရေး လိုက်ရတာကို ကျေနပ်နေတာပါ....။ “လေးမ” bloggerမဟုတ်ပါဘူး..... လက်ရေးမလှလို့ ...... စာအုပ်ထဲမှာမရေးဘဲ...... online တက်ရေး နေတာပါ..... ရောဂါ နောက်တဆင့်တက်ပြီး..... သူများတွေရဲ့ ထင်မြင်ချက်တွေ လိုချင်လာလို့publish လုပ်မိပါတယ်......။\nမေ ၊ ဇွန် ၊ဇူလိုင် ၃ လ မှာရေးခဲ့ သမျှ “လေးမ” စိတ်နဲ့အတွေ့ ဆုံး ၅ ခုကိုရွေးပေးလိုက်ပါတယ်......။ သြဂုတ်လမှာ ရေးထားတဲ့ထဲက နောက်တခေါက်မှ ရွေးတော့မယ်.....။ ကိုရန်ဆီက သင်ထားတဲ့ မာတိကာလေးက ဒီကနေ့သိပ်အသုံးဝင်သွားပြီ..... ကိုရန်ရေ.....ကျေးဇူး....ကိုဘုရင့်နောင်ရေ....ကျေးဇူး.....။\n1. Architect က ဒါတွေ ပေးတယ်.....\n(လူသားတို့မွေးဖွားချိန်မှ သေဆုံးချိန် အထိ ဗိသုကာတို့ဖန်တီးသော လက်ရာများနှင့် ကင်းကွာ၍ မရဆိုတဲ့ အကြောင်းလေးရေးထားတာပါ....)\n(နာမည်ကျော် အမတ်ကြီး ဦးပေါ်ဦးနဲ့စကားပြောကြည့်ထားပါတယ်....)\n3. အဝေးတမြေမှ သားကောင်းများ\n(အခြေအနေမှန်ကို မြင်တဲ့အတိုင်း.... ခံစားမိတဲ့အတိုင်း မချိတင်ကဲ.... ၀မ်းနည်းစွာရေးချထားတာပါ....)\n(ကိုယ့်ကိုယ်ကို ဆိုဆုံးမ ဖြစ်တဲ့ စကားလေးကို ရေးထားတာပါ....)\n5.ဖြတ်သန်းခဲ့သော ကျောင်းသူဘ၀ ( ပ )\n(ဗိသုကာဘွဲ့ ရဖို့ဖြတ်သန်းခဲ့တဲ့ ပျော်စရာ.... လွမ်းစရာ....ပုံရိပ်လေးတွေကို မှတ်တမ်းတင်ထားပါတယ်....)\n“လေးမ” blog ကိုလာလည်သူတိုင်းကို tag ပါတယ်....။ စိတ်ဝင်စားရင် ရေးပါ.....။ ရေးဖြစ်ရင် အသိပေးပါ..... လေးမ လာဖတ်ချင်လို့ ပါ.....။\nBy name နဲ့နားပူနားဆာ လုပ်ချင်တဲ့ ၅ ယောက်ကတော့.....\n၁။ အချိန်ရှားတဲ့ မဂျစ်တူး\n၂။ အစိမ်းရောင် Pooh ကိုသန့် ဇော်မင်း\n၃။ ခရမ်းရောင် Pooh ပုဂံသား\nBlog မရှိတဲ့ Jerry ကို အထူး နိုးဆော်ပါသည်......ရေးကိုရေးရမယ်...။ အားလုံးပဲ အဆင်ပြေရင်ရေးပြကြပါဦး....။\nမနေ့ က ၅ ယောက်ပဲ ပူဆာခဲ့ပါတယ်.....။\nဒုတိယပိုင်းအနေနဲ့ဒီနေ့နောက်ထပ် ၅ယောက်ကို Tag ပါတယ်...\n၅။ ရွှေပုံ့ \n(ကြာသပတေးနံ နဲ့ စတဲ့ ၃ယောက်.... ဗုဒ္ဓဟူးနံနဲ့စတဲ့ ၂ ယောက်ကို ဂျောက်ချလိုက်ပါလို့ဗေဒင်ဆရာက ဟောလိုက်လို့ ပါ.....)\nအင်္ဂါနံပါတဲ့လူကို Tag ရင်လဲ ထီပေါက်ကိန်းရှိတယ်ဆိုလို့ ... ကိုဇင်...ကိုလတ် ရေ.... Tag တယ်နော်....။ ။\nPosted by Layma at 5:32 PM\nလေးမ ကျေးဇူးတင်ပါတယ်။ လေးမရဲ့ အကြိုက်ဆုံး ပို့စ်တွေက အားလုံးကောင်းတယ်ဗျာ။ နံပါတ် ၃ကို ပိုကြိုက်တယ်။\nhomeless ကိုမှ လာ tag ရတယ်လို့ကွယ် ။ တက်ထားတာက ရေးသူအကြိုက်ဖြစ်သည်။ ခက်သည်က ကျွန်ုပ်မှာ blogger ဘ၀ သို့ မတက်လှမ်းနိုင်သော bloggy တစ်ယောက်သာလျှင် ဖြစ်သည်။ အထူး နိူးဆော်တော့လည်း ရေးရပေမပေါ့ ။ သို့မို့ကြောင့် အိမ်ရှင်အလိုကျစေရန် ဖတ်သူအကြိုက်ကို ရေးလိုက်ပေတော့သည် ။ သူ့ဆီလာလည်ရာကစပြီး သူချိတ်ဆက်ထားတဲ့ တခြား နေရာတွေလည်း ရောက်ဖြစ်သည် ။ ဖတ်ဖြစ်သည် ။ သူ့ကို တက်တဲ့ သူရော သူက ပြန်တက်လိုက်တဲ့ သူတွေရဲ့ စာတွေရော အားလုံးကို ကြိုက်မိရာ ရှာလိုက်တော့သည် ။ ကြိုက်တာတွေ များတဲ့ အထဲက လက်မှီရာ ရွေးရခြင်းဖြစ်ပေသည်။ ကဲ ...... ရော့ <<<<< ရှု့လော့ .........................\n၁ ။ မဂျစ်တူး ။ I . ခြေလှမ်းများ http://gyittu.blogspot.com/2007/05/blog-post_31.html\n။ II. တနေ့ဆိုသော နေ့တနေ့ http://gyittu.blogspot.com/2007/06/blog-post_16.html\n။ III.လျှောက်ခြစ်စာကြောင်းများအားလုံး ( ကျွန်ုပ် နာမည်ပေးလိုသည်က “ ကလေးလေးတစ်ယောက်၏ ပုံဆွဲစာအုပ်” ဖြစ်သည်။ )\n၂ ။ ကိုသန့်ဇော်မင်း ။ I. ခေါင်းစဉ်မတွေ့ရ http://paing411.blogspot.com/2007/05/blog-post_30.html\n( ဒီစာ က ဖတ်ကြည့်တော့ ဘာမှ မဟုတ်သလိုပဲ ။ သူဘာလုပ်ရမလဲလို့ သူငယ်ချင်းတွေကို အကြံဥာဏ်တောင်းထားတာ ။ အကြံပေးကြတဲ့ သူငယ်ချင်းတွေလည်း မနည်းဘူး ။ ဘာလို့ကြိုက်လဲဆိုတော့ ဖတ်ပြီး ကြည်နူးမိတယ် ။ လေးစားမိတယ် ။ ဖတ်ကြည့်ရင်သိလိမ့်မယ် ။ မပန်ဒိုရာ ရေးတဲ့ မင်္ဂလာတရားတော်နဲ့ အညီ ဘလော့ဂ်တွင် နေထိုင်ခြင်း http://pandora-and-pandora.blogspot.com/2007/08/blog-post_10.html ဆိုတဲ့ စာကို သတိရသွားလိမ့်မယ် ။ သိပ်ကို မင်္ဂလာရှိတဲ့ မြန်မာ ဘလော့ဂ် အသိုက်အ၀န်းလေးရဲ့ ရင်းနှီးခင်မင်မှု ၊ ဖေးမမှု တွေနဲ့ သူတို့ သားအမိနှစ်ယောက်ရဲ့ မေတ္တာ ၊ သူ့ရဲ့ ရှေ့ရေးအတွက် ဒွိဟ ၊ ရသစုံ ခံစားမိသွားလို့ပါ ။ )\nII. ။ ဖိုးဖိုးပုံပြောမယ် ၁ + ၂ http://paing411.blogspot.com/2007/06/blog-post_15.html\nIII. ။ အိပ်မက်အပေါက်နဲ့ ကြယ်ကြွေကောက်သူ http://paing411.blogspot.com/2007/08/seven.html\n၃ ။ ကိုပုဂံသား ။ I.theory from alchemy http://baganthar-88.blogspot.com/2007/06/theory-from-alchemy.html\nIII. ပြောင်းလဲမှု http://baganthar-88.blogspot.com/2007/07/blog-post.html ( သူ့ အတွေးထောင့်တွေမှာလည်း အနည်းငယ်ထူးခြားသည်။)\n၄ ။ ကိုနိုင် ။ I. did and wish http://naing1.blogspot.com/2007/05/did-and-wish.html\n။ II. for me http://naing1.blogspot.com/2007/05/for-me.html\n။ III. invert color http://naing1.blogspot.com/2007/06/invert-color.html\n( ကိုနိုင်ရဲ့ စာမျက်နှာက ရိုးရှင်းသလောက် ( bannar ကြီးမပါ ) သူ့ရေးဟန်၊ အတွေး၊ တင်ပြပုံတွေက ဆန်းသည် ။ အတော်များများကို တော်တော် ကြိုက်သည်။)\n၅ ။ sparrow ။ I. ခေါင်းစဉ်မမြင်ရ http://portal-enics.blogspot.com/2007/08/blog-post.html\n။ II. lenten memories http://portal-enics.blogspot.com/2007/07/lenten-memories.html\n။ III. ခေါင်းစဉ်မမြင်ရ http://portal-enics.blogspot.com/2007/07/blog-post.html (အရေးနည်းပေမဲ့ ရေးသလောက် ကောင်းသည်။ )\nကြိုက်သမျှတွေသာ ရေးရလျှင် အိမ်ရှင်ရော ဧည့်သည်တွေပါ ဖတ်မနိုင်ဖြစ်လိမ့်မည် ။ ထို့ကြောင့် ဖတ်မိသမျှ ထဲက မှတ်မိသမျှ အကြိုက်တွေကို ၃ ပုဒ်စီသာ ရွေးယူလိုက်သည်။\nဒီ tag ကို စတဲ့ ကိုဘုရင့်နောင်ကျော်ထင်နော်ရထာကြီး ကိုတော့ ဘလော့ဂ်နဲ့ပတ်သတ်တဲ့ လုပ်ပုံလုပ်နည်းလေးတွေ အားလုံးကြိုက်တယ် ။ တကယ်အသုံးဝင်လို့လေ ။ ခုထိ မဘလော့ဂ် နိုင်သေးတာပဲ ခက်တယ် ။ http://181bayintnaung.blogspot.com/2007/05/easy-way-to-backup-your-blog.html ဒါမျိုးဆို ဘလောဂါတိုင်း လုပ်သင့်တာပေါ့ ။ အနိစ္စ တို့ သင်္ခါရတို့ ဆိုတယ် မဟုတ်လား ။ ကြိုးစားပန်းစားရေးထားတာလေးတွေ အကြောင်းအမျိုးမျိုးနဲ့ ပျောက်ပျက်ကုန်မှဖြင့် ....... အဟင့် .......\nI. စတေးရတယ် http://181bayintnaung.blogspot.com/2006/07/blog-post_24.html\nII. ကန်မလေးတွေနဲ့ ပတ်တနာတွေ http://181bayintnaung.blogspot.com/2006/07/problems-with-girls.html\nIII. ဆုတောင်း http://181bayintnaung.blogspot.com/2006/08/blog-post_09.html\nအဆွေတော် အိမ်ရှင်ကြီးရဲ့ စာတွေကတော့ ............... မပြောတော့ပါဘူးဗျာ ။ အားနာတယ် ။ .............. ပြောရင် စိတ်မကောင်းဖြစ်နေဦးမယ် ။ အဟီး ....... အားလုံးကို ကြိုက်သဗျို့ ။ ထမင်းစားကောင်းအောင် ပြောတာ မဟုတ်ပါဘူး ။ တကယ်ပါ ။ သူကိုယ်တိုင်ရွေးထားတာတွေကို ကြိုက်သလို တခြားစာတွေကိုလည်း တမျိုးစီ ကြိုက်တာပါပဲ ။\n“ ပါးပါးလေးတွေးသွား ” လို့ သူပြောသလိုပဲ သူစာတွေက ဖတ်ပြီး တွေးမိသလောက် ကောင်းတယ် ။ သူငယ်ချင်း အချင်းချင်းမို့ အကောင်းချည်းပဲ မြင်တာ မဟုတ်ပါဘူး ။ မကောင်းရင်လည်း ဘာရမလဲ ။ ဟင်း ....... ပြောပစ်လိုက်မပေါ့ ။\nစာဖတ်သူတစ်ယောက်ရဲ့ အကြိုက်စစ်စစ်တွေ ဖြစ်ပါသည် ။ ကွဲလွဲနိုင်ကြပါသည်။\nကဲ ။။။ ဒီလောက်ဆို ကျေနပ်တော့ဗျာ ။ ဘလော့ဂ် မရှိတဲ့ သူ အတက်ခံရတာ ဒီတခါပဲ ရှိမည်ထင်သည် ။ အရှည်ကြီးကို တက်ပစ်လိုက်သည် ။ သည်းခံကြကုန်လော့ ။\nစာကြွင်း။ ။ နောက်ဖြည့်ထားတဲ့ သူတွေရဲ့ စာကိုတော့ လောလောဆယ် မဖတ်နိုင်သေးပါခင်ဗျား ။ အား လား လား ...... ဇတ်ကြောတွေတက်လိုက်တာ ။ ကျွတ် ..... ကျွတ်\nဘလောဂီ ဒုက္ခကလည်း မသေးပါလားနော် ။။။။။။။\nဆင်နင်းတယ် အိပ်မက်မက်လို့ လာကြည့်တာ. ထင်တဲ့အတိုင်းပဲ. အနော့်နာမည်ကို ယူသုံးထားတယ်. တော်သေးတာပေါ့. တို့က Wed Born မှန်း လေးမသိအောင် ဘယ်တော့မှ မပြောဘူးလို့ ဆုံးဖြတ်ထားတာ. ဟတ်ဟတ်ဟတ်\nကိုဘုရင့်နောင်…. အဲဒီ သားကောင်းတွေထဲမှာ ကိုဘုရင့်နောင်လဲ ပါတယ်မဟုတ်လား….။\nကိုရန်…. ကိုးန၀င်း နေ့ တိုင်းစိပ်လို့ဒီလို အိပ်မက်တွေမက်တာပေါ့နော်….. တွေ့ မယ် နောက်တခါ ကိုရန် ကို ဂျောက်ချမယ်…. လုံးဝ မမေ့ဘူး…. ဘုရားသာ တနေ….။\nဂျယ်ရီ…. တော်၂အကြပ်ရိုက်သွားမှာပဲဆိုပြီး ဂျောက်ချလိုက်တာ ဂျလည်ဂျယ်ရီ က တမူးသာအောင် ထူးပြသွားပါလား…..ကောင်းပရှင်…. ကျေးဇူးကြီးပါပေတယ်… ကြွက်လယ် ဂျယ်ရီ ရယ်…..။\nကို Jerry ကျေးဇူးတင်ပါတယ်ခင်ဗျာ။ လေးမရေ ကျေးဇူးတရားဆိုတာကို မိဘတွေက သင်ကြားပေးထားပါတယ်။\nကိုဘုရင့်နောင်….. မှန်ပါတယ်ရှင်…. လေးမတို့ ရဲ့ လက်ဦးဆရာတွေက သင်ပေးလိုက်ပြီးသားပါရှင်….။\nဂျယ်ရီရေ.. လာဖတ်တာတွက်ရော.. အဓိကတော့ “ကလေးလေးတစ်ယောက်၏ ပုံဆွဲစာအုပ်” ဆိုတဲ့ နာမည်လေးတွက်ရော သိပ်ကျေးဇူးတင်တယ် ။\nအဲဒီနာမည်လေး သိပ်ကြိုက်တာပဲ ။ လေးမပြောတုန်းက ဘယ်သူများ အဲဒီနာမည်လေး ပေးသလဲလို့.. လက်စသပ်တော့ ဂျယ်ရီကိုးး)\nလျှောက်လျှောက်ပြီးတော့သာ မရပ်မနား “ချစ် ” ပေတော့……မဂျစ်ရေ ။


ကမ္ဘာ့အကောင်းဆုံး တိုက်ခိုက်ရေးရဟတ်ယာဉ်များ (၁၀) စီး အပိုင်း (၂) — Steemit\nကမ္ဘာ့အကောင်းဆုံး တိုက်ခိုက်ရေးရဟတ်ယာဉ်များ (၁၀) စီး အပိုင်း (၂)\nhtetlinnaung (51) in helicopters •4months ago\n7.Kamov Ka-52 Hokum -B\nနံပါတ် 7နေရာမှာ ရယူထားတာကတော့ Kamov\nKa-52 Hokum -Bပဲဖြစ်ပြီးတော့ ရုရှားလေတပ်ရဲ့တိုက်ခိုက်ရေး ရဟတ်ယာဉ် အမျိုးအစားတစ်ခုဖြစ်ပါတယ်...အလျင်မြန်ဆုံး နဲ့ အန္တရာယ်အရှိဆုံး ရဟတ်ယာဉ်တစ်စီး ဖြစ်ပါတယ်...တစ်ယောက်မောင်း အမျိုးအစားဖြစ်ပြီး coaxing systemကိုအသုံးပြုထားကာ 1995ခုနှစ်မှာ ပွဲထုတ် မိတ်ဆက်ခဲ့ပါတယ်...အနီအောက်ရောင်ခြည်ရှာဖွေရေး စနစ် နှင့် Merkury Low-Light TV systemကိုအသုံးပြုထားပါတယ်...စွမ်းဆောင်ရေ မြင့်မားတဲ့ ရဟတ်ယာဉ်တစ်စီးဖြစ်ပြီး နေ့ရောညပါ တာဝန်မထမ်းဆောင်နိုင်ပါတယ်...ရာသီဥတုဆိုးရွားနေရင်တောင် ကောင်းမွန်စွာပျံသန်းနိုင်တဲ့ ရဟတ်ယာဉ်တစ်စီးပဲဖစ်ပါတယ်...\nရဟတ်ယာဉ်မှာ တပ်ဆင်ထားတဲ့လက်နက်တွေအနေနဲ့ 30 mm စက်အမြောက် နှင့် FCS (Fire Control System) တပ်ဆင်ထားပါတယ်...ဒါ့အပြင် Laser Guided Anti-tank Missilesများ ..S-8,S-13 rocketများထည့်သွင်းပစ်ခတ်နိုင်တဲ့ rocket podsများလည်း တပ်ဆင်ထားပါတယ်...ကိုယ်ထည်တစ်ခုလုံးကို များစွာသော လုံခြုံရေး စနစ်များနဲ့ နည်းပညာများပေါင်းစပ်ကာ ကာကွယ်ပေးထားပါတယ်...ထိုရဟတ်ယာဉ်ကို အီဂျစ် လေတပ်နဲ့ ပေါင်းစပ်တည်ဆောက်ထားတာလည်းဖြစ်ပါတယ်...\n6.Agusta A 129 Mangusta\n1990ခုနှစ်မှာ Agusta A129 Mangusta ကို\nအီတလီတပ်မတော်က စတင်မိတ်ဆက်ခဲ့ပါတယ်...အပေါ့စားတိုက်ခိုက်ရေးရဟတ်ယာဉ်တစ်စီးအနေနဲ့ထုတ်လုပ်ထားတာဖြစ်ပါတယ်...နည်းပည်ပိုင်း နဲ့ လက်နက်ပိုင်းများကို အမြန်ဆုံး နဲ့ အကောင်းဆုံး တပ်ဆင်ထားတဲ့ရဟတ်ယာဉ်တစ်စီးဖြစ်ပါတယ်...Ground Attack,Anti Armor,Anti-Aircraft roleတွေအတွက် အသုံးပြုနိုင်ပြီး နေ့ည မည်သည့်အခြေအနေမှာမဆို အသုံးပြုနိုင်ပါတယ်...Hellfire, Stringer,Mistral Anti-Aircraft and Anti tank missileများ တပ်ဆင်ထားပါတယ်...ဒါ့အပြင် unguided rockets များလည်းသယ်ဆောင်ပစ်ခက်နိုင်ပြီး 20mm cannonတစ်ခုလည်း တပ်ဆင်ထားပါတယ်...အီတလီလေတပ်အပြင် တူရကီ လေတပ်မှာပါ အသုံးပြုနေပါတယ်....\nFollow & upvote @htetlinnaung\nhelicopters military msu knowledge writing\n4 months ago by htetlinnaung (51)\nkhinzawlatt (51) ·4months ago\nYou receive vote 100% Vote From @khinzawlatt. Because Your Tag msu. MSU is Myanmar Steemit User Group.


မျက်နှာပေါင်းတင်မယ် ………. | Myanmar Gazette News Media Forum Network\nHome » Creative Writing » မျက်နှာပေါင်းတင်မယ် ……….\nPosted by Khaing Khaing on Jul 13, 2012 in Creative Writing, Think Different | 29 comments\nကျွန်မက မျက်နှာပေါင်းတင် ဆံပင်ပေါင်းတင် ခေါင်းလျှော်တာတွေကို အမြဲတမ်းလုပ်လေ့လုပ်ထ မရှိခဲ့ပါဘူး …… ဘာကြောင့်လဲဆိုတော့ အချိန်မရတာရယ် ငွေကြေးအကုန်အကျမခံနိုင် တာရယ်ကြောင့် တစ်လတစ်ခါ တစ်ခါတစ်လေ စိတ်ညစ်စိတ်ရှုပ်နေချိန်တွေမှသာ ဆိုင်ကိုသွားဖြစ်တယ် ….. ဆိုင်သွားပြီး မျက်နှာလေးပေါင်းတင် ခေါင်းလေးလျှော်လိုက်ရင် လူကပေ့ါ ပါးသွားသလိုခံစားရတယ် .. ဆိုင်မှာက သေချာနှိပ်ပေးနှယ်ပေးတော့ ဇိမ်ရှိတာပေ့ါ …… ခေါင်းကို အမြဲတော့မလျှော်ရဲဘူး ရောဂါဖြစ်မှစိုးတယ် ……\nကျွန်မဧပြီလကုန်ကတည်းက ယခုဇူလိုင်လအထိ ဆိုင်မသွားဖြစ်ခဲ့ဘူး မျက်နှာမှာ အဖုတွေပေါက်နေတော့ ဆိုင်သွားပြီးမျက်နှာလေးပေါင်းတင်မယ် ဇိမ်လေးခံချင်တာနဲ့ ရုံးမှာ သူငယ်ချင်းတစ်ယောက်နဲ့ အဖော်ညှိဖြစ်တယ် …….. သူကဒိန်ချဉ်နဲ့တင်တဲ့နေရာရှိတယ် တို့သွားတင်ကြမယ်လေလို့ ကျွန်မကိုပြောလာတယ် ကျွန်မလည်း အချိန်သိပ်မရှိတော့ ရုံးနဲ့နီးတဲ့မြို့ထဲကိုပဲ ရုံးအပြန်သွားကြမယ်လို့ ကတိပေးထားလိုက်တယ် ….. ဒီလိုနဲ့ နှစ်ယောက်သား ချီတက်လာခဲ့တယ် ပေါင်တင်တဲ့ဆိုင်ရောက်တော့ သူကအောက်မှာ ဆိုင်းပုဒ်ကလေးထောင်ထားတယ် ပေါင်းတစ်ခါတင် (၃၀၀၀) ကျပ်တဲ့ “စိတ်တိုင်းမကျ ရင်ငွေပေးစရာ မလိုပါ ”တဲ့လေ အိုကိုယ်က လှမှမလှတာ စိတ်တိုင်းကျစရာမလိုဘူး အရေးကြီးတာက လောလောဆယ်ဇိမ်ရှိဖို့ပဲလိုတယ် ……. ဒါနဲ့နှစ်ယောက်သား အပေါ်ထပ်ကို တက်လာကြတယ် အမျိုးသမီးသီးသန့်တဲ့ အယ်မဆိုးဘူး အမျိုးသားမလုပ်တော့ ကိုယ်က လွတ်လွတ်လပ်လပ်နေလို့ရတယ်လေ … အပေါ်ထပ်ရောက်တော့ ဧည့်ခန်းလိုနေရာမျိုးကြီး အဲဒီမှာ အမျိုးသမီးတစ်ယောက်က မျက်နှာမှာပေါင်းတင်လက်စကြီးနဲ့ထိုင်နေတယ် ကျွန်မတို့နှစ်ယောက်တော့ အဲဒီဆိုင်က ကောင်မလေးကို ကိုယ်ဖြစ်ချင်တာတွေ ကိုယ်ပြောပြီး ပေါင်းတင်ဖို့လုပ်တာပေ့ါ ကောင်မလေးက အချိန်က (၂)နာရီကြာမယ်တဲ့ ဒါနဲ့ ကျွန်မတို့က အဲဒီလောက်အချိန်မရဘူးလို့စောဒကတက်လိုက်တယ် ကောင်မလေးကလည်း ရပါတယ်ဆိုပြီး ကျွန်မကို သဘက်တစ်ထည်ပေးပါတယ် ပြီးတော့ ရေချိုးခန်းထဲဝင်ပြီး မျက်နှာသစ်ခိုင်းတယ် စိတ်ထဲဘ၀င်မကျတော့ဘူး ဟင် ငါကဇိမ်ခံချင်ပါတယ်ဆိုမှ သူကငါ့ကိုလာပြီး ကိုယ်တိုင်မျက်နှာသစ်ခိုင်းနေတယ် ဒါနဲ့ကျွန်မလည်း ဘာမှမပြောပဲ သူတို့ဘာလုပ်မလဲ အသာစောင့်ကြည့်ပြီး သူငယ်ချင်းမျက်နှာသစ်တာကိုစောင့်နေလိုက်တယ် ပြီးတော့ အပေါ်ထပ်ကိုထပ်ခေါ်သွားတယ် အဲ … အဲဒီမှာမိုက်တယ် မျက်နှာပေါင်းတင် ခေါင်းလျှော်ရင်အိပ်တဲ့ ကုတင်ပေါ်ကိုတက်ခိုင်းတယ် ဒါနဲ့စိတ်ထဲကနေ တော်သေးတယ် ငါဇိမ်ခံရဦးမှာပေ့ါလို့တွေးမိတယ် ကျွန်မလည်း ပေါင်းတင်ဈေးကိုမမေးမိတော့ အောက်ကအတိုင်း (၃၀၀၀) ပဲပေါ့ဆိုပြီး ဟိုဒီဝေ့ကြည့်မိတယ် လူတွေအိပ်တဲ့ကုတင်ခြေရင်က မှန်မှာလည်း ပေါင်းတင် (၃၀၀၀) ရေးထားတော့ အိုခေပေ့ါ …. ကျွန်မမျက်နှာကို နှိပ်နှယ်ပေးမယ့်ကောင်မလေးက အမဘယ်လောက်တန်တင်မှာလဲတဲ့ မျက်နှာလေးကိုကိုင်ပြီး သူမကမေးလာပါတယ် ကျွန်မလည်း ကြောင်အမ်းအမ်းနဲ့ ခြေရင်းကို လက်ညှိုးထိုးပြတော့ မဟုတ်ဘူးလေအမ (၅၀၀၀)တန်ရှိတယ် (၃၀၀၀) တန်ရှိတယ်တဲ့လေ တွေ့လားစပြီ စိတ်ထဲထင်ပါတယ် အခုခေတ်ပေါင်းတင်တာ (၃၀၀၀)လောက်မရပါဘူးလို့ ဘာကွာလဲဆိုတော့ မချောက အသားပိုဖြူပြီး မျက်နှာပိုနူးညံ့မယ်အမတဲ့ အင်းရောက်လက်စဆိုတော့လည်းမထူးပါဘူးလေ (၅၀၀၀) တန်တင်မယ်ညီမလို့ပြောလိုက်တယ် …. ကောင်မလေးက ဆားဝက်ခြံညှစ်ပေးမယ်တဲ့ ကျွန်မကမညှစ်နဲ့လို့ပြောလိုက်တယ် တကယ်တော့ ကျွန်မက မျက်နှာပေါ်မှာ တစ်ခုခု အုပ်မိုးပြီးလာလုပ်ရင် လုံးဝမခံစားနိုင်ဘူး အသဲယားတတ်တယ် …… ဒါပေမယ့် အစမ်းညှစ်ကြည့်ပါလား မခံဖူးလို့ လို့ပြောလိုက်တယ် ဒါနဲ့သူမကညှစ်ပေးတယ် နာတယ်ရှင့် အသဲကလည်းယားလာတော့ ကောင်မလေးကမလုပ်တော့ဘူး ဆက်ပြီး သူမက cream တစ်မျိုးနဲ့ ကျွန်မမျက်နှာကို လာပွတ်ပေးတယ် ပြီးတော့ မျက်နှာကိုအပူပေးတဲ့စက်နဲ့လည်းမှုတ်တယ် အမလေး ဇိမ်ခံရမယ်မှတ်တယ် အပူပေးထားတော့ အသက်အောင့်ထားရတယ် အပူပေးစက်ကိုပိတ်ပြီး ကျွန်မမျက်နှာကို ဆေးသုတ်တဲ့အတံနဲ့ ပစ်ပစ်အရည်တွေကိုလာသုတ်ပါတယ် အပူပေးပြီစမျက်နှာဆိုတော့ အေးအေးလေးခံစားရတယ် အရောင်ကတော့နှနွှင်းအရောင်ပါ အနံ့ကဆေးအနံ့နဲ့ ဒိန်ချဉ်အနံ့ရောနေတယ် တရုတ်ဆေးအနံ့ဆိုပိုမှန်မယ်ထင်ပါတယ် ….. မျက်နှာအနှံ့လူးပေးပြီး ပလပ်စတစ်လေးကပ်လိုက်တော့ ပြီးသွားရော ….. ကျွန်မလည်း ဖီးတ၀က်နဲ့ထလိုက်ရတယ် သူက (၂) နာရီပြည့်ရင်ပြောတဲ့ ပျင်းစရာကောင်းလိုက်တာ ကျွန်မတို့သူငယ်ချင်းနှစ်ယောက် စကားပြောရင်းအချိန်ဖြုန်းနေမိတယ် ခဏကြာတော့ မျက်နှာကယားကျိယားကျိဖြစ်လာတယ် ကျွန်မလည်းသူငယ်ချင်းကိုမေးတယ် နင်ကောယားလားဆိုတော့ အင်း တဲ့ ……. သူကကျွန်မကို တစ်နေရာစိတ်ဖျောက်လိုက်တဲ့ ကျွန်လည်း ဟိုစာအုပ်လှန်ဒီစာအုပ်လှန်နဲ့ စိတ်ဖျောက်တာဘယ်လိုမှ မရဘူး ….. ဒါနဲ့ အချိန် (၁) နာရီတောင်မပြည့်ဘူး ကျွန်မမျက်နှာကဟာတွေ ခွာမယ် တော်ပြီလို့ပြောလိုက်တယ် အဲဒါ အောက်မှာ ရှိတဲ့ကောင်မလေးက ကျွန်မကိုရေချိုးခန်းထဲထပ်ခေါ်သွားပြီး မျက်နှာကဟာကို ခွာချပေးတယ် ….. ပြီးတော့ကျွန်မကိုမျက်နှာသစ်ခိုင်းတယ် အပြင်ရောက်တော့ ဘေစင်တစ်ခုရှေ့မှာ ခရင်လေးပေးတယ် မျက်နှာကိုပွတ်လိုက်တဲ့ နောက်တော့ မိတ်ကပ်လိုအရည်မျိုးထပ်ပေးတယ် ထပ်ပွတ်ခိုင်းတယ် ……. ဒီဆိုင်က ပေါင်းတင်ပေးတဲ့ မမတွေများ သက်သာလိုက်တာ တစ်ခြားဆိုင်တွေမှာဆို လက်မောင်းအောင့်အောင် မျက်နှာကို နှိပ်ပေးရတယ် …… သူမကပြောပါသေးတယ် အမကအခုခွာမယ်ဆိုလို့တဲ့ ကျွန်မတို့က (၁) နာရီပြည့်ရင် နောက်ဆေးတစ်မျိုးမျက်နှာမှာ ထပ်တင်ပေးသေးတယ်တဲ့ ….. ယားတယ်လို့ပြောတော့ ကျွန်မကိုပုစွန်စားလားတဲ့ ကျွန်မက ဘယ်နေ့ကလဲဆိုတော့ ဒီနေ့တဲ့ အမှန်ပြောရရင် ပုစွန်မစားတာကြာပါပြီ အဲဒီနေ့ကလည်း ဘာမှကိုမစားလာရဘူး ဗိုက်ကလည်း အတော့်ကိုဆာနေပါတယ် …… အခုဒီပေါင်းတင်ဆိုင်ကို ကျွန်မလုံးဝမကြိုက်ဘူး ဘာလို့လဲဆိုတော့ သူတို့ကအချိန်တစ်ခုကို ကန့်သတ်ထားတယ် လူတစ်ယောက်က အချိန်မရဘူးသိသိကြီးနဲ့ မိမိဘယ်လိုလုပ်မယ်ဆိုတာရှင်းပြသင့်တယ် အခုတော့ ပိုက်ဆံသာ (၅၀၀၀)ပေးခဲ့ရတာ ဘာမှလည်း မထူးခြားသွားဘူး …… ကျွန်မနောက်ကလာသမျှလူအားလုံးက (၅၀၀၀) နဲ့ပဲ ပေါင်းတင်နေကြပါတယ် သူတို့က (၃၀၀၀) ပြောပြီး (၅၀၀၀)ကိုတင်မလားမေးတော့ လှချင်လို့ ပေါင်းလာတင်တာ ပိုက်ဆံ (၂၀၀၀) နဲ့တော့ ဘယ်သူမှ အလှကိုအလျော့မခံချင်ဘူးပေါ့လေ ……. တစ်ခြားလူတွေကြိုက်ချင်ကြိုက်မယ် ကျွန်မတော့ မကြိုက်ဘူး Service ညံ့လို့ ……. တစ်ခြားဆိုင်တွေဆို ပေါင်းမတင်ခင်က အချိန်ဘယ်လောက်ကြာမယ် ဘယ်လိုလုပ်ရင် ပိုက်ဆံဘယ်လောက် ဘာတွေထည့်ပေးမယ် အသေးစိတ်ရှင်းပြတယ် အချိန်မရရင် ဘာလေးပဲလုပ်သွားဆိုပြောတယ် …….\nထိုဆိုင်ကိုမကောင်းဘူးလို့ပြောတာမဟုတ်ဘူး အသားအရေတင်းရင်းပြီးဖွေးချင်ဖွေးပါလိမ့်မယ် ကျွန်မကသူပြောသလို အချိန်ကို (၂) အပြည့်မနေခဲ့တော့မသိသာခဲ့ဘူး ……… ဒါပေမယ့် ကျွန်မလို ဇိမ်ခံချင်သူများ အသားအရေ စမ်းစတစ်ဖြစ်သူများ သတိထားသွားစေချင်လေးပါ …… ကျွန်မကြုံခဲ့တာလေးကိုမျှဝေတာပါ …..\nကျွန်မက မျက်နှာပေါင်းတင် ဆံပင်ပေါင်းတင် ခေါင်းလျှော်တာတွေကို အမြဲတမ်းလုပ်လေ့လုပ်ထ မရှိခဲ့ပါဘူး …\nရှေ့၂ခု ကတော့ ထားပါတော့ ..\nခေါင်း မှန်မှန် မလျှော်တာကတော့…\nအင်း…သင်္ဘောသီးလေးက … မျက်စိတင်မှုန်တာမဟုတ်…\nအနံ့လည်း မရရှာဝူးကိုး .. သနားပါဘိတောင်း..\nစပြီ စပြီ ဒီလိုရေးရင် ဒါမျိုးအပြောခံရမယ်ဆိုတာ သိနေတယ် …… တမင်အကြွားမပါအောင် မနည်းကိုထိန်းရေးထားရတာ ……. ခေါင်းမှန်မှန်မလျှော်လဲ သများခေါင်းက အနံ့မွှေးပြီးသား သူများတွေလို မသေခင်ပုပ်နေတာမဟုတ်ဘူး ……….. တကယ်ထဲ ဝေဖန်ရေးနဲ့လေကန်ရေး …\nမမခေါင်းမလျှော်ဘူးဆိုတာ ညီမလေးလည်းမယုံဘူး တို့အစ်မက အသန့်ကြိုက် တာကိုနော် စာရေးတာ လောသွားလို့နေမှာပေ့ါနော် စိတ်လျော့ချစ်မမ ချစ်မမက ရယ်နေရင် ချောတယ် စိတ်ကြီးနေရင်မချောတော့ဘူးနော် မမစာကိုဖတ်ပြီးအားပေးတယ် တို့မမစာများလည်းများများတင်နိုင်ပါစေနော် ။။။\nသိမ်းငှက်သူရဲကောင်း ကိုပြန်ရိုက်မလို့ …\nအရေးကြီးတဲ့ ..ဇာတ်ဆောင်နေရာက ကျကျနန သရုပ်ဆောင်နိုင်မယ့်လူ ရှာတာ မတွေ့လို့ ..၃နှစ် လောက် ကြာသွားတယ်…\nခုတော့တွေ့ဘီလေ…..ပိုစ့်ပိုင်ရှင် ကိုယ်တိုင်ပါပဲ ..ခစ်ခစ်..\nယုံအော် မဟုတ်ဘူးကွယ့် …\nကြွားတဲ့အသံ ထွက်လာပြန်လို့ မှတ်မှတ်ရရ ဟိုအနီရောင်အခြောင်း အောက်စိုက်ခဲ့ပါကြောင်း…\nနှလုံးသားရှိတဲ့အရပ် ကို ခရီးထွက်သွားပြီ ဖြစ်လို့ ..\nလုံးဝ(လုံးဝ) ပြန်လာလှည့်ကြည့်တော့မှာ မဟုတ်ကြောင်း…\nတကိုယ်ရေ သန့်ရှင်းရေး မကောင်းတဲ့လူ ကို\nအပေါင်းအသင်း မလုပ်ချင်ပါကြောင်း ….\nအကျင့်တွေပြင်ပါ့မယ်… ပုပ်တယ်သိုးတယ် ပြောတာလည်း\nမေ့ဖျောက်ပေးပါ ဆို မျက်ရည်လေးတစမ်းစမ်းနဲ့\nတောင်းပန်ပီး ဘီဘီ တိုက်မယ်ဆိုရင်တောင်\nမျက်စိမှိတ် ခေါင်းမော့ လက်ပိုက် ပီး သကာလ… ဘယ်ဘက် ၃ချက် ညာဘက်၃ချက်\n(ဟောဒလို ဟောဒလို) အားရပါးရ ခေါင်းယမ်း ပြမှာ ဖြစ်ကြောင်း …\nအခုတော့ သိပီမို့ … လမ်းတွေ့ရင်တောင် နှာခေါင်း ကို လက်ညိုးနဲ့ လက်မနဲ့ ပိတ်လို့\nဝေးဝေးကလျောက်မှာ ဖြစ်ကြောင်း …\nသည်စာကို အိုဖုရို ၀င် ရေနာရီဝက်စိမ် ဘီအိုရီ လေးနဲ့ ခေါင်းကျကျနန လျှော်\nပြီးတော့မှ ကွန်ပူတာပေါ်က မန့်လိုက်ပါတယ်ဗျာ ..\nဟံမာငီး …ညက်ခွက်ကြီး မြင်ယောင်လာလို့ …လက်၂ဖက်နဲ့\nခေါင်းတဗျဉ်းဗျဉ်း …ကုတ်မယ့် ပုံ ဆိုတာ သိလို့\nနေရထိုင်ရ တာ အဆင်မပြေလို့ …လက်သွားဆေးဦးမယ်….ကွယ်…\nအမလေးလေး ပြောထားလိုက်တာ တစ်တစ်ခွခွပါလား …….. သူ့ဆံပင်ငှက်သိုက်ဖြစ်ပြီး အိမ်သာ ထဲမှာရိုက်ထားတဲ့ပုံကျတော့ ချဉ်ဆော်နံနေတာ ဓာတ်ပုံထဲကတောင်အပြင်ကိုအနံထွက်တယ် ပန်းတနော်သွားတုန်းက မအိတုံရိုက်ထားတဲ့ပုံကိုကြည့် သူ့ကိုယ်သူတောင်ဝန်ခံထားသေးတယ် …\nမပြောချင်ပေမယ့် သူပြန်လာကြည့်ကြည့်မကြည့်ကြည့် သူများတွေမြင်မှာမှ ပြောမယ် ပြောမယ် .. ရန်ကုန်မှာတုန်းက ရွှေဘဲဆိုင်မှာထိုင်တုန်းကအကျီင်္ကို တနင်္ဂနွေနေ့အထိမချွတ်ပဲဝတ် ထားတဲ့လူကများ သူခိုးကလူပြန်ဟစ်နေသေးတယ် … အွန်း သူ့စကားငှားသုံးပြီးပြောဦးမယ် ပက်ပက်စက်စက် ချဉ်ပါတယ်အေ …. အမလေးပြောရင်းနဲ့မျက်မှန်ချွတ်တပ်လုပ်တဲ့ သူ့မျက်နှာကြီးကို မြင်ယောင်လာပြီး အော့ လက်သန့်ဆေးနဲ့လက်ကိုပြန်ဆေးပြီး မျက်စိကို မျက်စဉ်းခပ် နှာခေါင်းကိုနှာသန့်ဆေးထည့်ပလိုက်တယ် …. ဒါပဲ ….\nညီမလေးစနိုးရေ မမကဒီစာကိုရိုက်တာပြုံးပြုံးလေးသိလား အမက မိဂီကို အခုလိုပြန်ပြောတယ်ဆိုတာကလည်း ဂုဏ်တော်ကိုးပါးထဲက “အနုတ္တရောပုရိသဓမ္မသာရထိ”တဲ့ အဲဒီဂုဏ်တော်နဲ့အညီ ကျင့်သုံနေတာပါကွယ် ….\nအန် ဘယ်ဆိုင်လဲနော်ခိုင်ခိုင် သွားမိမှာစိုးလို့\nမမနိုရာရေ …… ရန်ကုန်တိုင်းဒေသကြီး ဘုန်းကြီးလမ်းအနီးမှာပါ ဒိန်ချဉ်နဲ့ပေါင်းတင်တာ လူသိများပါတယ် ဆိုင်နံမည်တော့ အတိအကျမပြောချင်ပါဘူး …\nဒါကတော့ ဆံပင်ညှပ်ဆိုင်တွေရဲ့ ထုံးစံပဲလေး မခိုင်ရဲ့ ….\nသူတို့က ဆံပင်ပေါင်းတင် 2000 လို့ ရေးထားမယ် အထဲရောက်သွားလို့ရှိရင်\nအစ်မ ဒီလောက် xxxxxx ဒီလောက် xxxxxx တန်နဲ့ ပေါင်းတင်ပါလား ပိုပြီးကောင်းလာတယ်\nပိုပြီးဆံပင်ပျော့လာတယ်နဲ့ ကိုယ်တွေကတော့ လှချင်တော့ ပေါင်းတင်မယ်ဆိုပြီး စိတ်ကူးသွားတာက\nတစ်ဈေး ဆိုင်ကပြန်လာရင် လုပ်လာမိတဲ့ ဈေးကတစ်ဈေး ဒါနဲ့ ပိုပြီးကောင်းလာလားဆိုတော့\nသိပ်ပြီးထူးမခြားနားပဲ ဒီလိုမျိုးတွေ ကြုံရတာက ခဏခဏပဲကို အစ်မရယ် ..\nကိုယ်တွေကလည်း လှချင်တယ်ဆိုတော့ ခက်သားလား အစ်မရယ်နော် ….\nနွယ်ရေ … အမက ဈေးပိုပေးရတာ အကြောင်းမဟုတ်ဘူး အခုက ဘာဇိမ်မှမခံ လိုက်ရဘဲ ပေးလိုက်ရတာ မတန်ဘူး …. အခုကသူတို့က တစ်ခြားဆိုင်တွေလို ဆံပင်လျှော် တာတွေဘာတွေမလုပ်ဘူး ပေါင်းတင်သက်သက်ပဲ … အလှအပကြိုက်တာ မိန်းမသဘာဝပဲလေ .. ယောက်ျားတွေတောင်အလှကြိုက်လို့ လှတဲ့မိန်းမတွေကို ယူနေကြတာပဲ …\nဒီလိုနဲ့ နှစ်ယောက်သား ချီတက်လာခဲ့တယ် ပေါင်တင်တဲ့ဆိုင်ရောက်တော့ပေါင်းတင်တာလား ပေါင်တင်တာလား\nဥဥဗြဲကို မေးရဦးမယ်ဂျ ..\nဆိုင်လိုက် ပို့ပေးမှာလား ဥဥဗြဲ …\nတိဒယ် တိဒယ် တိုတောက်တဲ့ကြီး\nလိုက်ပို့မယ် အဟတ် အဟတ်\nတောက်တဲ့ကိုပေါင်းမတင်ပါ …….. ဖရဲကိုယုံပြီးဆိုင်ပြခိုင်းရင်တော့ အဟဲ အဟဲ သူကိုယ်တိုင် ကိုတောက်တဲ့ကိုတင်ပေးလိုက်လိမ့်မယ် သူ့အခန်းထဲခေါ်ပြီးတော့ …….\nKhaing Khaing …. ရေးထားကိုဖတ်ပြီး ရယ်လည်းရယ်ချင်တယ်… ပိုက်ဆံလည်းပေးရသေးတယ်….\nPhaung2 ကတော့ ကပ်စေးနည်းဆိုတော့ ဘယ်တော့မှမျက်နှာပေါင်းမတင်ဘူး… ခေါင်းပဲလျှော်တယ်..\nအပြင်မှာဈေးသက်သက်သာသာရေးထားရင်ပိုဆိုးတယ်… ရေးထာတာတစ်မျိုး …အထဲရောက်တော့ တစ်မျိုး\nကပ်စေးနှဲတာတော့ နှဲတာပေ့ါ တစ်ခါတစ်လေ လှချင် လက်တည့်စမ်းချင်တာပေ့ါလေ … သူများတွေပေါင်းတင် မြက်နုတ် အဲဝုတ်ပါဘူး …… ပေါင်းတင်တဲ့ခေတ်မှာ ကိုယ်ကမလုပ်ဖူးဖူးဆို ခေတ်နောက်ကျသွားမှာပေါ့လို ဟုတ်ဝူးလားဖောင်းဖောင်းလေး ……….\nဒါများ ၅၀၀၀ ပေးနေရသေးတယ်။ ဒိန်ချည်တစ်အိုးဝယ်လိုက်ရင်များ တင်လို့တောင်မကုန်ဝူး။ ပိုလို့စားတောင်စားလို့ရအုန်းမယ်။ ဒိန်ချည်နဲ့ ပေါင်းလေးတင်လိုက် ဒိန်ချည်လေးစားလိုက်နဲ့ အဟေး ဘယ်လောက်ကောင်းလိုက်မလဲ\nအင်း နာလည်း တလုပ်မလေးတွေဆိုင် ပေါင်တင်ရင်ကောင်းမလား ပေါင်းတင်ရင်ကောင်းမလား\nပေါင်းတင်ပြီးမှ စဉ်းစားမိတာပါ …. ငါ့ဘာသာအိမ်မှာဒိန်ချဉ်ဝယ်ပြီးတင်လည်းရသားလို့ … ခစ်ခစ်ခစ် … အို သများက ဇိမ်ခံချင်လို့အပြင်မှာသွားတင်ပါတယ်ဆိုနေမှ ……\nဖရဲမညည်းကိုတော့ တလုပ်မတွေက ပေါင်းမတင်ပေးဘူး ပေါင်တင်ပေးလိမ့်မယ် … မန်းလေးလာရင်တွေ့မယ် ……. မိဖရဲညည်းမျက်နှာကို မြင်းချေးကပ်ပလိုက်မယ် …..\nဟိုနေ့ က ဓါတ်ပုံထဲမှာ အရမ်းလှပနေတာကိုး\nအာ …… ကိုပေကလည်း သများကပေါင်းတင်လို့လှနေတာမဟုတ်ဘူး ……. မတော်တဆလှတယ်လိုထင်သွားတာဖြစ်မယ် …. အဲဒါလေးဘလက်ဓာတ်ပုံရိုက်ချက်တော်လို့ ….\nလူပျိုကြီးကိုမတ် ပြောင်းမှာပါ မပူနဲ့ ကြားဖူးတယ်မှတ်လား တစ်ဆိုင်မကောင်း တစ်ဆိုင်ပြောင်းတဲ့ …..\nမခိုင်ရေ။ ကိုယ့်အိမ်မှာအချိန်ရရင် ကိုယ့်တိုင်လုပ်လို့လွယ်တဲ့ ဒိန်ချဉ်နဲ့မျက်နှာလိမ်းနည်းပြောပြမယ်နော်။\nဒိန်ချဉ်ရယ် ကြက်ဥအကာရယ်( အနှစ်လုံးဝမပါရပါ)ကိုရောစပ်ပြီး မွှေပါ။ မျက်နှာကိုသန့်စင်အောင် ဆပ်ပြာရည်(သို့မဟုတ်)ဆပ်ပြာနဲ့ ဆေးကြောသစ်ပြီး ခြောက်အောင်သုတ်ပါ။ ပြီးရင် ခုနက ရောစပ်ထားတဲ့ ဒိန်ချဉ်နဲ့ကြက်ဥအကာကို လိမ်းပေးပါ။ လိမ်းသည့်အခါမှာ မေးဖျားဖက်ကနေ အပေါ်ကိုတွန်းတဲ့စနစ်နဲ့ လိမ်းပေးရင်ပိုကောင်းတယ်၊ အဲဒီလိုမျက်နှာတစ်ခုလုံးလိမ်းပြီးရင် ၁၅ မိနစ်ခန့် လှဲလောင်းနေပါ။ ထိုအချိန်မှာ ပါးစပ့်စေ့ထားပါ စကားမပြောရ ပါးစပ်မဟရပါ။ စကားပြော ပါးစပ်ဟလုပ်ရင် ပါးစပ်ဝန်းကျင် ကအသားအရေတွေမှာ အရစ်တွေဖြစ်နိုင်လို့ပါ။ ၁၅မိနစ် မျက်နာတင်းပြီး ခြောက့်ဖန့်ဖန့်ဖြစ်ရင် မျက်နှာ သစ်လို့ရပါပြီ။ တစ်ပတ်တစ်ချိန်လုပ်သွားရင် မျက်နှာဟာချောမွေ့ပြီး လှပနေတယ်လို့သိရပါတယ်။\nကျေးဖူးပါ ကိုခင်ခ ခက်တာက ကိုယ်တိုင်မလုပ်ချင်တာပါပဲ …… ဒါပေမယ့် အခါသင့်ရင် လုပ်ကြည့်ပါဦးမယ်\nမျက်နှာသစ်ပြီး ၁၅ မိနစ်လောက်တင်ထား။\n့ညီမတော့ … ဒရိုင်းစကင်မို့လို့ …. ဆိုင်ကိုသွားတာထက် .. ကိုယ့်ဘာသာကိုယ်လုပ်ဖြစ်တာက များပါတယ် ။ သူတို့ လက်ကြမ်းတွေနဲ့ နှိပ်တဲ့ ဒဏ်လည်း မခံနိုင်သလို …. မျက်စိမှိတ်ထားစဉ် ဆခရက်ပ်လုပ်တဲ့ ဘာမှန်း မသိတဲ့ အလှကုန်တွေကိုလည်း ကြောက်မိလို့ပါ … ။ အသားရည်က ဆန်းဆစ်တစ်ဗ်ထဲ မပါပေမယ့်…. ကြေးချွတ်တာတွေ ၊ သဲ ဆပ်ပြာတွေနဲ့ ပွတ်ခံရတဲ့အခါ .. ပြောင်ချော နူးအိသွားပေမယ့် .. အပိုဆုအဖြစ် ယောင်ပြီး ကျန်ကျန်ခဲ့တာ တစ်ရက်နှစ်ရက်လောက်ထိပါပဲ … ။ တစ်ခုခုဆိုလည်း .. ဘာပစ္စည်းတွေ သုံးမလဲဆိုတာ .. ကြိုမေးရတယ် … ကြိုကြည့်ဖြစ်တယ် .. အဲ့ဒါကြောင့် သွားတယ်ဆိုလည်း ကိုယ်သွားနေကြ လုပ်နေကြဆိုင်ပဲ သွားတယ် …. ။\nခေါင်းလျှော်ရတာတော့ ဆိုင်မှာ လျှော်တာ ကြိုက်တယ် …. ။ နှိပ်ပေးလို့ပါ …… ။ ဒါပေမယ့် ကြိုပြောထားရတယ် … ဘယ်နားကို ဘယ်လို မလုပ်ဘူးလဲဆိုတာ.. တစ်ခါတစ်လေ ဆံပင်တွေကို ဆွဲပြီး ဆောင့်ပလိုက်တာ အရမ်း စိတ်တိုတယ် .. နောက်ပြီး မပြောမဆိုနဲ့ နားထဲ ရေထည့်ဆေးတာမျိုး ၊ ဇက်ချိုးလိုက်တာမျိုးလေ … ။ အိမ်မှာခေါင်းလျှော်လျှင် … ဇိမ်မရှိလို့ .. ဆိုင်ကို ပိုကြိုက်ပေမယ့် ……. အချိန်ကြပ်တည်းနေတာကြောင့် …. မနက်စောစောပဲ အိမ်မှာ ခေါင်းလျှော်ဖြစ်တယ် ။ ခေါင်းက တရက်ခြား တစ်ခါလောက်လျှော်လျှင်ပဲ ..ေ ပါ့ပါး လန်းဆန်းနေသလိုပါ … ။\nမခိုင်ပြောတဲ့ ဆိုင်ကတော့ … အပြောနဲ့ လက်တွေ့ မညီတာ အမှန်ဘူး .. နားလှည့်ပါးရိုက်လုပ်ချင်တဲ့ စရိုက်မျိုး ကတော့ .. ကြာရှည်မရပ်တည်နိုင်ပါဘူး … ။ အခုဆို ပိုက်ဆံပေးနိုင်လျှင် ပေးနိုင်သလို အလှကုန်မျိုးစုံဝယ်သုံးလို့ ရနေပြီမို့ …… ဈေးကြီးပြီးကိုယ့်အသားနဲ့ သင့်လျှော်တာလေးဝယ်ပြီးပေါင်းတင်လျှင် …. လှမယ်ထင်တယ် မခိုင်ရေ ……… အဟီး .. သဘောင်္သီးတော့ ပိုက်ပိုက်ထွက်ပြီမှတ် …….. ခွိခွိ


မေမေရေ ဖုန်းလာတယ်၊ မေမေရေ ဖုန်းလာတယ် မေမေရေ . . .\nသိပ်ချစ်စရာ ကောင်းတဲ့ သားကလေးတွေရဲ့ အသံပေါ့။ အကြီးလေး တစ်လှည့်၊ အငယ်လေး တစ်လှည့် အဲဒီ အသံလေးတွေကအားမာန်တွေ၊ သတ္တိတွေကို ပေးတယ်၊ ဘ၀ကို ရဲရဲရင့်ရင့် ရင်ဆိုင်တဲ့ စွမ်းအားတွေ ပေးတယ်။ ပူပြင်း လောင်မြိုက်တဲ့ သောကတွေကို တဒင်္ဂ မေ့လျော့စေတယ်။ ဘယ်လောက်ပဲ မောမော သူတို့လေးတွေ အသံကြားရတာနဲ့ အရာရာက ငြိမ်းချမ်း အေးမြသွားတော့တာပဲ။\n၀န်ထမ်း လောကရဲ့ ကြီးနိုင် ငယ်ညှင်းမှုတွေ၊ သမာမှုတွေ၊ အကျင့်ပျက် ခြစားမှုတွေ၊ မျက်နှာကြီးရာ ဟင်းဖတ်ပါမှုတွေ အဲဒီ အဖြစ်အပျက်တွေကို ရင်ဆိုင်ကြုံတွေ့ ပါဝင် ပတ်သက်နေရတဲ့ ကျွန်မအတွက် သားတွေရဲ့ အသံက တပ်လှန့် နှိုးဆော်နေတာပဲ။ မဟုတ်မခံစိတ် မှန်တယ် ထင်ရင် အလျှော့မပေး စိတ်တွေက အလုပ်လုပ်တဲ့ နေရာမှာ စိတ်အနှောင့်အယှက် ဖြစ်စေတယ်။ ဖုန်းကြိုးက တစ်ဆင့် စီးဆင်း လာတတ်တဲ့ အနှောင့်အယှက် ဖြစ်စရာ ကိစ္စတွေကို ရင်ဆိုင်ကျော်လွှား နိုင်တာ သည်းခံ ဖြေလျှော့ လိုက်နိုင်တာ တည်ငြိမ် အေး ချမ်းစွာ ဖြေရှင်းနိုင်ခဲ့တာ သားတို့ရဲ့ အပြစ်ကင်းတဲ့ အသံလေးနဲ့ သတိပေးမှုကြောင့်ပါပဲ။\n“မေမေရေ ဖုန်းလာတယ်။ မေမေရေ ဖုန်းလာ တယ်” အဲဒီနောက်က ကပ်ပါ လာတဲ့ အဓိပ္ပာယ်က “မေမေရေ စိတ်လျှော့ပါ။ မေမေရေ မန်းမန်းဆာတယ်။ မေမေရေ ကျောင်းလ မေမေရေ သေနတ် ၀ယ်ပေးပါ မေမေရေ” မိဘရဲ့ ဖြည့်ဆည်းနိုင်မှု အတိုင်း အတာကို နားမလည်ဘဲ ပူဆာနေတဲ့ အသံတွေ၊ အဲဒီအသံ လေးကို ကြားလိုက်ရတိုင်း ငါ ထင်သလို လုပ်လို့ မရပါလား။ ယုံကြည်သလို မလုပ်သင့်ပါ လား။ အများမိုးခါး ရေသောက်လို့ သူတစ်ယောက်တည်း မသောက်မိတဲ့ ဘုရင်ကြီးလိုများ ဖြစ်သွားရင် ငါ့သားလေးတွေ ကိုယ်ကျိုး နည်းပါပေါ့။\nအဲဒီအတွေးတွေနဲ့ အပိုး ကျိုးကျိုး နေလာခဲ့တာ သားတို့ တစ်သက်ပါပဲ။ မေမေရေ မေမေရေ မြည်နေတဲ့ ဖုန်းလေး ကို ကောက်ကိုင်ကြည့်လိုက် တော့ လန့်သွားမိတယ်။ အရင် တုန်းကတော့ ဖုန်းသံ ကြား လိုက်တာနဲ့ စိတ်တွေ အေးမြ လတ်ဆတ်ပြီး လာသမျှ ပြဿနာ ရင်ဆိုင်ဖို့အသင့် ဖြစ်နေခဲ့ပြီ။ အခုတော့ ရင်ခုန် စရာ ကျွန်မဆီ တစ်ခါမှ မဆက်သွယ်ဖူးပေမယ့် Ph Memory ထဲ ကျွန်မကိုယ်တိုင် ထည့်ထားတဲ့ အမည်တစ်ခု “ဒေါ်သီတာမင်းဒင်” တဲ့။ တစ်ချိန်ချိန်မှာတော့ ကျွန်မကို ဆက်သွယ်လာမယ် ဆိုတာ သိရက်နဲ့ ရင်ခုန် တုန်လှုပ်စိတ်ကို ထိန်းမရချင်။ ချွေးစေးတွေ စို စွတ်နေတဲ့ လက်နဲ့ ခလုတ် ကလေးကို နှိပ်ပြီး။\n“ဟယ်လို . . . အမိန့် ရှိပါရှင်”\n“ဟုတ်ကဲ့ . . . ကျွန်မ ချိုသဲပါ”\n“သြော် . . .ကိုယ်က ဦးသက်တင်ရဲ့ အမျိုးသမီးပါ။ အားရင် စကားနည်းနည်း ပြောချင်လို့”\n“ဟုတ်ကဲ့ပါ အစ်မ ပြောပါ”\n“ဒီလိုလုပ်လေ ဝေဇယန္တာလမ်းOrange အောက်ထပ်က Moon Bakery ကို သိတယ် မဟုတ်လား။ နေ့ခင်း တစ်နာရီတိတိ ကိုယ်အဲဒီကို ရောက်မယ်”\n“ဟုတ်ကဲ့ပါ အစ်မ။ ကျွန်မ လာခဲ့ပါမယ်”\nဆရာဦးသက်တင်ရဲ့ လှုပ်ရှားမှုတွေကို သိချင်လာတဲ့ အခါ ဖုန်းနဲ့ ဒါမှမဟုတ်၊ လူကိုယ်တိုင် အချိန်မရွေး ရောက်လာနိုင်တယ်ဆိုတာ ကျွန်မသိ နေခဲ့တာပဲ။ဒါပေမယ့် ဖြေရှင်းစရာ စကားတွေက ကျွန်မမှာ အဆင်သင့် ရှိမနေချိန်ပါလေ။ယောက်ျား တစ်ယောက်ရဲ့ အလိုဆန္ဒ ခြေလှမ်းတွေ အောက်မှာ မိန်းမသားတွေက လည်စင်း ပေးနေခဲ့ရတာ လောကရဲ့ ဥပဒေ တစ်ခုပဲ ဖြစ်နေမလား။ ကျွန်မ အတွက်တော့ ဖြေရှင်းစရာ စကားမဲ့စွာ၊ ဒါမှမဟုတ်လည်း “ဘူး တစ်လုံးဆောင် အိုအောင် မဆင်းရဲ” ဆိုတဲ့ စကားပုံ လက်ကိုင် ထားပြီး အရာရာကို ဘူးခံငြင်းလိုက်ရုံသာ။ ကဲ ဘယ်လမ်းရွေး မလဲ။ ဒါပေမယ့် ကျွန်မမှာ ရွေးစရာလမ်း မရှိပါဘူး။ ရှောင်ပြေးရမှာပဲ။ ကမ္ဘာဆုံးတဲ့ အထိပေါ့။ ဆရာ့ဇနီးရဲ့ မျက်လုံးအောက်မှာ ထိုင်ရင်း ကျွန်မရဲ့ သိက္ခာတွေ၊ ကိုယ်ကျင့်တရားတွေကို ထမ်းပိုးထားရတဲ့ စကားလုံးတွေကို ရေငုံ နှုတ်ပိတ်ရင်း ကမ္ဘာဆုံး ထိအောင် ရှောင်ပြေး ရမှာပဲပေါ့။\nကျွန်မတို့ ဗုဒ္ဓဘာသာတွေ အမြတ်တနိုး လိုက်နာတန်ဖိုး ထားရတဲ့ ကံငါးပါးထဲကတစ်ပါးကို ရင်ဆိုင် ပတ်သက်မိတဲ့ အခါ မုသာဝါဒကိုလည်း အလွယ်တကူ ဖောက်ဖျက်ရတော့မှာပဲ မဟုတ်လား။\nထိုင်ခုံပေါ်မှာ ခွေခေါက်နွမ်းလျစွာ ထိုင်ချရင်း ဖြေရှင်းရမယ့် စကားလုံးတွေကိုပဲ စဉ်းစားနေမိပါတော့တယ်။\nMoon Bakery ဆိုင်ရဲ့ ဒန်းပေါ်မှာ ထိုင်နေတဲ့ အစ်မ ပုံစံက ပကတိ စင်ကြယ်တောက်ပလျက်ပင်။ အေးလေ ဘယ်လောက်ပဲ စိတ်ဆင်းရဲပါတယ် ဆိုပါစေပေါ့။ ငွေကို ရေလို သုံးနိုင်တဲ့ ဘ၀မှာ အသက် (၄၀)ကျော် မိန်းမတစ်ယောက်ရဲ့ အလှကို ထိန်းသိမ်းဖို့ မခဲယဉ်းဘူး မဟုတ်လား။ နာမည်ကြီး ဒီဇိုင်နာ တစ်ယောက်ရဲ့ လက်ရာလို့ ထင်ရတဲ့ ၀တ်စုံက အစ်မ ကိုယ်ပေါ်မှာ ပိရိသေသပ်စွာ ၀င့်ကြွားတောက်ပလျှက် . . .\nဘေးနား လာရပ်တဲ့ စားပွဲထိုး ကလေးကို ပါးစပ်ထဲ တွေ့ရာ အအေးတစ်မျိုး လှမ်းမှာရင်း\n“အင်း သိချင်စိတ် စောနေတော့လည်း စောင့်ရတာ ကြာတာပေါ့။ ဒီစကားတွေကို အိမ်မှာလည်း မပြောချင်ဘူးလေ။ ဘာစကားမှ မပြောခင် တစ်ခုပဲ ကြိုပြောထားရမယ်။ မိန်းမချင်း ကိုယ်ချင်းစာစိတ် အပြည့်နဲ့ ကိုယ်တို့ ဆွေးနွေးကြ တာပေါ့”\n“ရပါတယ် အစ်မ သိချင်တာ မေးပါ။ ကျွန်မဆီကို ဖုန်းဆက်တယ် ဆိုကတည်းက ကျွန်မကို ပြောစရာ တစ်ခုခုရှိမှန်း သိပါတယ်”\nကျွန်မဘက်က စကားစကို လှစ်ဟလိုက်ပေမယ့် အတော်ကြာသည် အထိ အစ်မဆီက ဘာစကားမှ မကြားရ သေး။\n“ကျောက်မြောင်းတိုက် ခန်းကို ချိုသဲတို့ ပြင်ပေးရတာဆို”\n“ကိုခိုင်ကြီး ၀ယ်တာပါ အစ်မ။ သူ့နာမည်နဲ့ ၀ယ်တာပါ။ ကျွန်မတို့ကInterior decoration ပဲ လုပ်ပေးရတာပါ။ အဲဒါလည်း ကုမ္ပဏီ တစ်ခုကို အပြတ် အပ်လိုက်တာပါ။ ကျွန်မတို့က လိုချင်တဲ့ပုံစံ ကြီး ကြပ်ပေးရုံပါပဲ”\n“ဒါဆို ဖိုးသော်ရဲ့ Case ပေါ့”\n“ဟုတ်ပါတယ် အစ်မ။ ဆရာကတော့ ထုံးစံအတိုင်း အကျိုးဆောင် ပေးရတာပေါ့။ ပြီးတော့ ဆရာက တစ်ဆင့် ကျွန်မတို့က ကိုသော် လိုချင်တဲ့ ပုံစံအတိုင်း လုပ်ပေးရတာပါ”\nဒေါ်သီတာမင်းဒင်က ဆရာ့မိန်းမ ပီသစွာ စနစ်တကျ အကွက်ချ စီစဉ်ပြီးမှ ကျွန်မဆီ ဖုန်းဆက်တာ။ အခုဆို အောင်က ရထားပေါ်မှာလေ။ လှမ်းပြီး တိုင်ပင်ချိန် မရှိအောင်၊ ညှိနှိုင်း ချိန်မရအောင်ကို အတိအကျ စီစဉ်ခဲ့တာ နေမှာပါပဲ။ ဒါပေမယ့် ကျွန်မက ကြိုတင် ပြင်ဆင်ခဲ့ပြီးသားပါ။ တစ်ချိန်ချိန်မှာ ဒီလိုတွေ ဖြစ်လာနိုင်တယ်လို့ ကြိုတွေးပြီး ကြောက်ခဲ့၊ ကြိုတင် စဉ်းစားခဲ့သူ အတွက် လုပ်ဇာတ် တစ်ခုက လှလှပပ ရှိနေခဲ့ပြီးသားပါ။ ကိုယ်တိုင် စီစဉ်ရေးသား ညွှန်ကြားထားတဲ့ ဇာတ်လမ်းမှာ ကိုယ်တိုင် ပိပိရိရိ ပါဝင်ကပြတတ်ဖို့ပဲ လိုတာလေ။ကိုခိုင်ကြီးက ကိုသော့်ရဲ့ အကျိုးဆောင်၊ မန်နေဂျာ လည်ပင်း ဖက်ပေါင်းတဲ့ သူငယ်ချင်း။ ကိုသော် ဆိုတာက ကုမ္ပဏီ ဥက္ကဋ္ဌရဲ့သားလေ။ အစ်မက ကိုသော့်ကို လုံးဝ မထိရဲသူ။ ကဲ ဒီလို ကိုသော်နဲ့ ကိုင်ပေါက်မှလည်း ကျွန်မတို့ရော၊ ဆရာပါ သက်သာမှာ။ ဒါပေမယ့် ကျွန်မ မပျော်ဘူး။ ဒီလို လီဆယ် စကားတတ်လာတဲ့ ကိုယ့်ကိုယ်ကိုယ် မုန်းတယ်။ အဲဒီ အမုန်းက အရှိန် ပိုပြင်းသွားတယ်။ ဘာလို့လဲဆိုတော့ အစ်မက နှုတ်ခမ်းတစ်ဖက် တွန့်ပြီး လှောင်ရယ်နေတဲ့ မျက်ဝန်းတွေနဲ့ မော့ကြည့် လိုက်တာကိုး။\n“ဟုတ်ရဲ့လား ချိုသဲရယ်။ မင်းတို့ဆရာကTwist တွေ သိပ်များတာ။ ကိုယ်က ချိုသဲရဲ့ အမျိုးသား ဖိုးအောင်ကို မမေးဘဲ ချိုသဲကို မေးတာက မိန်းမ ချင်းကိုယ်ချင်း စာနိုင်မှာပါလို့ တွက်မိလို့။ ဒါပေမယ့် ချိုသဲက ဖိုးအောင်လို လူမျိုး ရထားတော့ ကိုယ့်ကိုယ်ကိုယ် ကိုယ်ချင်း စာတတ်မယ် မထင်ဘူး”\n“ချိုသဲနဲ့ ဖိုးအောင် အခုလို တက်ညီလက်ညီ လုပ်နေတာတွေ အလုပ်ကိစ္စက လွဲပြီး ဖိုးအောင်မှာ အရှုပ်အရှင်း မရှိတာတွေ၊ အင်း ကိုယ် ချိုသဲကို သိပ်အားကျတာ။ ကိုယ်က အိမ်တွင်းပုန်း လုပ်ခဲ့တော့ မင်းတို့ ဆရာကို လိုက်လို့ မမီတော့ဘူး”\n“ကိုယ် နောက်ဆုံး အနေနဲ့ ထပ်မေးမယ်နော်။ ကျောက်မြောင်း အခန်းက ကောင်မလေးက မင်းဆရာရဲ့ Case မဟုတ်လား”\nအေးစက်စူးရှတဲ့ အစ်မ မျက်ဝန်းရဲ့ အောက်မှာ ကျွန်မ အသက်ရှုဖို့ မေ့နေတယ်။ သိသိကြီးနဲ့ လိမ်ညာ ကွယ်ဝှက်ရမယ့် စကား။ ကျွန်မရဲ့ သိက္ခာတွေ၊ ကိုယ်ကျင့်တရားတွေကို အရည် ဖျော်ပစ်ရမယ့် စကား။ အစ်မရဲ့ အေးစက်စိမ်းညို့နေတဲ့ မျက်လုံးအကြည့်အောက်မှာ ကျွန်မဒူးတွေ တဆတ်ဆတ် တုန်လာခဲ့တယ်။\nကျွန်မ အကြောက်ကြီး ကြောက်ခဲ့ရတဲ့ အချိန်ကို ရောက်လာခဲ့ပြီလေ။ ကိုယ်တိုင်လည်း အိမ်ထောင်သည် တစ်ယောက်ပဲ။ အိမ်ထောင် သည်တစ်ယောက်ရဲ့ အကြီမား ဆုံးပြစ်မှု ကျူးလွန်သူတွေထဲမှာ အားပေး ကူညီသူ တွဲဖက် တရားခံ အဖြစ် ကျွန်မ ရင်ဆိုင် နေရပြီ။ ဟိုတုန်းကတော့ အောင့်ကို ကျွန်မ ပြောခဲ့ဖူး သား။\n“အောင် ကျွန်မ စိတ် မသန့်ဘူးကွာ။ အဲဒီ အလုပ်ကို ငြင်းလိုက်လေ။ ကိုနီထွန်းတို့ ကိုအောင်ကျော်တို့လည်း ရှိနေတာ။ တိုက်ခန်းကိစ္စ သူတို့ကို လွှဲပေးလိုက်ဖို့ ဆရာ့ကို ပြောလိုက်လေ။”\n“သြော် မင်းတစ်ယောက်ပဲ ငါ့မျက်စိထဲ မြင်တာ။ ငါ ဘယ်သူ့မှ မယုံဘူး။ မင်းကိုပဲ ယုံတာလို့ ပြောနေတာ အောင်က ဘယ်လိုလုပ်ပြီး ငြင်းရမှာလဲ။ နောက်ပြီး ဒီကုမ္ပဏီ မှာ ဆရာက အဓိကပဲ။ ဥက္ကဋ္ဌ ကလည်း သူ့ရဲ့သား ကိုသော်နဲ့ လွှဲပြီး တရားစခန်းပဲ ၀င်နေတာ။ အားလုံးက ဆရာ့လက် ဆရာ့ခြေ။ အခုပဲ ချဉ်ပေါင် ဖာလာတို့ ပို့တာရော၊ ဘိလပ်မြေ၊ သံချောင်း သွင်းတာရော။ ဒါတွေက ကုမ္ပဏီရဲ့ အဓိက စီးပွားရေးတွေ။ အဲဒါတွေ တဖြည်းဖြည်းနဲ့ အောင့်လက်ထဲ လွှဲပေးနေတာ။ ကိုနီထွန်းက ကားထုတ်တာပဲ သီးသန့် ကိုင်ရတာ။ ဆရာကMana-gement တကယ် ကောင်းတာ။ ကိုနီထွန်းက စက်ရုံကို တာဝန်ယူ၊ ကိုအောင်ကျော်က ဆရာ့ အိမ်နဲ့ ဆရာ့ ကိုယ်ရေးကိုယ်တာ၊ ကိုဇော်ထွန်းက အရောင်း ပြခန်းနဲ့ ဘုရင့်နောင်က ကားပစ္စည်းဆိုင်။ အခု ဆရာ့ အိုင်ဒီယာက ကိုနီထွန်း သိတဲ့ ကိစ္စကို ကိုအောင်ကျော် မသိဘူး။ကိုအောင်ကျော်သိတဲ့ ကိစ္စကို ဇော်ထွန်းမသိဘူး။ အားလုံးကို လှလှလေး ကစားနေတာ”\nအောင်က ကိုယ်ရေး လက်ထောက် သဘောမျိုးနဲ့ လစာ (၅) သိန်းရတယ်။ B.E (Civil) ဆိုတဲ့ ဘွဲ့ကိုပိုက်ပြီး ဆရာ့နောက်မှာ ရပ်ရတဲ့ အတွက် တစ်လ (၅) သိန်းဆို တဲ့ငွေဟာ ကျွန်မတို့ အတွက် ရုန်းမထွက် နိုင်စရာ ငွေကြေးပါ။ B.Com ဘွဲ့ရ ကျွန်မ အတွက်တော့ ကုမ္ပဏီရဲ့ စာရင်းကိုင် အဖြစ်နဲ့ (၃) သိန်းရတယ်။ တကယ်တော့ ကျွန်မတို့ နှစ်ယောက်ရဲ့ လစာတွေဟာ အောင်ရင်းနှီးခဲ့ရတဲ့ အပေးအယူ ကိစ္စတွေကို အခြေခံခဲ့ တာပါပဲ။ တာဝန်ရှိသည်ဖြစ် စေ၊ မရှိသည်ဖြစ်စေ အလိုက် သိသိ လုပ်ကိုင်ပေးမှုတွေရဲ့နောက်ကွယ်မှာ ဟမ်းဖုန်း တစ်ယောက် တစ်လုံးစီနဲ့ လစာ ငွေ (၈) သိန်းပေါ့။\n“ကိုသော့်အတွက် ကိုခိုင်ကြီး လုပ်ပေးနေတယ်လို့ပဲ ကျွန်မ သိထားတာပါ။ အခန်း စာချုပ်ကလည်း ကိုခိုင်ကြီး နာမည်နဲ့ပဲ”\nအတွေးစကို အစီအစဉ် မကျစွာ ဖြတ်ရင်း လက်ရှိ အနေအထားကို မဖြစ်မနေ ရင်ဆိုင်ရပြန်တယ်။\n“မီတာ လျှောက်ရင် အ၀ယ် စာချုပ်ပါ ပြရပါတယ်။ ဟိုနေ့ကပဲ မီတာလျှောက် ထားတာပါ အစ်မ”\n“ဟုတ်ပါပြီ ကိုယ်ကတော့ ချိုသဲဆီက သေချာတဲ့ သတင်း တစ်ခုရလာမှာပဲ ဆိုပြီး ဆုံဖို့ ချိန်းလိုက်တာပါ။ တစ်ခုတော့ ရှိတာပေါ့လေ။ ကုမ္ပဏီ ဥက္ကဋ္ဌရဲ့ သားတစ်ယောက်ဖြစ်တဲ့ ဖိုးသော်ကို MD ရဲ့ မိန်းမက မမေးသင့် မမေးအပ်တဲ့ မေးခွန်းမျိုးဆိုတော့လည်း ခဏတော့ လက်လျှော့လိုက် ပါ့မယ်။လုံခြုံတဲ့ အ၀န်းအ၀ိုင်းထဲ ရောက်နေတဲ့ အစတစ်စကို ဘယ်လို ဆွဲထုတ်ရမှန်းလည်း ကိုယ်မသိသေးဘူး”\n“ကိုယ်တို့ ဒီဘ၀ကို ရောက်ဖို့ အတွက် မင်းဆရာရော ကိုယ်ပါ အများကြီး ကြိုးစား ခဲ့ရတာ။ မင်းဆရာက ကံကောင်းပါတယ်။ လူချစ်လူခင် ပေါတယ်။ လူတွေကို အလိုက် သိတယ်။ ကိုယ်တို့ ရင်ဆိုင်ကြုံ တွေ့ဖြတ်သန်းခဲ့ရတဲ့ ဘ၀မှာ ဒုက္ခတွေ အများကြီးပဲ။ ဒါပေ မယ့် ကိုယ်ပျော်တယ်။ ခံနိုင် ရည်ရှိတယ်။ ကိုယ်ကချစ်တဲ့ ကိုယ့်ကို ချစ်တဲ့ ဘ၀အဖော် ယောက်ျားရဲ့ လက်ကို မြဲမြဲ တွဲထားနိုင်မှတော့ ဘယ်သောကပဲဖြစ်ဖြစ် ရင်ဆိုင်ရဲတာပေါ့”\n“တစ်သက်လုံး တွဲမယ်လို့ ထင်ထားခဲ့တဲ့ အဲဒီလက်က ကိုယ့်အပြင် နောက်တစ်ယောက် ရှိနေပြီလို့ သိလိုက်ရတဲ့ တုန်လှုပ်မှုနဲ့ သောက ဘယ်အရာမှ လိုက်မမီနိုင်ခဲ့ဘူး။ ဘာပဲဖြစ်ဖြစ်Thank You ပါ။ ချိုသဲလည်း ကိုယ့်ရဲ့ အဖြစ်မျိုး မကြုံပါစေနဲ့လို့ ကိုယ်ဆုတောင်းပေး ပါ တယ်။ အိုကေနော် ဘိုင့် ဘိုင်”\nအစ်မ ထိုင်သွားခဲ့တဲ့ ဒါန်းလေးက လှုပ်ခါ ကျန်ခဲ့သလိုပဲ ကျွန်မရင်တွေ လှုပ်ခါကျန်ရစ် ခဲ့တယ်။ သီးခြားခေါင်းစဉ် ဖွင့်ပေးခဲ့ရတဲ့ ကျောက်မြောင်း အခန်းရဲ့ စာရင်းက တိုက်ခန်း ဖိုးမပါ ပြင်ဆင် စရိတ်နဲ့ ပစ္စည်း ဖိုးချည်းပဲ သိန်း (၂၀၀) ပြည့်တော့မယ်။\n“ဦးအောင် ယုဇနပလာဇာကို မေလေး ရောက်ခဲ့ပြီးပြီ။ ဆိုဖာတစ်စုံနဲ့ ထမင်းစားပွဲတစ်စုံ ရွေးထားခဲ့တယ်။ ဦးအောင်ရဲ့ ဖုန်းနံပါတ်လည်း ပေးခဲ့တယ်။ ဆေးသုတ်ပြီးရင် သွားသယ်ထား လိုက်ပါဦး”\n“ဦးအောင် ဒီလာမီနိတ်ပြားတွေကို မေလေး မကြိုက်ဘူး။ ပါကေးပဲ ခင်းပေးပါ။ အပြည့်ခင်းမှာနော်။ ကြွေပြားကို မီးဖိုခန်း တစ်ခုပဲ ခင်းမှာ။ ဒီထောင့်လေး အထိ ပါကေးပဲ။ ဒီမှာ ထမင်းစား ပွဲချမှာဆိုတော့ ပါကေးမှ အဆင်ပြေမှာ”\n“မချိုသဲရေ ပန်းဆိုးတန်း Sony Centre မှာ TV ရော DVD ရော Woofer ရော One Set လေ Sound Box ဆိုရင် သေးသေးရှည်ရှည်နဲ့ ချစ်စရာလေး သိလား။ မေလေးကို အဲဒါပဲ ၀ယ်ပေးတော့”\nအဲလို အဲလိုနဲ့ တက်လာတဲ့ ဘောက်ချာစာရင်းက သိန်း (၂၀၀) ပြည့်တော့မှာ။ ဒန့်သလွန်သီးလို ဆံပင်ကောက်ကောက် ကွေးကွေးလေးတွေနဲ့ တောက်ပ စိုလက်နေတဲ့ မျက်ဝန်းတစ်စုံ ကွေးကွေးညွတ်ညွတ် နှုတ်ခမ်းလေးတစ်စုံရဲ့ ပိုင်ရှင် မေလေးက တစ်ခွန်း ပြောလိုက်တာနဲ့ ဆရာ ပျာယာခတ်တော့တာပဲ။\n“မင်းကွာ ငွေကိုင် သုံးနေတာတောင် အဖြစ် မရှိဘူး။ ဘယ်လောက်ကုန်ကုန်ကွာ၊ ကောင်မလေး ပြောသလိုသာလုပ်။ အလုပ် ကိစ္စ အရေးကြီးရတဲ့ အထဲ သူက တဂျီဂျီနဲ့။ ကြာတော့ စိတ်ရှုပ်လာရော။ မင်းလက်ထဲ ငွေကုန်သွားရင် လာထုတ်။ သူလိုချင်ရင် ဘယ်လောက်ကုန်ကုန် ရအောင်လုပ်ပေးလိုက်”\n“မင်းကွာ ဒုံးဝေးလိုက်တာ၊ နှစ်ရွက်ဖွင့် ရေခဲသေတ္တာဆို ပြီးတာပဲ။Sony ဖြစ်ဖြစ်၊ Panasonic ဖြစ်ဖြစ်၊Dae-woo ဖြစ်ဖြစ် သူတို့ ဘာသိမှာမို့လို့လဲ။ လိုချင်တာပဲ သိတာ။ သူလိုချင်တာ ရအောင် ရှာပေးလိုက်”\nငွေဘယ်လောက် ကုန်ကုန်လို့ ပြောတဲ့ဆရာရယ်။ အဲဒီစကား ပြောရလောက်အောင် ပိုင်နိုင် တတ်ကျွမ်းတဲ့ မေလေးရဲ့ နည်းဗျူဟာတွေရယ်။ မေလေး စိတ်ဆိုးစရာ တစ်ကွက်တွေ့တာနဲ့ အဆူခံရ တတ်တဲ့ အောင်ရယ်။ အောင် အဆူခံရတာနဲ့ အောင်နဲ့အတူ စိတ်မသက်မသာဖြစ်ရတဲ့ ကျွန်မရယ်။\nအဲဒီနောက်မှာ တိတ်တိတ်ကလေး ကပ်ပြီး ပါလာ တာက ရန်ကုန်မြို့မှာ ကလေး နှစ်ယောက်ရဲ့ ရပ်တည်ရမယ့် ငွေကြေး အနေအထားရယ်ပေါ့။ အဲဒါတွေ အားလုံး ပေါင်းလိုက် တော့ ကျွန်မ ခံစားချက်တွေ၊ ခံယူချက်တွေ မြောင်းထဲကို ရောက်ကုန်တော့တာပါပဲ။\nအသက်အရွယ် ဂုဏ်သိက္ခာ၊ အလုပ်အကိုင် ပတ်ဝန်းကျင် အခြေခံ မတူကြတဲ့ မိန်းမ သုံးယောက်ဟာ မျဉ်းသုံး ကြောင်းလိုပါပဲ။ အဲဒီ မျဉ်းကြောင်းတွေက မျဉ်းပြိုင်တွေ မဟုတ်ဘဲ တစ်ခုနဲ့ တစ်ခု ဆက်စပ် ပတ်သက်နေကြတယ်။ အဲဒီမျဉ်းသုံးကြောင်းထဲမှာ ကျွန်မရဲ့ မျဉ်းက အရှည်ဆုံးမျဉ်းပဲ ဖြစ်ပါလိမ့်မယ်။ သိမှု၊ မသိမှု၊ ဒုက္ခ၊ သုခတွေရဲ့ ခံစားရာ ဘောင်တစ်ခုကို ကျော်လွန်နေတဲ့ သာမန် မဟုတ်တဲ့ မျဉ်းရှည်ဟာ ကျွန်မပါပဲ။\nဆရာ့ဇနီးကို နီးနီးကပ်ကပ် မဆက်ဆံ၊ မရင်းနှီးဖူး ပေမယ့် မိန်းမချင်း ထားအပ်တဲ့ အထူးသဖြင့် အိမ်ထောင်သည် မိန်းမချင်း စောင့်ထိန်းသင့်တဲ့ သစ္စာတရားကို ချိုးဖောက်မိတဲ့ အပြစ်ရှိသူ တစ်ယောက်လို ကျွန်မ စိတ်တွေ မွန်းကြပ်နေတယ်။\nအဲဒီ ခံစားချက်တွေ အတွက် ကျွန်မမှာ ဖြေသိမ့်စရာ မရှိဘူး။ အခုအချိန်ထိ ကျွန်မရင်တွေ လေးလံနေတုန်းပဲ။\n“ဟေး ချိုသဲတို့ လာပြီ။ သားတို့လည်း ပါတယ်။ ဒီမှာ လူစုံနေပြီနော် မိန်းမ။ ဘာဖြစ်လို့ နောက်ကျနေတာလဲ အောင်ရော”\n“အောင်ကတော့ ထုံးစံ အတိုင်း မအားဘူးပေါ့ကွာ။ ကိုယ် အခုတလော စိတ်တွေ လေနေတာ။ မင်းတို့နဲ့ တွေ့ချင် နေတာ”\n“အံမယ် ကွယ်ရင်မေ့၊ တွေ့ သေအောင်ချွဲ လာလုပ် မနေနဲ့။ ရန်ကုန်တစ်မြို့တည်း နေပြီး ဖုန်းလေးတောင် ဆက်ဖော် မရတဲ့သူက”\n“ကိုယ့်မှာ ဘာ Feelတွေ ရှိတယ်ဆိုတာ မင်းတို့ မသိဘူး”\n“ဟုတ်ပါပြီ ဟုတ်ပါပြီ ပြောပါဦး အောင့်ကိစ္စလား”\n“ဟုတ်တယ် အခုဆို အောင်က ကိုယ့်ထက် အရေး ကြီးတဲ့သူ ရှိနေပြီ”\nအောင့်ကို ခင်မင်ရင်းစွဲ ရှိ တဲ့ သူငယ်ချင်းတွေ အံ့သြသွား တယ်။ ကျွန်မကလည်း ပြောလက်စနဲ့။\n“အောင်က ကီပင် ကိစ္စနဲ့ အချိန်ကုန်နေတာ။ အခုဆိုရင် ကျောက်မြောင်း တိုက်ခန်းကိုပဲ သွားနေတော့တာလေ”\nသူတို့ ငြိမ်သက်တိတ် ဆိတ်သွားလိုက်တာ အသံကုန် အော်ဟစ် ပေါက်ကွဲသွားသလို ပါပဲ။\n“မင်း ဒီအတိုင်း ငြိမ်ခံနေ တာပဲလား”\nတစ်ပြိုင်တည်း ထွက်လာ တဲ့သူတို့အသံတွေကို နား ထောင်ရင်း ကျွန်မ ၀မ်းနည်း သွားတယ်။ ဟုတ်တယ်။ တကယ်သာဆိုရင် ကျွန်မ ဘယ်လို ရင်ဆိုင်မလဲ။ အောင်နဲ့ ကျွန်မ ဆွေးနွေးခဲ့ဖူးပါတယ်။\n“အောင်ရေ ကျွန်မတို့တော့ ဒီကိစ္စကို ဆက်မလုပ်ရင် ကောင်းမယ်နဲ့ တူတယ် ရှင်းရှင်းပြောရရင် ၀ဋ်လိုက်မှာလည်း ကြောက်တယ်။ ဘယ်လိုမှ မဖြစ်သင့်ဘူးလို့လည်း ထင်တယ်။ဆရာ့ မိန်းမမျက်နှာတောင် မကြည့်ရဲတော့တဲ့ အခြေအနေပဲ”\n“ဟာ ခက်တာပဲ။ ဒါချည်း ပြောနေတာပဲ။ ဒီကိစ္စ လုပ်ပေးရတယ်ဆိုတာ ဆရာက အောင်တို့ အပေါ် ဘယ် လောက် ယုံကြည်တယ်၊ အား ထားတယ်ဆိုတာ သက်သေ ပြတာကွ။ မလိုအပ်တဲ့ အပိုတွေ လျှောက်တွေးမနေနဲ့။ ဖြောင့်ဖြောင့်တန်းတန်းပဲတွေး။ မေလေး ကိစ္စက အောင်တို့ ငြင်းလိုက်ရုံနဲ့ ပြီးသွားမယ့် ကိစ္စမှ မဟုတ်တာ။ အေး တစ်ခုပဲရှိတယ်။ အသက်ရှင် နေတဲ့ ကိုယ့်ထမင်းအိုး ကိုယ် ရိုက်ခွဲသလို ဖြစ်သွားမှာပဲ”\nအောင်က လက်တွေ့ ရင်ဆိုင်သူ။ ကျွန်မက မလိုအပ်တဲ့ စိတ်ခံစားမှုကို ရှေ့ တန်းတင်ပြီး ပြဿနာရှာ တတ်သူပဲ ဖြစ်နေလေရော့ သလား။\n“သူ့ကီပင်တော့ မဟုတ်ပါဘူး။ သူ့ဆရာရဲ့ ကီပင်ပါ”\n“ဟာ” ဆိုတဲ့ အသံကြီး က သံပြိုင်ကို ထွက်လာတာ။\n“ဘာတွေလဲ ချိုသဲရယ်။ ရှင်းအောင် ပြောပါဟ”\n“မသိတော့ပါဘူးဟာ။ ကိုယ်လည်း စိတ်ညစ်တာပဲ သိတယ်။ မင်းတို့နဲ့ တွေ့ရင် လျှော့ပစ်လိုက်မယ် စိတ်ကူး ထားတာ။ အခုတော့ ပိုတောင် တင်းလာပြီနဲ့ တူတယ်”\nဘာအကြောင်း ကိစ္စကိုပဲ ပြောပြော “အေးတာပဲ” ဆိုတဲ့ စကားလုံးနဲ့ အဆုံးသတ်တတ်တဲ့ သူငယ်ချင်းရဲ့ စကားကို ပြုံးလိုက်မိရင်း ဇာတ်စုံခင်းပြ လိုက်တယ်။ ကျွန်မကိုကြည့်ပြီး သူတို့ပါ စိတ်မသက်မသာ ဖြစ်သွားပုံပါပဲ။\n“တစ်ခုတော့ ရှိတာပေါ့ ဟာ”\nကျွန်မတို့ အဖွဲ့ထဲက စာအဖတ်ဆုံး၊ အတွေးအခေါ် အကောင်းဆုံး၊ တည်ငြိမ် အေးဆေးမှုနဲ့ ဆုံးဖြတ်ချက် အမှန် ဆုံးချတတ်တဲ့ သူငယ်ချင်းက တွေးတွေးဆဆနဲ့ တစ်ခုခုပြော ချင်ပုံပဲ။ ဒါပေမယ့် အလွယ်တကူ ပြောမထွက်ချင်တဲ့ ပုံနဲ့ ကလေးတွေ ဆော့နေတာကို ငေးမောနေတယ်။\n“မင်းပြောသလိုပဲ စောင့်စည်း ထိန်းအပ်တဲ့ လူ့သိက္ခာ၊ လူ့ကျင့်ဝတ်တွေကို တန်ဖိုး ထားနိုင်မယ်ဆိုရင်တော့ အကောင်းဆုံးပေါ့။ ဒါပေမယ့် တို့က တစ်ဖက်တည်းကို မကြည့်ဘဲ ဘက်ပေါင်းစုံကို စဉ်းစား ဆုံးဖြတ်ဖို့ လိုတယ်။ လူ့ ဘ၀ဆိုတာ ကိုယ်လုပ်ချင်တာ တစ်ခုတည်းနဲ့ ပြည့်စုံတာမှ မဟုတ်တာ။ အောင့် ဘက်ကကြည့်ရင် သူ တည် ဆောက်ထားတဲ့ မိသားစု ဘ၀၊ နယ်က လာကာစ ပင်ပန်း ဆင်းရဲမှုတွေ အခုမှ မင်းတို့ မိသားစုလေး ထောင်မတ်ခိုင်မြဲတာ။ ကလေးတွေဘက်ကို ထည့်တွေးမယ်ဆိုရင် အခု ရန်ကုန် လူနေမှု၊ ရန်ကုန် ပညာရေးမှာ သူတို့ အသားကျနေပြီ။ အခု အလုပ်က နှုတ်ထွက်ပြီး တခြား အလုပ်ပြောင်းမယ်ဆို ပါတော့။ တည်ငြိမ် လှပနေတဲ့ ကလေးတွေရဲ့ ဘ၀ကို မင်း ထည့်တွက်ရလိမ့်မယ်။ မင်းတို့ ဒီတာဝန်ကို ငြင်းလိုက်တာနဲ့ မေလေးကိစ္စ ပြတ်သွားမှာ မဟုတ်ဘူး။ တစ်လမ်းစီပဲ။ သေသေချာချာ စဉ်းစားဖို့တော့ လိုမယ်”\n“ဘာလဲ အခုမှ သ၀န်တို တာလား။ လူချင်း တူပေမယ့် အသက်ရှုခြင်းကွဲတယ် ဆိုတာလား။ အသက်ရှူချင်း တူပေမယ့် လူချင်း ကွဲတယ်ဆိုလားဟာ တစ်ခုခုပေါ့။ အဲဒီလိုပေါ့။ အောင်က သားနှစ်ယောက်ကို ဒီလောက်ချစ်တာ။ ကိုယ်သိ လောက်တော့ အောင့်မှာ မခံချင် စိတ်တွေ၊ ကြိုးစားချင် စိတ်တွေပဲ ရှိပါတယ်။ ၀ဋ်လိုက်မှာလည်း ကြောက်မနေနဲ့”\n“အေးကွာ ကိုယ်လည်း စိတ်ရှုပ်တာပဲ သိတော့တယ်။ ၀ဋ်လိုက်မှာ ကြောက်တယ်ဆို တာထက် “ဒေါ်သီတာမင်းဒင်” နေရာမှာ ကိုယ်သာဆိုရင် ဆိုတဲ့ ကိုယ်ချင်းစာ စိတ်ပေါ့။နောက်ပြီး ဒီအရှုပ်အထွေး ကိစ္စကို ဘာလို့များ ပတ်သက်မိရသလဲ တော်တော် စိတ်ရှုပ်ရတာ။ တကယ်ဆို ဒီကိစ္စကို ၀င်မပါသင့်ဘူး။ အစပိုင်းက မသိဘူး။သိတဲ့ အချိန်မှာ နှုတ်မရတော့ဘူး။နှုတ်လည်း မနှုတ်ချင်တော့ဘူး။ ကိုယ့်ကလေးတွေ ရှိသေးတယ်လေ။ ဒေါ်သီတာမင်းဒင်ကို သွားပြော မယ်ဆိုပါတော့။ ကိုယ့်သားတွေနဲ့ ကိုယ့်ဘ၀ကို စတေးပြီး သွားပြောမယ် ဆိုရင်ရော ဆရာက ပြင်ပါ့မလား။ နောက်ဆုတ် မလား၊ငြိမ်သွားမလား၊ဟင့်အင်း ကိုယ်တော့ မထင်ဘူးလေ။ အဲဒီတော့ ကိုယ့်မှာ မျိုချလို့ မရ။ ထွေးထုတ်လို့ မရ အဓိက စိတ်လေရတာ ဒါပဲလေ။ကိုယ် ယူထားတဲ့ တာဝန်တွေ အများကြီး ရအောင် ရှင်းထုတ်နိုင်တယ်”\n“ဆရာတို့က အလုပ်တွေ အများကြီးလေ။ အဲဒီအလုပ် အားလုံးကို ကုမ္ပဏီ စာရင်းစစ် အနေနဲ့ တာဝန်ယူရတာဆို တော့ ငွေကိုင်သုံးတဲ့ မန်နေဂျာ တွေနဲ့ကိုယ်နဲ့ကြားမှာ ပြဿနာ တွေ တစ်လှေကြီး။ တချို့က ပေါ်တင်လာညှိတယ်။ အဲဒါ တွေ အားလုံးကို လှလှလေး ငြင်းလိုက်နိုင်တယ်။ ကိုယ်တို့ မိသားစုအတွက် လုံလောက် ပြည့်စုံတဲ့ အတိုင်းအတာ အထိ ဆရာတို့က ထောက်ပံ့ပေးထား တာလေ။ အပိုင် မဟုတ်ပေမယ့် စိတ်ချလက်ချ နေနိုင်တဲ့ တိုက် ခန်း၊ ဖုန်းနှစ်လုံး၊ တစ်လ ငွေရှစ်သိန်း တော်ပြီလေ။ ကိုယ်တို့ မိသားစုတစ်စုလုံး ဆရာ့ မိသားစု အပေါ်မှာ သစ္စာစောင့် သိနိုင်ခဲ့တယ်။ အောင်ရော ကိုယ်ရော အခွင့်အရေးတွေ အများကြီး ရှိခဲ့တာပဲ။ ဘယ်အခွင့်အရေးမှ မယူဘဲ သစ္စာရှိရှိ နေနိုင်ခဲ့တယ်။ သားတွေအပေါ် လိပ်ပြာသန့်သန့်နဲ့ ပံ့ပိုးနိုင်သလို ဖေဖေတို့ မေမေတို့ သစ္စာ မမဲ့ဘူးဆိုတဲ့ အမွေ လက်တွေ့ ချပြနိုင်ခဲ့တယ်။အဲဒီ အတွက် ကိုယ့်ကိုယ်ကိုယ် ဂုဏ်ယူတယ်၊ ကျေနပ်တယ်၊ပြီးတော့ ဘယ်လောက်ပဲ စိတ်ညစ်ညစ်၊ သားတွေ အတွက်ဆိုတဲ့ အတွေးနဲ့ အားလုံးကို ဖြတ်သန်းနိုင်တယ်။ဒီ Case မှာတော့ သားတွေလည်း ကိုယ့်ကို ငြိမ်းချမ်းအောင် လုပ်မပေးနိုင် တော့ဘူး”စကားစုံ ဖွင့်ပြောပြီး သက်ပြင်း အရှိုက်မှာ ရင်ထဲက ခံစား ချက်တွေက လျှော့ပါးသွားသလိုပင်\nဘ၀အတွက် ပီတိ သုခပါပဲ”\nကြိုက်လွန်းလို့ အလွတ်ရနေတဲ့ ကဗျာလေးက ကျွန်မအတွက် ဘ၀နေနည်း ဆုံးဖြတ်ပေးနေ သလိုလို၊ ဖြစ်ပျက်ခဲ့သမျှတို့စည် အတိတ်ဟု ဆိုခဲ့ပါလျှင် ထုတ်ဖယ် ချေဖျက်ပစ်လိုက်ခြင်းကသာ အကောင်းဆုံး ရွေးချယ်စရာ လမ်းပါပဲ။\nတကယ်တော့ အောင်နဲ့ ကျွန်မက တံတားလေးတွေလိုပါပဲ။\nခရီးသွားတွေ လိုရာရောက်အောင် ပို့ဆောင်ပေးမယ့် တံတား ကလေးတွေပေါ့။ဒီတံတားလေးတွေ ပေါ်မှာ လူဆိုးပဲ လျှောက်လျှောက်၊ လူကောင်းပဲ လျှောက်လျှောက်၊ သုခပဲ လာလာ၊ ဒုက္ခပဲ သွားသွား တံတားလေးတွေက တာဝန် ကျေရမှာပဲပေါ့။\nလူကောင်းလျှောက်လို့လည်း ၀မ်းမသာ၊ လူဆိုးလျှောက်လို့လည်း ၀မ်းမနည်းတတ်တဲ့ တံတားလေးတွေလို တံတား ပီသသင့်ပြီ ထင်ပါရဲ့။အထူးသဖြင့် “မြစ်ကူးချောင်းခြား”ချင်တဲ့ ယောက်ျားမျိုးတွေ ရှိနေသရွေ့ ကျွန်မတို့လို တံတားလေးတွေ ရှင်သန်နေကြဦး မှာပါပဲ။ လိုအပ်နေဦးမှာပါပဲ။\nတစ်နည်းအားဖြင့် အောင်တို့ ကျွန်မတို့ လိုအကြောင်းကြောင်းကြောင့် ကိုယ့်အတွက်ကို မဖြစ်မနေ ကြည့်နေရတဲ့ အတ္တသမားတွေ ရှိနေသေးသရွေ့ တံတားလေးတွေ အသက် ရှည်နေကြရဦးမှာပဲ မဟုတ်ပါလား။\n(ပေဖူးလွှာမဂ္ဂဇင်း ဧပြီ ၂၀၁၀)\nPlz visit by click this picture\nပျက်စီးသွားသော စိတ်ဓာတ် အပိုင်းအစများ\nဗီရိုအံဆွဲထဲမှာထားတတ်တဲ့ မီးခြစနဲ့ဖယောင်းတိုင်ကို မီးညှိလိုက်တဲ့အခါ မီးစွဲစ ၀ိုးတ၀ါးမီးစာလေးက တဖြည်းဖြည်း လင်းလိုက်လာတယ်။ မီးပြတ်လို့ မှောင...\n...... မြမန်းဂီရိ သေလာတောင်........ နန်းတည်ထောင် ကုန်းဘောင် နေသို့လင်း... စလာပြီ။ တမင်တကာ အသံသြသြကြီးနဲ့ လုပ်ဆိုနေတဲ့ မမ၀င်းရဲ့ အသံက...\nအခုတစ်လော အာရုံကို စိုးမိုးလေသည့် အကြောင်းအရာက “စာရေးခြင်း အနုပညာ” ဖြစ်နေပါသည်။ မဂ္ဂဇင်းများတွင် ဖွင့်လှစ်ထားရှိသော အသစ်/ ၀ါသနာရှင်မျ...\nမေမေရေ ဖုန်းလာတယ်၊ မေမေရေ ဖုန်းလာတယ် မေမေရေ . . . သိပ်ချစ်စရာ ကောင်းတဲ့ သားကလေးတွေရဲ့ အသံပေါ့။ အကြီးလေး တစ်လှည့်၊ အငယ်လေး တစ်လှည့် အဲဒ...\nပုထုဇ္ဇနော ဥမ္မတ္တကောဟု ဘုရားရှင်မှ မိန့်ကြားခဲ့ဖူးကြောင်း ကြားသိခဲ့ဖူးသည်။ နောက်တော့ လူတစ်ကိုယ် အကြောက် တစ်မျိုးဟု မှတ်သား ရပြန်သည်။ ဆိုပ...\nကောင်မလေးရဲ့ ရယ်ပုံ၊ ပြုံးပုံတွေက အသက်ပါလွန်းတယ်။ နှုတ်ခမ်းကလေးစူပြီး ကြည့်လိုက်တဲ့အခါ ကျုပ်ရင်တွေ တဒိုင်းဒိုင်းခုန်လို့ပေါ့ ။ ကြည့်ရင်း ..ကြ...\nမုဆိုးမဆိုတာ လင်သေမှဖြစ်တာမဟုတ်ဘူး ...လင်ကြီးငုတ်တုတ်ရှိနေသားရက်နဲ့လဲ မုဆိုးမ ဖြစ်တာပဲ ... လင်ရှိမုဆိုးမပေါ့။ (က) စဉ့်ခွက်ကလေးထဲက ရေဖျေ...\nကျွန်မ နာမည် ယဉ်လေးခင်။ ကဲ- ဒါဆို ကျွန်မ ဘာနေ့ သမီးလဲ ရှင် သိမှာ။ ဟုတ်တယ်ဟုတ်။ အင်း- အတိအကျ ပြောရရင်တော့ ကဆုန်လပြည့် ဗုဒ္ဓနေ့မှာ မွေးခဲ့တ...\nအားလုံးကြားဖူးကြတဲ့အတိုင်း ”လင်နဲ့မယား …လျှာနဲ့သွား”တဲ့ ….။ ”လျှာနဲ့သွား” အတွဲမှာလျှာနဲ့ သွားတစ်ခုစီ ခွဲကြည့်ရင် အဓိပ္ပာယ်အမျိုးမျိုး ရှိ...\nMa Thida (Sanchaung)\nU Phone Dhartu\nDating sites | SBOX | Online casino england | Buy Shaving Products | TRADING FOREX


ဆဒမ်း ဟူစိန်း အာ့ဘ် အယ်မဂျဒီး အက်လ် တက်ရ်တီး (အင်္ဂလိပ်: Saddam Hussein Abd al-Majid al-Tikriti)[မှတ်စု 1] 28 April 1937[မှတ်စု 2] – 30 December 2006) သည် ၁၉၇၉ ဇူလိုင် ၁၆မှ မှ ၂၀၀၃ ဧပြီ ၉ အထိ တာဝန်ထမ်းဆောင်ခဲ့သော အီရတ်နိုင်ငံ၏ ပဉ္စမမြောက် သမ္မတတစ်ဦးဖြစ်သည်။ တော်လှန်ရေး အာရပ် ဆိုရှယ်လစ်ဘားသ်ပါတီ(Arab Socialist Ba'ath Party)၏ ဦးဆောင် အဖွဲ့ဝင်ဖြစ်ခဲ့ပြီးနောက် (အီရတ်လူမျိုးရေးအဓိကဂိုဏ်း) ဘဂ္ဂဒက်အခြေစိုက် ဘားသ်ပါတီ နှင့် ၎င်း၏ဒေသတွင်းအဖွဲ့တစ်ခုဖြစ်သည့် (အာရပ်ရောနှောမှု နှင့် ဆိုရှယ်လစ်ဝါဒကိုလက်ခံအားပေးသော ဘားသ်ဝါဒ ) အီရတ်ဘားသ်ပါတီတို့၏ ထိပ်တန်းအဖွဲ့ဝင်လည်းဖြစ်သည်။ ၁၉၆၈အာဏာသိမ်းယူမှု၌ ဆဒမ်သည် အရေးပါသောအခန်းကဏ္ဍမှ ပါဝင်ခဲ့ပြီး အီရတ်တွင် ၎င်းပါတီအာဏာရလာခဲ့သည်။\nကျန်းမာရေးချူချာသော ဗိုလ်ချုပ်ကြီး အာမက် ဟတ်ဆန် အယ်ဘကာရ်(Ahmed Hassan al-Bakr) အောက်၌ ဒုတိယသမ္မတအဖြစ်ထမ်းဆောင်သည်။ အုပ်စုအဖွဲ့အများအပြားသည် အစိုးရကို တော်လှန်နိုင်ခြေရှိနိုင်သည်ဟုယူဆ၍ အစိုးရနှင့် လက်နက်ကိုင်တပ်ဖွဲ့မှားကြား ပဋိပက္ခများကို တင်းတင်းကျပ်ကျပ်ထိန်းချုပ်ရန် လုံခြုံရေးတပ်ဖွဲ့များကို ထူထောင်သည်။ ရေနံထုတ်လုပ်ခြင်းနှင့် နိုင်ငံခြားဘဏ်များ ကို ၁၉၇၀၌ ဆဒမ်က ပြည်သူပိုင်သိမ်းခဲ့ပြီး ကမ္ဘာ့ကုလသမဂ္ဂ၏ စီးပွားရေးပိတ်ဆို့မှု၊ ပင်လယ်ကွေ့စစ်ပွဲ၊ အီရန်-အီရတ် စစ်ပွဲများကြောင့် နိုင်ငံရေး၊ လူမှုရေးစနစ်ကြီးသည် နောက်ဆုံးတွင် ကြွေးထူခဲ့ရ၏။ ရေနံမှရသောငွေကြေးသည် အီရတ်စီးပွားရေးကို လျှင်မြန်စွာဦးမော့လာစေရန် ကူညီနိုင်ခဲ့သဖြင့် ၁၉၇၀နှစ်များတစ်လျှောက်တွင် ဆဒမ်သည် အစိုးရစနစ်၌ ၎င်း၏ဩဇာကို ခိုင်မာစွာတည်ဆောက်နိုင်ခဲ့သည်။ နိုင်ငံ၏ အာဏာရနေရာအများစုကို ဆွတ်နီအာရပ်များဖြင့် ဖြည့်ဆည်းသည်။ ဆွတ်နီအာရပ်များမှာ လူနည်းစုဖြစ်၍ တိုင်းပြည်လူဦးရေ ငါးပုံတစ်ပုံအရေအတွက်ရှိလေသည်။\nနိုင်ငံတွင်း စာတတ်မြောက်ရေးများ၊ အခမဲ့ပညာရေးလှုပ်ရှားမှုများလုပ်ဆောင်ခဲ့သည်။ စစ်တပ်မိသားစုများကို ထောက်ပံ့သည်။ လူတိုင်းဆေးရုံတက်နိုင်ခွင့်၊ လယ်သမားများကို အမတော်ငွေချေးပေးခြင်းလည်းဆောင်ရွက်ခဲ့၏။ကုလသမဂ္ဂအဖွဲ့ UNESCOမှ ဆုရရှိခဲ့သည်။ ရေနံအခြေခံ လုပ်ငန်းများချဲ့၍ နိုင်ငံစီးပွားတက်စေပြီး လမ်းဖောက်၊ သတ္တုတွင်းတူးဖော်ခြင်းစသည်တို့ကိုလည်း လုပ်ဆောင်ခဲ့၏။ လျှပ်စစ်ဓာတ်များ မြို့တိုင်းနီးပါးရစေခြင်းလည်းလုပ်ဆောင်ခဲ့သည်။\n၁၉၇၆တွင် ဆဒမ်သည် ၎င်းတပ်မတော်၏ ဗိုလ်ချုပ်ကြီးရာထူးတိုးမြှင့်ရရှိခဲ့၍ လျှင်မြန်စွာပင် အာဏာရှင်ဖြစ်လာသည်။ အသက်အရွယ်၊ ကျန်းမာရေးကြောင့် အယ်လ်ကဘာရ်မှာ တာဝန်များကိုထမ်းဆောင်နိုင်ခြင်းမရှိချေ။ ဆဒမ်သာလျှင် ပြည်တွင်းပြည်ပ အစိုးရမျက်နှာစာတွင် အရေးပါသောနေရာယူခဲ့သည်။ နိုင်ငံခြားရေးမူဝါဒ၏ ဗိသုကာဖြစ်လာကာ သံတမန်ဆက်ဆံရေးကိစ္စများကို နိုင်ငံ့ကိုယ်စားပြုဆောင်ရွက်၏။ တရားဝင်ရာထူးအာဏာရသည့်အချိန် ၁၉၇၉မတိုင်မီကပင် တကယ့်အာဏာရှင်မှာ ဆဒမ်သာဖြစ်၏။\nဆဒမ်က ဘားသ်ပါတီခေါင်းဆောင်များကို ညီလာခံခေါ်ယူသည်။ အစည်းအဝေး၌ Muhyi Abdel-Hussein ကို လျှို့ဝှက်ကြံစည်သူ (၆၈)ယောက်အမည်များကိုကြေငြာရန်ညွှန်ကြားခဲ့သည်။ သစ္စာမရှိဟုခေါင်းစဉ်တပ်ကာ တစ်ဦးခြင်း အခန်းထဲကဖယ်ရှားခဲ့သည်။ ၂၂ဦးကို သေဒဏ်ပေးခဲ့လေသည်။ နောက်ပိုင်း ဘားသ်ပါတီထိပ်တန်း အခြားအဖွဲ့ဝင်များကိုလည်း သေဒဏ်ပေးခဲ့သေးသည်။\nဆဒမ်သည် အနောက်နိုင်ငံနှစ်နိုင်ငံသို့သာ လည်ပတ်ဖူး၏။ပထမခရီးစဉ်မှာ စပိန်အာဏာရှင် ဖရန်စစ် ဖရန်ကို၏ ဖိတ်ကြားမှုဖြင့် ၁၉၇၄ ဒီဇင်ဘာတွင် စပိန်နိုင်ငံသို့လည်းကောင်း ဒုတိယအနေဖြင့် ၁၉၇၅၌ ပြင်သစ် သမ္မတ ရှ(ခ်) ရှီးဟိုက်ခ် (Jacques Chirac)တွေ့ဆုံရန် ပြင်သစ်နိုင်ငံသို့လည်းကောင်း သွားရောက်ခဲ့သည်။ ရှီးဟိုက်ခ်၏ ပါတီကို ငွေကြေးထောက်ပံ့ခဲ့သည်ဟု တစ်ချို့ကဆိုကြသည်။ ပြင်သစ်က ဆဒမ်ကို လက်နက်ထောက်ပံ့သောကြောင့် ဆဒမ်အုပ်စိုးစဉ်ကာလတစ်လျှောက် အီရတ်၏ အကြီးမားဆုံးသော ကုန်သွယ်ရေးမိတ်ဖက်ဖြစ်ခဲ့သည်။ သိမ်းယူရရှိသော စာရွက်စာတမ်းများက ယခင်ပြည်ထဲရေးဝန်ကြီး အပါအဝင် ရှီးဟိုက်ခ်နှင့် နီးစပ်သော ပြင်သစ်အရာရှိများ၊ စီးပွားရေးသမားများလည်း ဆဒမ်နှင့် ဆက်ဆံရောင်းဝယ်မှုများမှ အကျိုးအမြတ်ရရှိခဲ့ကြသည်ဟု ဆိုသည်။\nအီရတ်က အီရန်ကို ကျူးကျော်သည်။ တီဟီရန်မြို့လေဆိပ်၊ ရေနံကြွယ်ဝသော Khuzestanဒေသတို့ကို ၁၉၈၀ စက်တင်ဘာ ၂၂တွင် တိုက်ခိုက်ရင်း ထိုနေရာသည် အီရတ်၏ နယ်မြေသစ်ဖြစ်သည်ဟုလည်း ကြေငြာခဲ့သည်။ အာရပ်နိုင်ငံများ၊ အမေရိကန်၊ ဥရောပတို့က ထောက်ခံကြပြီး ပါရှန်းပင်လယ်ကွေ့အာရပ်နိုင်ငံများက ငွေကြေးအမြောက်အမြားထောက်ပံ့ခဲ့သည်။ ဆိုဗိယက်က ကြားနေသဘောဖြင့် ထောက်ပံ့မှုမပေးချေ။ နိုင်ငံတကာဥပဒေနှင့် နိုင်ငံတကာနယ်စည်းမျဉ်းကို ပေါ်ပေါ်ထင်ထင် ချိုးဖောက်မှုတို့ကို လျစ်လျူရှုခဲ့ကြ၏။ ယင်းအစား အီရတ်သည် စီးပွားရေး၊ စစ်ရေးထောက်ပံ့မှုများကို မဟာမိတ်များထံမှရခဲ့၏။ ပထမနေ့ရက်များတွင် ဗျူဟာကျသော ဆိပ်ကမ်းများတဝိုက် မြေပြင်တိုက်ခိုက်မှု အကြီးအကျယ်ရှိခဲ့သည်။ ပထမပိုင်း အကျိုးအမြတ်ရှိစေကာမူ ကြာသောအခါ အီရတ်တပ်များဆုံးရှုံးလာပြီး ၁၉၈၂၌ ခံစစ်အသွင်ဖြစ်လာရာ စစ်ကို အဆုံးသတ်ရန် နည်းလမ်းကို အီရတ်တို့ရှာဖွေခဲ့သည်။\nအီရတ်နိုင်ငံသည် ၂၀ရာစု၏ အရှည်ကြာဆုံးနှင့် ပျက်စီးစေဆုံးဖြစ်သည့် ယုတ်လျော့လာသော စစ်ရေးကိစ္စ၌ ညပ်မိနေခဲ့သည်။ အီရတ်က တောင်ပိုင်းစစ်မျက်နှာပြင်တွင် ဓါတုလက်နက်များသုံးခဲ့သည်။ ကာ့ဒ်ခွဲထွက်ရေးသမားများက အီရန်ကူညီမှုဖြင့် မြောက်ဘက်စစ်မျက်နှာပြင်ဖွင့်သည်။ အမေရိကန်က အီရတ်ကို အီရန်တပ်ဖွဲ့များချထားရာနေရာပြသော ဂြိုဟ်တုမြေပုံများပေးသည်။\nပါရှန်းပင်လယ်ကွေ့မှ အီရန်ရေတပ်လက်ဝယ်၌ အီရတ်ရေနံတွင်းများအလူးအလဲခံရသောအခါ အခြားအာရပ်နိုင်ငံများဆီသို့ ငွေကြေးနှင့် နိုင်ငံရေးကူညီရန် လက်ဖြန့်တောင်းခံခဲ့သည်။ ဆိုဗိယက်၊ တရုတ်၊ ပြင်သစ်၊ အမေရိကန်တို့ဆီမှ စစ်ရေး၊ ဘဏ္ဍာရေး၊ သံတမန်ရေးစသည်တို့ကို အောင်မြင်စွာရရှိခဲ့လေသည်။ အကြောင်းမှာ ထိုဒေသတွင်း အီရန်တော်လှန်ရေးကျယ်ပြန့်လာမည်ကို အားလုံးကစိုးရိမ်ကြ၏။ ကုသမဂ္ဂက စစ်ပြေငြိမ်းရန်တောင်းဆိုသော်လည်း ၁၉၈၈ ဩဂုတ်လထိ ရန်လိုမှုများဆက်လက်ဖြစ်ခဲ့ကြသည်။ ကာ့ဒ်မြို့ Halabjaကို ဓါတုဓာတ်ငွေ့ နှစ်မျိုးဖြင့် တိုက်ခိုက်ရာ ပြည်သူ (၅,၀၀၀)သေဆုံပြီး လူတစ်သောင်းကျော်ကို ကိုယ်လက်အင်္ဂါချို့ယွင်းစေခြင်း၊ ပုံပျက်သွားစေခြင်း၊ ကြံ့ခိုင်မှုအားနည်းစေခြင်းများဖြစ်ပေါ်စေခဲ့သည်။\nအီရတ်-ကူဝိတ်ဆက်ဆံရေးများ လျှင်မြန်စွာပင် ပျက်စီးလာသည့်အတွက် အမေရိကန်ပြည်ထောင်စုထံမှ ကူဝိတ်အပေါ်ကျူးကျော်ရန်အလားအလာရှိမှုနှင့် ပတ်သက်ပြီး ဝိရောဓိဖြစ်ဖွယ် သတင်းအချက်အလက်များကို ဆဒမ် ရရှိခဲ့သည်။ ရော်နယ်လ် ရီဂန် အစိုးရက အီရတ်အား အီရန်ကိုဆန့်ကျင်သည့်အနေဖြင့် စိုက်ပျိုးရေးချေးငွေ ယူအက်စ်ဒေါ်လာ ၄ ဘီလီယံခန့် ထုတ်ပေးထား၍ ဆဒမ်၏ အီရတ်အတွက် အမေရိကန်အကူညီအများဆုံးရသော တတိယမြောက်နိုင်ငံဖြစ်ခဲ့သည်။\n၁၉၉၀ ဧပြီလ၌ အနောက်အုပ်စု၏ ဝေဖန်မှုကို တုံ့ပြန်သောအားဖြင့် အစ္စရေးက အီရတ်အပေါ်လှုပ်ရှားမှုရှိက ဓါတုလက်နက်ဖြင့် အစ္စရေးနိုင်ငံတစ်ဝက်ခန့်ကို ဖျက်ဆီးမည်ဟုခြိမ်းခြောက်ပြောဆိုသည်။ မေလရောက်သောအခါ ယူအက်စ်၏ အစ္စရေးကို ထောက်ပံ့အားပေးမှုအားဝေဖန်ခဲ့၏။ ဇူလိုင်တွင် ကူဝိတ်နှင့် ယူအေအီးကို တပ်အင်အားဖြင့်ခြိမ်းခြောက်ခဲ့သည်။ ဤခြိမ်းခြာက်မှုကို တုံပြန်ရန် အမေရိကန်က လေယာဉ်များနှင့် စစ်သင်္ဘောများအား ပါရှန်းပင်လယ်ကွေ့သို့ စေလွှတ်၏။\nနိုင်ငံတကာအသိုင်းအဝိုင်း အထူးသဖြင့် အမေရိကန်ပြည်ထောင်စုသည် ဆဒမ် ဟူစိန်အား ဒေသတွင်းတည်ငြိမ်မှုကို ခြိမ်းခြောက်သည့် ရန်လိုသော အာဏာရှင်အဖြစ်ဆက်လက်ရှုမြင်ခဲ့ကြ၏။ သမ္မတ ဂျော့ဘုရှ်၏ ၂၀၀၂ လွှတ်တော်မိန့်ခွန်းတွင် "ဝင်ရိုးစွန်းတန်းနိုင်ငံများအဖြစ် အီရန်၊ အီရတ်၊ မြောက်ကိုရီးယားတို့ဖြစ်ကြောင်း၊ အီရတ်အစိုးရကိုဖြုတ်ချရန် ဆောင်ရွက်ကောင်းဆောင်ရွက်သွားမည်ဖြစ်ကြောင်း၊ အီရတ်အစိုးရသည် အဖျက်အင်အားကြီးသော ဓါတုလက်နက်၊ နျူကလီးယားလက်နက်များ တည်ဆောက်ထုတ်လုပ်နေသည်.....၎င်းတို့၏ အမေရိကန်အပေါ်ရန်လိုမှုကို ကြွားလုံးထုတ်ကာ အကြမ်းဖက်အားပေးနေသည်"ဟု ပြောဆိုခဲ့သည်။\nNational Progressive Front။ Encyclopædia Britannica။\nEur (2002)။ The Middle East and North Africa 2003။ Psychology Press။ p. 494။ ISBN 978-1-85743-132-2။\nBurns၊ John F.။ "Defiant Hussein Rebukes Iraqi Court for Trying Him"၊2July 2004။2July 2004 တွင် ပြန်စစ်ပြီး။\nSaddam Hussein။ Encyclopædia Britannica။\nShewchuk၊ Blair။ "Saddam or Mr. Hussein?"၊ CBC News Online၊ February 2003။\nOnline NewsHour Update: Coalition Says Iraqi Regime Has Lost Control of Baghdad —9April 2003။ Pbs.org (9 April 2003)။ 1 December 2010 တွင် မူရင်းအား မော်ကွန်းတင်ပြီး။ 13 March 2011 တွင် ပြန်စစ်ပြီး။\n"Banking in Iraq – A tricky operation"၊ The Economist၊ 24 June 2004။\nKarsh၊ Efraim; Rautsi၊ Inari (2002)။ Saddam Hussein: A Political Biography။ Grove Press။ p. 38။ ISBN 978-0-8021-3978-8။\n"U.S. Relations With Anti-Saddam Groups" . Congressional Research Service. Retrieved on 15 April 2012.\n"Analysis: Instability benefits Saddam Hussein"၊ BBC News၊ 16 October 2000။ 20 September 2013 တွင် ပြန်စစ်ပြီး။\nWar in Iraq: NotaHumanitarian Intervention။ Human Rights Watch (25 January 2004)။ 31 May 2017 တွင် ပြန်စစ်ပြီး။ “Having devoted extensive time and effort to documenting [Saddam's] atrocities, we estimate that in the last twenty-five years of Ba'ath Party rule the Iraqi government murdered or 'disappeared' some quarter ofamillion Iraqis, if not more.”\n"Iraq War | 2003–2011" (in en)၊ Encyclopedia Britannica။\n"Saddam Hussein executed in Iraq"၊ BBC News၊ 30 December 2006။\n"WasaTyrant Prefigured by Baby Saddam?"၊ The New York Times၊ Arthur Ochs Sulzberger Jr.၊ 2004-05-15။\nKarsh၊ Efraim; Rautsi၊ Inari (2002)။ Saddam Hussein: A Political Biography။ Grove Press။ pp. 13–15။ ISBN 978-0-8021-3978-8။\nBatatu၊ Hanna (1979)။ The Old Social Classes & The Revolutionary Movement in Iraq။ Princeton University Press။ ISBN 0-691-05241-7။\nCoughlin, Con (2005)။ Saddam: His Rise and Fall။ [းHarper Perennial။ pp. 24–25။ ISBN 0-06-050543-5။\nCoughlin, Con (2005)။ Saddam: His Rise and Fall။ Harper Perennial။ pp. 25–26။ ISBN 0-06-050543-5။\nCoughlin, Con (2005)။ Saddam: His Rise and Fall။ Harper Perennial။ p. 26။ ISBN 0-06-050543-5။\nCoughlin, Con (2005)။ Saddam: His Rise and Fall။ Harper Perennial။ p. 30။ ISBN 0-06-050543-5။\nCoughlin, Con (2005)။ Saddam: His Rise and Fall။ Harper Perennial။ p. 33။ ISBN 0-06-050543-5။\nKarsh၊ Efraim; Rautsi၊ Inari (2002)။ Saddam Hussein: A Political Biography။ Grove Press။ pp. 15–22။ ISBN 978-0-8021-3978-8။\nKarsh၊ Efraim; Rautsi၊ Inari (2002)။ Saddam Hussein: A Political Biography။ Grove Press။ pp. 22–23။ ISBN 978-0-8021-3978-8။\nKarsh၊ Efraim; Rautsi၊ Inari (2002)။ Saddam Hussein: A Political Biography။ Grove Press။ pp. 25–26။ ISBN 978-0-8021-3978-8။\nTripp, Charles (2010)။ A History of Iraq။ Cambridge University Press။ p. 183။ ISBN 978-0-521-87823-4။\nKarsh၊ Efraim; Rautsi၊ Inari (2002)။ Saddam Hussein: A Political Biography။ Grove Press။ pp. 26–27။ ISBN 978-0-8021-3978-8။\nKarsh၊ Efraim; Rautsi၊ Inari (2002)။ Saddam Hussein: A Political Biography။ Grove Press။ p. 27။ ISBN 978-0-8021-3978-8။\nJessica Moore, The Iraq War player profile: Saddam Hussein's Rise to Power, PBS Online Newshour Archived 15 November 2013 at the Wayback Machine.\n"Saddam Hussein – The blundering dictator"၊ The Economist၊4January 2007။\nTripp, Charles (2002)။ A History of Iraq။ Cambridge University Press။ pp. xii, 211–214။ ISBN 978-0-521-87823-4။\nBay Fang. "When Saddam ruled the day." U.S. News & World Report. 11 July 2004. Archived 16 January 2014 at the Wayback Machine.\nEdward Mortimer. "The Thief of Baghdad." New York Review of Books. 27 September 1990, citing Fuad Matar. Saddam Hussein: A Biography. Highlight. 1990. Archived 23 July 2008 at the Wayback Machine.\n"No surprise in Iraqi vote"၊ The New York Times၊ 17 October 1995။ 29 January 2012 တွင် ပြန်စစ်ပြီး။\n"Iraq – July 22 – Saddam Plans Referendum"၊ FindArticles။ 29 January 2012 တွင် ပြန်စစ်ပြီး။ Archived from the original on 15 July 2012။\n"Saddam 'wins 100% of vote'"၊ BBC၊ 16 October 2002။ 29 January 2012 တွင် ပြန်စစ်ပြီး။\n[https://elpais.com/diario/2003/03/02/domingo/1046580756_850215.html El obsequio de SadamaFranco\n"The Chirac Doctrine" (Fall 2005). The Middle East Quarterly.\nDickey, Christopher၊ Thomas, Evan။ "How Saddam Happened"၊ 22 September 2002။ 20 August 2011 တွင် ပြန်စစ်ပြီး။ Archived from the original on 13 December 2011။\nIraqi Anfal, Human Rights Watch, 1993။ Hrw.org။ 20 September 2013 တွင် ပြန်စစ်ပြီး။\nEthnic Cleansing and the Kurds။ Jafi.org.il (15 May 2005)။2December 2008 တွင် မူရင်းအား မော်ကွန်းတင်ပြီး။ 20 September 2013 တွင် ပြန်စစ်ပြီး။\nPeter W. Galbraith။ "The true Iraq appeasers"၊ The Boston Globe၊ 31 August 2006။ 16 July 2008 တွင် ပြန်စစ်ပြီး။\nAlan Cowell။ "Iraqi Takes Harsh Line at Meeting"၊ The New York Times၊ 29 May 1990။ 20 September 2013 တွင် ပြန်စစ်ပြီး။\n"Bush to Gorbachev: Choose Between Saddam and the West," by Jay P. Kosminsky and Michael Johns, Heritage Foundation Executive Memorandum #280, 30 August 1990. Archived 23 September 2013 at the Wayback Machine.\n"2 Mass Graves in Iraq Unearthed"၊ Los Angeles Times၊5June 2006။ 23 September 2018 တွင် ပြန်စစ်ပြီး။\n"UN condemns Iraq on human rights"၊ BBC News၊ 19 April 2002။\nBush၊ George W. (29 January 2002)။ State of the Union (Speech)။ Washington, D.C.။ 31 December 2006 တွင် ပြန်စစ်ပြီး။\nGeorge W. Bush။ "Full text: State of the Union address"၊ BBC News၊ 30 January 2002။ 31 December 2006 တွင် ပြန်စစ်ပြီး။\n"CNN Transcript of Blix's remarks"၊ Cnn.com၊ 27 January 2003။5August 2010 တွင် ပြန်စစ်ပြီး။\nUN news briefing။ Un.org (7 March 2003)။5August 2010 တွင် ပြန်စစ်ပြီး။\n"Behind The Scenes With Saddam"၊ CBS News၊ 24 February 2003။ 31 December 2006 တွင် ပြန်စစ်ပြီး။\n"Smashing statues through the ages"။ 13 January 2011 တွင် ပြန်စစ်ပြီး။ Archived from the original on 26 March 2010။\nJoyce Battle:Saddam Hussein Talks to the FBI: Twenty Interviews and Five Conversations with "High Value Detainee # 1" in 2004။ National Security Archive (1 July 2009)။ 15 August 2018 တွင် ပြန်စစ်ပြီး။\nMariam Karouny and Ibon Villelabeitia။ "Iraq court upholds Saddam death sentence"၊ The Washington Post၊ 26 December 2006။ 12 November 2008 တွင် ပြန်စစ်ပြီး။\n""I WantaFiring Squad", Web"၊ Sky News၊5November 2006။7March 2007 တွင် ပြန်စစ်ပြီး။ Archived from the original on 11 October 2007။


ရတနာပုံ Teleport - DNS ပြောင်းခြင်း — MYSTERY ZILLION\nရတနာပုံ Teleport - DNS ပြောင်းခြင်း\nDecember 2009 edited January 2010 in MZ News\n-- IMPORTANT ANNOUNCEMENT FOR ALL INTERNET USERS --\nFor improved reliability and performance, all static IP assigned users are required to change their DNS Settings to:\nNEW Primary DNS Server address: 203.81.162.22 (Old address was 203.81.71.69)\nNEW Secondary DNS Server address: 203.81.162.23 (Old address was 203.81.71.73)\nPlease CLICK HERE for detailed instructions on how to make these required changes.\nYatanarpon Teleport Operations Team\nTo browse Internet, please click Accept\nကျနော်လဲ အဲဒီအတိုင်း change လိုက်တာပဲဗျာ။\nအဲဒီ Page ကြီးကဆက်တက်နေတုန်းပဲ။\nAccept နှိပ်မှပဲရတယ်။ Webpage ကို Auto မတက်ဘူးဖြစ်နေတယ်။\nNetwork ကို Disable, Enable လုပ်တယ်။\nWindows ကို Restart ချတယ်။\nဒါပေမဲ့ ဆက်တက်တုန်းပဲ .... :106:\nဘယ်လိုလုပ်ရမလဲ ပြောပေးကြပါဦး ... :77::):77:\nကျနော် အဖြေတစ်ခုခု တွေ့ရင်လဲ ပြောပါမယ်။\nတစ်ချို့သော DNS server တွေရဲ့ IP ကိုပြောင်းလိုက်တယ်ထင်ပါတယ်.. ( IP star ) ကျွန်တော့်ဆီမှာတော့ အရင်အတိုင်းပါဘဲ.. 203.81.71.69/73 နဲ့တက်ပါသေးတယ်..\ni can't believe actually at yet.\nကျေးဇူးပဲ ကို Alex ကြီးရေ\nကျွန်တော့်ဆီမှာတော့ ဘာမှပြောင်းစရာမလိုသေးဘူး၊ အရင်အတိုင်းပဲ ရနေသေးတယ်။\nနောက်များမှာ သူပြောတဲ့ dns ကိုချိန်းပေးရပါမယ်\nအဲ့ဒီ msg ကလဲ နောက်များမှာပျောက်မှာပါ\nကျွန်တော်လည်း ဘာမှ ပြောင်းစရာမလိုဘဲ အရင်အတိုင်းဘဲ ရသေးပါတယ် ခင်ဗျာ....:):p\nကျေးဇူးတင်ပါတယ်အကို အကြောင်းကြားပေးတဲ့အတွက်ပါ။ ကျွန်တော် ဒီ address တွေကို MPT ADSL(Korea) မှာတွေ ့ဖူးတာတော့ကြာပီ။ အခုတော့ အားလုံးပြောင်းလိုက်တယ်ထင်တယ်။ အခုလိုမျီုး ပြုပြင်ပြောင်းလဲမူရှိတိုင်းပြောပြပေးပါဦးလို ့။။။ ကျွန်တော်တခုတော့ စဉ်းစားမိတယ်။ သူ ့တို ့ပေးထားတဲ့ ADSL Router ရဲ့configuration က dns address တွေကိုတော့ ဘယ်လိုချိန်းမလဲ မသိဘူးနော်။ static ဆိုတော့လေ။\nအဟောင်းနဲ့ အသစ် ဘာပိုအဆင်ပြေမလဲ။ ဒီနေ့ (၁၀.၁၂.၂၀၀၉) ကတော့ ညပိုင်းမှာ တော်တော်လေးတယ်။ ဘာမှ သုံးလို့မရဘူး။ GMail, Gtalk အားလုံးလေးတယ်။ pfingo လည်း ဒီဘက်က အသံမကြားဘူး။ အစ်ကို/မ တို့ ဆီမှာရော ဘယ်လိုနေလဲ။ အခု DNS ပြောင်းတာက MPT နဲ့ Bagan Net ပေါင်းလိုက်တာလား။ ဒါမှမဟုတ် သီးသန့်ပဲလား။ Bagan Net တစ်ခုပဲ ပြောင်းတာလား မသိဘူး။\nပြောင်းတာက ရတနာပုံတင်မဟုတ်ဘူးတဲ့.. အမ်ပီတီလည်း ပါတယ်လို့ နက်ဂိုက်မှာတော့ ဖတ်ရတာပဲ.. အဆင့်မြှင့်ဖို့ စက်အသစ်များ ထပ်မံတပ်ဆင်လို့ပါတဲ့.. အနော်ကတော့. ဘန်းဖို့ စက်တွေ လိုလာလို့ အသစ်ထပ်တပ်တယ်ထင်တာပဲ..\nလုပ်ပါဦး mpt က ဘယ် နံပါတ် တွေ ပြောင်းသွားလဲဆိုတာ.......\nမြန်မာ နိုင်ငံ ရဲ့ နောက်တတ်ပညာရှင်လေးတွေ အသစ် တတ်လာသလိုပေါ့\nကျွန်တော် တို့ ရဲ့ တတိုင်းကြီးမှာလည်း ပြင်ဆင်မှုတွေ လုပ်နေတာ နေမှာပေါ့ ( ဟီးဟီး ကိုကို၀င်း က ခေါင်းဆောင်နော် )


K: ကလေးဘ၀ နေ့များ\nတနေ့ က.. all about bloggers ဆိုတဲ့..ဖေ့စ်ဘွတ်ခ် စာမျက်နှာလေး မှာ.. ကိုပေါ ဆိုတဲ့..ဘလော့ဂါ ကြီးက.. တနေရာက နေ ရ လာ တဲ့ စာလေး တခု ကို ဝေမျှ လိုက်တော့.. ဘလော့ဂါ တော်တော်များများ ရဲ့.. စိတ်အတွေး တွေ..ရုတ်တရက် ထ ပျံပြေးကုန် ကြ တော့တယ်။\nNo one was able to reach us all day. WE DID NOT HAVE HANDPHONE S TO BUG US. And we were O.K. AND WE WERE SAFE.\nဆိုတော့.. ပျံပြေးသွားတဲ့ ဆီ က ၊ ကလေးဘ၀ က နေ့ရက်များ ဆီ ကို ပေါ့။\nတကယ်ကိုပါပဲ။ အဲဒီတုန်းက ဆို.. ကလေး တယောက် လူဖြစ်ဖို့ .. ဒီလောက်ကြီး မခဲယဉ်း လှ ဘူး ထင်တာပါပဲ ။ ကျောင်းသွားတော့..ကိုယ့် မြို့ ၀ိုင်းလေး ထဲ။ ဆော့ကစား တော့..ကိုယ့်ရပ်ကွက်..ကိုယ့်လမ်း.. ထဲ ။ မောင်နှမ များတဲ့ ကိုယ် တို့ တွေ ဆို..ကိုယ် ခြင်း မောင်နှမ တွေ နဲ့ တင်..ကိုယ့်ခြံ ၀ိုင်း ထဲ စိတ်ကြိုက် ဆော့ စမ်း ။\nတကယ်တော့.. ညီအမ တွေ အားလုံး မွေးတုန်းကတော့..အမေ့ ဖက်က အဖွားတို့ အိမ်မှာ မွေးခဲ့တာ။ ဖေဖေ ရော မေမေ ရော ကျောင်းဆရာ ဆရာမ တွေ ဆိုတော့.. အမေဖက်က..အဖွား နဲ့.. ဒေါ်လေး တွေ ရဲ့ လက်ပေါ် မှာပဲ.. အနေ များ ခဲ့ သည်။ ငယ်စဉ်ကြီးလိုက် နှစ်နှစ်လောက် ဆီပဲ ခြားတဲ့..ကလေး ဘုစုခရု ငါးယောက် ကို သည်းခံ စိတ်ရှည် ခဲ့တဲ့.. ဒေါ်လေးတွေ နဲ့ ဦးလေးငယ် တို့ နေရာ မှာ ခုနေ ပြန်ဝင် ကြည့်တော့..သိပ်တော့ မလွယ်လှ ။\nကျောင်းစ ထား တဲ့ အရွယ် ရောက်တော့ . အဖေမျိုး တွေ ဖက် ရောက်သွား ခဲ့ သည်။ အဲဒီတော့.. ပြက်ပြက်ထင်ထင် မှတ်မိ တဲ့ ကလေးဘ၀ တွေ ကတော့..အဲဒီ ခြံဝိုင်းလေး ထဲ မှာပဲ ဖြစ်နေ ခဲ့ တယ်။\nခြံဝိုင်း ဆို ပေ မဲ့ လို့.. အကြီး မယ် ကြီး မဟုတ်သလို.. ကျဉ်းကျဉ်းကျုတ်ကျုတ် ကလေး လည်း ဟုတ်ဘူး ရယ်။ ( ကိုယ်တို့ အရပ်မှာ.. အလွန်ကြီးတယ် ဆိုရင်.. အကြီး အမေကြီး လို့ ပြောတတ်တယ်။ အသံ ထွက်တော့..အကြီးမယ်ကြီး ဖြစ်သွားရော )\nလမ်းထိပ်မှာ ဈးဆိုင်ကြီး နဲ့ အိမ်ခပ် ကြီးကြီး ရှိ တဲ့..စီးပွားရေးသမား ကြီးဒေါ်က.. အစိုးရ ၀န်ထမ်း တွေ ဖြစ်တဲ့ သူ့ မောင် နှစ် ယောက် ကို.. လမ်းထဲ အလယ်မကျ တကျ လေး မှာ.. ခြံဝိုင်း လေး အသင့်အတင့် နဲ့..အိမ် နှစ်လုံး ကပ်ရပ် ဖြစ်အောင် စီစဉ် ထားသည်။\nအိမ် နှစ်လုံးက လည်း ကပ်သလား မမေး နဲ့.. ကြားထဲ မှာ..ဒန့်သလွန်ပင် တပင်၊ ဇီးချိုပင် တပင် နဲ့.. ရေ ထဲ့ တဲ့ ကျောက်ဆည် လေး ငါးလုံး က လွဲ ရင်..တအိမ့် တအိမ် လှမ်း မြင်..လှမ်း စကား ပြောလို့ ရ နေ တာပဲ ။ လူကြီးတွေ ကြားထဲ .. ညီအကိုခြင်း..မရီး မတ် ခြင်း တွေ..လင်ညီအမ ခြင်းတွေ ဘယ်လို ဆက်ဆံ ကြ သလဲ မသိ.. ကိုယ်တို့ ကလေး တွေ ကတော့.. အရွယ်တူ ခြင်း .. ဆိုဒ်တူခြင်းတွေ သူ့အဆိုင်း နဲ့ သူ..။ ဟိုဖက် အိမ်က ခုနှစ်ယောက် ၊ ဒီဖက် က.. ကိုယ် တွေ က..ငါးယောာက် လမ်းထိပ် က ကြီး ဒေါ် ရဲ့ သုံးယောက် .. ပေါင်း ဆယ့်ငါးယောက် သော တ၀မ်းကွဲ မောင်နှမ တွေ ၊ ရန်ဖြစ်လိုက်..ဖုန်တလုံးလုံး ထ အောင် ဆော့လိုက်.. တအိမ့်တအိမ်ကူး လိုက်.. သစ်ပင် တွေ လု လိုက်။\nသစ်ပင် လု ရ တယ် ဆို တာ ဒီလို။\nကိုယ် တို့ အိမ် ရဲ့ လက်ယာ ဖက်ခြမ်း မှာ.. အမျိုးလည်း ကောင်း ၊ သီးအားလည်း ကောင်း တဲ့..မာလကာပင် အကြီးမယ် ကြီး တခု ရှိတယ်။ လူ့ ခါး လောက် မရောက်တရောက် ခုန်တတ်လို့ ရ တဲ့ ပင်စည်ခွ ကလေး ကနေ ပြီးတော့.. ပတ်ပတ် လည် ကို အကိုင်းကြီး လေးကိုင်း နဲ့ ထောင်တက် သွားလိုက်တာ.. နှစ်ထပ်အိမ် ကို တောင် ကျော်ချင်ချင် ရယ်။ မာလကာပင် က လည်း သီးအားကောင်းသလား မမေး နဲ့.. မိုးတွင်း တတွင်း လုံး..သီး တဲ့ အပြင် နွေ မှာတောင် နွေသီး ကျွတ်ဆတ်ဆက် က လေး တွေက.. ပို စားကောင်း နေ သေးတယ်။ လူကြီး တွေ က .. အိမ် အပေါ်ထပ် ပြတင်းပေါက် တို့ ဗရံတာ တို့ ကနေ ပြီး ၀ါးတံချု နဲ့ ခူးစား ကြ ပေ မဲ့..၊ ကိုယ် တို့ ခလေး တသိုက် က တော့..၊ မိုးလင်း တာ နဲ့..မာလကာ ပင် ပေါ် ရောက် နေ ပြီ ။ တကယ့်တကယ် တလုံး နှစ်လုံးထက် လည်း ဘယ် ပို စားနိုင် မှာ လည်း ။ အပင် ပေါ် တက်ခွ ရ တာ ကို က..ပျော်စရာ ကောင်း နေတာ။ အလကား နေ အလကား ဟိုး အရွက်ကြို အရွက်ကြား ထိပ်ခေါင် ကိုင်း တွေ ကြားက..အသီး ၀င်းဝင်း ပွပွ ကြီး တွေ တွေ့ရင် ကိုပဲ.. ရတနာသိုက် ကြီး တွေ့ သလိုလို ။ တွေ့သမျှ ခူး ပြီး အပင်အောက်က..ကျောက်စည် ထဲ သာ၊ ပြစ်ချ ထား လိုက် ။ လမ်းထဲက.. အိမ်နီးနားခြင်း တွေ ကလည်း သွားရင်း လာရင်း ၀င် လာ တောင်းစား သွား တာ ပဲ။\nအဲဒီ မာလကာ ပင် နဲ့ ပတ်သတ်လို့ မောင်နှမ တွေ လည်း တော်တော့်ကို သွေးကွဲ ကြ ရတယ်။ သွေးကလည်း တ၀က်က ကွဲ ပြီး သား ဖြစ်နေတာကိုး။ မောင်နှမ တွေ အားလုံး ထဲ မှာ အဲဒီ မာလကာပင် ကို ကျွမ်းကျွမ်းကျင်ကျင်..ကိုင်းကျို ကိုင်းကြား..ကိုင်းဖျား ကိုင်းနား အထိ တတ်နိုင် တဲ့သူ က၊ နှစ်ယောက် ပဲ ရှိတယ်။\nဟိုဖက် အိမ်က.. အငယ်ဆုံး ကောင် မင်းမင်း ရယ် ၊ လမ်းထိပ် က..ကြီးဒေါ်သမီး မမငယ် ရယ် ။ သူတို့က သစ်ပင်တက် ကျွမ်း တော့ အသီးကောင်း ကောင်း ပွပွ ၀င်းဝင်း လေး တွေ ဆိုတာ..သူတို့ လက်ထဲ မှာ ချည်းပဲ။ တခါတလေ..ဒီဖက် အိမ်က လူတွေ..အိပ်ယာ မ နိုးသေးဘူး.. မင်းမင်း က.. သစ်ပင်ပေါ် မှာ..တချွတ်ချွတ် နဲ့ ရောက်နေပြီ။ ကိုယ် တို့ ညီအမ တွေ ကလည်း ရှိတဲ့ ဥစ္စာကို ရှာကြံ ခြောက် တာ ပဲ ။ ဒါ..ငါတို့ မာလကာပင် ကြီး ပေါ့ ။ တခါ တလေ လည်း.. လမ်းထိပ် အိမ် ကနေ..တယောက်တည်း ပျင်းလွန်းလို့ လာ ဆော့ တဲ့.. တဦးတည်းသော သမီး မမငယ် ကို လည်း.. ခြံဝိုင်း ထဲ ရောက်တာ နဲ့.. ဟိုဖက် အိမ် နဲ့ ဒီဖက်အိမ် ယာယီ မဟာမိတ် ဖွဲ့ ပြီး..၀ိုင်း ပညာ ပြ ကြ လို့..ခဏခဏ ငို ပြန် ရ တတ် တယ် ။\nအပင်တက် လည်း မကျွမ်း၊ အသီး လည်း မရှာတတ်တဲ့.. ကိုယ် ကတော့.. တနှစ် နဲ့ ခြောက်လပဲ ကွာ တဲ့. နို့ညှာ အမ မိတေ နဲ့ ပေါင်း ပြီး မာလကာ ပင် ကို ၊ အခြောက်တိုက် ပဲ တက် တာ များပါတယ်။ အခြောက်တိုက် ဆိုတာ က.. အလကား နေ အလကား ပျင်းတာနဲ့..အားတာနဲ့..အပင်ပေါ် တက်..။ သစ်တကိုင်း စီ ယူ ပြီး အိမ်လုပ်တမ်း ကစား ။ စာကျက်စရာ ရှိရင် လည်း စာအုပ်ကို အပင်ပေါ် ယူ ပြီး ကျက်။ သစ်ကိုင်း တွေ ဆိုတာလည်း လူဆီ တွေ ၀ ပြီး ၊ ပေါ်လစ် သုတ်ထားသလား အောက်မေ့ရတယ် ပြောင်ချော နေတာပဲ။ မာလကာပင် မိန်းမ တက် လို့ သာ သေရင်.. အဲဒီ အပင်ကြီးလည်း အစောကြီး တည်းက သေ ရော ပဲ။ တက်လိုက်တဲ့ မိန်းမ တွေ။\nအဲ .. ဆောင်းတွင်း ရောက်လာပြီ ဆိုရင်တော့.. ဟိုဖက် အိမ်က..မောင်နှမ တွေ ကို မျက်နှာချို ပြန်သွေး ရ ပြန်တယ်။ ဘာလို့ဆို သူတို့ အိမ်နောက်ဖေးက..ဆီးသီးပင် ကြီးက.. အသီးတွေ ရဲရဲ နီ လာ ပြီ ကိုး။ မာလကာသီး ရာသီ ကလည်း ကုန်ပြီ။ ဆီးပင်ကတော့..အပင်တတ်လို့ မလွယ် သလို တက်စရာလည်း မလိုဘူး။ အကိုင်းတွေ အောက်မှာ ထောက်ထားတဲ့..၀ါးတံချု တွေကို တချက် နှစ်ချက် ပင့်လိုက် တာ နဲ့.. အောက် မှာ.. ခင်း ထား တဲ့ ဖွဲတွေ ပေါ် တဖြုန်းဖြန်း ကြွေတော့ တာပဲ။ အဲလို အချိန်ဆို..ဟိုဖက် အိမ်က.. အမ တွေ က လည်း ..ဟဲ့ အိမ်ခေါင်မိုးပေါ်.. ကျ ကုန်ပြီ တို့ ဘာတို့.. အော် ပေါ့။ ပြီးတော့ လည်း မောင်နှမ တွေ..ဟိုဖက်အိမ် က ငံပြာရည် ရယ်..ဒီဖက်အိမ်က.. ငရုတ်သီးမှုန့် ရယ် ကို ဇလုံထဲ ဆီးသီး နဲ့ ရောနယ် ပြီး.. တရှူးရှူးတရှဲရှဲ စားကြ ပြန်ရော။\nမိုးဦးကျ သရက်သီး ပေါ် ချိန် က ..ဒီလောက် ပြသာနာ မရှိလှဘူး။ ဟိုဖက် အိမ်က..ရွှေနီသီး တွေ နဲ့..ဒီဖက်အိမ်က.. ရင်ကွဲသီး - အသီး လိုက် တာ ခြင်း က လည်း အတူတူ လောက် မို့၊ အပြန်အလှန် လဲ စား ကြ တာပဲ ။ တခြံကျော်က ကိုင်းကျ နေ တဲ့.. မချစ်စု ပင် ကြီး ကိုတော့.. နှစ်အိမ်လုံးက မောင်နှမ တွေ..အလစ်ချောင်း ပြီး..ခဲ နဲ့ ပြစ်ပြစ် စား တတ်တာ။ မိုးဦးလေဦးကျ လို့..တဗြုန်းဗြုန်း ကြွေပြီ ဆို ရင်တော့.. မရှက်တတ်သေး တဲ့..အငယ် တွေ က တာဝန်ယူ ပြီး ၊ မြောင်းထဲထိ ဆင်းကောက် ပဲ ။\nတအုပ်လုံး နည်းနည်းလေး ရှိန် တာက လမ်းထိပ်က ကြီးဒေါ်ပဲ ရှိတယ် ။ ရှိန်တယ် ဆိုတာ ကလည်း.. သူက..ပိုက်ဆံအိတ် ကြီး ဖြစ်နေတော့.. ကျွေးအမေ လို ပေါ့ လေ။ ကြီးဒေါ်က.. စိတ်ကူးကလည်း ယဉ် တတ် သေးတာ။ သူက ၀မ်းကွဲ မောင်နှမ တွေ အကုန်လုံးကို..သိပ် စည်းလုံး ချစ်ခင် စေချင်သည် ။ ဒါတောင် တရုန်းရုန်း တအုန်းအုန်း နဲ့ လက်ရှိ မောင်နှမ ဆယ့်ငါးယောက် အပြင်၊ တခြားရပ်ကွက် တခု မှာ နေ တဲ့.. နည်းနည်း အနေဝေး တဲ့.. ကြီးကြီး တယောက် မှာ လည်း သားသမီး သုံးယောက် ရှိသေး တော့.. တရားဝင် စုစုပေါင်းက..ဆယ့်ရှစ်ယောက်။ အဲဒီ ဆယ့်ရှစ်ယောက် စလုံး ရဲ့..မွေးနေ့ မွေးရက် တွေကို အလွတ် ရ သူ အဖြစ် သူ့ကိုယ်သူ အင်မတန် ဂုဏ်ယူ တတ် သူ။ ငါက..ငါမွေးတာတင် မက..ငါ့မောင် ငါ့အမ က မွေးတာတွေ ကိုပါ.. တာဝန်ယူ နိုင်တယ်ဟေ့ လို့ လည်း ၊ လက်ခမောင်း ခတ်တတ်သူ။ သူ ကိုယ်တိုင် ဆုံးခန်း မတိုင် ခဲ့ တဲ့ ပညာရေး အတွက် ၊ အတိုးချ ချင် စိတ် က လည်း ကြီး လှ သည်။ သားသမီး တူမ တွေ တင် မက.. အနီး အပါးက..ကလေး တွေ ကို လည်း ၊ ပညာရေး အတွက် ဆိုရင်.. လာခဲ့ ပဲ ။ ကျောင်း အောင်စာရင်း တွေ ထွက်ပြီ ဆိုရင်… ကာယကံ ရှင် တွေ က အိပ်ကောင်းနေ တုန်း .. မနက် ၅ နာရီ တိုင်း မှန်မှန် လမ်းထလျှောက် တဲ့ ကြီးဒေါ် က.. အစောဆုံး သွားကြည့် ပြီး သွား ပြီ။ အိမ်ရှေ့ကနေ.. တလမ်းလုံး ကြားအောင် လာအော် ပြီး သွား ပြီ ။ ဘယ်သူ က ဂုဏ်ထူး ဘယ်နှယ်ခု.. ဘယ်ဝါက ဂုဏ်ထူးမပါ မောင်နှမ တွေ အတန်းကုန် ရှိသမျှ.. သူပဲ ဒိုင်ခံ ကြည့်ပေး တာ။\nမောင်နှမ တွေ ကလည်း.. အရွယ်တွေက.. ဆိုင်းဝိုင်း ထဲက..ပတ်လုံးလေး တွေ လို.. အနိမ့် အမြင့် အဆင့်ဆင့် အစီစီ အရီရီ။ ပြောရရင် အတန်းတိုင်း မှာ တယောက် ရှိတယ် ဆိုပါတော့။ ကျောင်းဖတ်စာအုပ် ဆိုတာ.. ကြီးစဉ် ငယ်လိုက် အဆင့်ဆင့် လက်လွှဲ သွားလိုက်တာ မောင်နှမ ဆယ့်ရှစ်ယောက်မှာ အငယ်ဆုံး လာဖြစ်ရ တဲ့.. ကိုယ့် အတွက်တော့.. သေပြီ ဆရာပဲ ။ ကျောင်းစာအုပ် တင် မကဘူးလေ.. ကျောင်းဝတ်စုံ ဆိုလည်း.. အမ တွေ အဆင့်ဆင့် ဆီ က..ကျ လာတာ တွေ ဆိုတော့ ။\nအသစ် ၀တ်ရ ပြီ ဟေ့ ဆို တော့ လည်း.. ယိမ်းထွက်သလား အောက်မေ့ ရတယ်။ အတွက် အချက် ကောင်း အကွက်လည်း စေ့ တဲ့ ကြီးဒေါ်က..ဘာဝယ်ဝယ် အုပ်လိုက် ၊ တောင်းလိုက်၊ ဒါဇင်လိုက် ဆိုတော့၊ ပိတ်တအုပ် ၀ယ်ထားပြီ ဆိုရင်..၀တ်ပေ တော့.. လုံခြည်ဆင်တူ ၊ ဂါဝန် ဆင်တူ၊ ရှပ်အကျီ င်္ ဆင်တူ။\nအဲဒီ မောင်နှမ ၁၈ ယောက် ဓါတ်ပုံလေး ကိုလည်း ကြီးဒေါ်ပဲ စီကာ စဉ်ကာ ရိုက်ခဲ့ တာ လေ ။ အောက်ဆုံးတန်းက.. ဒီဇိုင်းတွေ က လည်း ၊ သူ့ဒီဇိုင်း သူ့လက်ရာ ပါပဲ ။ ခုနေ ပြန်တွေး တော့..တော်တော်ပဲ လုပ်လည်း လုပ်နိုင် တဲ့ ကြီးဒေါ် လို့…။\nသင်္ကြန် ပိတ်ရက်..ကျောင်းတွေ အလုပ်တွေ နား ပြီ ဆိုတာနဲ့.. သူ့ရဲ့ တချက်ခုတ် နှစ်ချက်ပြတ် ဘုရားဖူး လိပ်ဥတူး အစီအစဉ် စ တော့ တာပဲ။ သစ် တို့ ဆန်တို့ ပဲ တို့..အောက်အရပ် က ကုန် တွေ အပြည့် တင်ထားတဲ့ သူ့ကုန်ကားကြီး ပေါ် မှာ ဖျာတွေ ခင်း ပြီး၊ ဒန်အိုး ဒန်ခွက် အပြည့်အစုံ နဲ့.. အထက်အညာ ဘုရားဖူး နှစ်တိုင်း ထွက် တာပဲ။ သူ အဓိက ကုန်သွယ်တာက…ကျောက်ပန်းတောင်း ပခုက္ကူ ဆိုတော့.. ပုပ္ပါး ပုဂံ ဆိုတာ အမုန်း ပဲ။ မုန်းဆို.. မုန်းချောင်း ဘေးက..သခင်ဘိုးလှကြီး ရုပ်ထုကြီး နဲ့ ပန်းခြံ ထဲ ရောက်ပြီ ဆိုတာနဲ့ အညာမြေ ကို ရောက်ပြီ ဆိုတော့… ခရီးတထောက်နား ပြီး၊ ထမင်း ချက် စား ကြ ရတာကိုတော့ မှတ်မိနေသည်။\nရှမ်းပြည် တောင်ကြီး ဖက် လည်း ရောက်တာပဲ။ အဲတုန်းက..ဒေသခံ အသိ လည်း သိပ်မရှိ ပဲ ၊ အညိုရောင် နယ်မြေ တွေ ဆို..မျက်ကန်း တစ္ဆေမကြောက် ညကြီး မင်းကြီး လည်း ဖြတ်မောင်း ကြ တာပဲ။ မွန်ပြည်နယ် ဖက် ဆို..ကျိုက်ထီးရိုး စက်စဲ ကျိုက်ခမီ သံဖြူဇရပ် ပါ မကျန်..။ ပြောသာ ပြောတယ် ၊ အရွယ်က ငယ်သေး တော့.. ကလေးဘာဝ ပျော်တာလောက်ပဲ သိတာ။ ဒေသန္တရ ဗဟုသုတ တွေ ဘာတွေ လည်း မယူတတ် သေးဘူး ရယ်။။\nတကယ်တော့ မောင်နှမ တွေ အားလုံး တက်ညီ လက်ညီ ဆော့ ကြ လှောင်ကြ တဲ့ အချိန် မှာ..ကိုယ်က.. အငယ်ဆုံး ကွမ်းညှပ် ဂျိုင်းညှပ် ထမင်းသိုးဟင်းသိုး အရွယ် ပဲ ရှိသေး တာ ဆိုတော့.. အကိုအမ တွေ နောက်ဖေး ဂိုဒေါင်ထဲ မှာ.. ဇာတ်ထုပ်ခင်း ရင်..ပွဲကြည့်ပရိသတ် လုပ်ပေး.... လူကြီးတွေ လာမလာ တံခါးပေါက်က..စောင့်ကြည့်ပေး တဲ့ အဆင့်ပဲ ။ အကြီး ပိုင်းက.. အကိုတွေ အမ တွေ.. ဆယ်တန်းတွေ အောင် ကောလိပ် တွေ သွားကုန် တော့ မှ.. အုပ်စုတွေ ကွဲ သွား ကြ တော့တာ။\nအဲဒီတော့ မှ.... ဟိုဖက်အိမ်က မမဖြူ နဲ့ မမနီ က တတွဲ .. လမ်းထိပ်အိမ် က မမငယ် နဲ့ မမယု က..တတွဲ။ မိတေ နဲ့ မိကေ ကတော့.. ဟိုဖက်အိမ်က..မကေးကြီး နဲ့ ပေါင်း ပြီး သုံးယောက် တဖွဲ့ ပေါ့.. တခါတလေ လည်း .. မောင် နှစ်ယောက် ပါ တဲ့ အခါ ပါ။ ဒါပေမဲ့..အဲဒီ အငယ်ကောင် နှစ်ယောက်က လည်း..တကယ့် ဟာ တွေ ဆိုတော့.. နှမ တွေ နဲ့ သိပ်ပေါင်းဆော့ လေ့ တော့ မရှိလှဘူး။ သူတို့က..စွန်လွှတ် ဘောလုံးကန် ။ ပြီးတော့ အကောင် ဗလောင် တွေ ကို ပို စိတ်ဝင်စား တာ လေ။ အိမ်ရှေ့ မြက်ခင်း ပေါ်က..ပုစဉ်း ရောင်စုံ တွေ ကို၊ မင်းမင်း တယောက် လက်ရဲ ဇက်ရဲ ဖမ်းပြ ပြီ ဆိုရင်.. ကိုယ်တို့မှာ အားတွေ ကျ လို့။ သူတို့ မွေးတဲ့ ရွှေငါးတွေ..ခွေးတွေ..ကြက်တွေ..ဘဲတွေ ကို လည်း သွားသွား မော့ ရ သေး တယ်။ တခါတလေ လည်း ရီ ရတယ်..။ တခြံဝိုင်းတည်း နေ ပြီး.. ဒီဖက်အိမ်က..ညီအမ တွေက.. အပင်လေး တွေ စိုက်.. ဟိုဖက် အိမ်က..အငယ် နှစ်ကောင် မွေးထားတဲ့..ဘဲတွေ က ၀င်တွတ်..ကြက်တွေက ၀င်ခွပ် နဲ့.. မောင်နှမ တွေ ရန်ဖြစ်ကြ ပြန်။\nနွေရာသီ ကောလိပ်ကျောင်း တွေ ပိတ် လို့ အကြီးတွေ ပြန်ရောက်လာ လာပြီ ဆိုရင် တော့… တလမ်းလုံးက..လူပျို လူရွယ် ခလေးပါ မကျန် စု ပြီး လမ်းလုံးပြည့် ထုပ်ဆီးတိုး ကြ ရော ။ ပြောသာ ပြောတာ.. ကောလိပ်ကျောင်းသား တွေ ဆိုပေ မဲ့လို့ လည်း အသက်တွေက ၂၀ အောက် ပဲ ရှိကြ သေးတာ ကိုး။ ထိပ်ဆိုး ခေါင်သူကြီး က နေ နောက်ဆုံး ပိတ် စည်း အထိ.. မရှိဘူး ဆို စည်းတွေ ဆယ့်ငါးခု လောက်တော့..တိုး ရ တာ ပဲ။ ကားတွေ ဘာတွေ လည်း မရှုပ်တဲ့ ..မရှိလှတဲ့ အချိန်တွေ ဆိုတော့..လမ်းသွား လမ်းလာ စက်ဘီး ဆိုက်ကား ကတော့.. ဒီလမ်းကို ရှောင် ကို သွား ကြ တော့ တာ။ တလမ်းလုံး ကလည်း.. တယောက်ထိပ် တယောက်ပုတ် ရင်း အတူတူ ကြီးလာ ခဲ့ ကြတဲ့ သူတွေ ချည်း ။ ဆော့လို့ မောပြီ ဆို.. မုန့်ဘိုးပေါရင် တော့ မြို့လယ်ခေါင်က.. အအေးဆိုင်ပေါ့ ။ နည်းနည်း ၀က်ခမ်းတဲ့ အခါ မျိုး ဆိုရင်တော့၊ ၅ ကျပ်တန် ဖရဲသီး တလုံးလောက် စု ၀ယ်ပြီး.. ရေငတ် ဖြေ လိုက် ကြ တာပဲ ။ တချို့ည တွေ ဆို သစ်ပင် တပင် အောင် စုပြီး သရဲ ခေါ် လား လည်း ခေါ် ရဲ့ ။ လူကြီး မိဘ တွေ များ စိတ်ပူတာ ထွက်ဟန့် တာ မျိုး တခါမှ မရှိ သလိုပဲ ။\nဒီ ကစားပွဲ တွေ ကြားထဲ ရံဖန် ရံခါ ဆိုသလို အထူး ဧည့်သည်တော် တွေ ကလည်း ပေါ်တတ်သေး တယ်။.. ဟိုဖက်အိမ်က..မကေး တို့ အမေဖက်က..၀မ်းကွဲ မောင်နှမ ကြွက်နီ တို့တွေ .. ရန်ကုန်က လာလည် တာ မျိုး။ ကိုယ်တို့ အမေဖက်က.. မမစိုး တို့ ညီအမ တွေ.. သူ့အဖေ အလုပ်နဲ့ နိုင်ငံခြား သွားနေပြီး ပြန်လာတော့..မြန်မာစကား ပြော တတ် အောင် .. နယ်မှာ တလ လောက် လာထားတာ မျိုး ။ မမစိုး ကလည်း အကစား မက်တဲ့ သူ ဆိုတော့.. အိမ်ပေါ် ရောက်တဲ့ အထိ ဆော့လို့ကို မပြီး ဘူး။ အိပ်ယာထဲ မှာ ဖက်လုံးတလုံးစီ ပေးဖက် … ကလိထိုး ပြီး လက်လွတ်တဲ့သူ အရှုံး တမ်း ဆို သူတို့ အငယ်တွေ သိပ်ပျော်တာ။ အိမ်ပေါ် ရောက် လည်း အငြိမ်နေ ကြ တာ မဟုတ်ဘူး။ တိုးတိုးပြောတမ်း၊ စာအုပ်လှန်တမ်း က စလို့.. ဇယ်ခုပ်..ဇယ်တောက်…အရီးကြီး တွေ တောင် ရှုံးမယ်။\nမိုးရွာရင် မိုးရေ ချိုးမယ် ဆိုတာ လောက် တော့..ပျင်းတောင် ပျင်းသေး ။ မိုးရွာထဲ ကျောင်းသွား ရတာ စိတ်ညစ် ပေ မဲ့.. ကျောင်းဆင်းလို့ မိုးရွာ ရင်တော့ သိပ်ပျော်တာ။ အိမ်ရောက်တာနဲ့..တခြံလုံး ဖွေးနေတဲ့ ရေတွေ ထဲ.. တဗွမ်းဗွမ်းနဲ့ နေအောင် ပြေးဆော့ကြတာ။ လက်ထိပ် တွေ ပဲရေခွံ ပွ လာ တော့မှ.. အိမ်ပေါ်တက်ကြ ။ ပြီးရင် အနွေးထည် လေး ၀တ်ပြီး..ထမင်းကြမ်းလေး ကို ဆီနဲ့ ဆားနဲ့ နယ်ပြီး ပဲစေ့လေးတွေ ဖြူး စားရတာ..အရသာ ဘယ်လို ရှိမှန်းလည်း မသိ။ တခါတလေ ဒေသထွက် ပြောင်းဖူး တွေ မီးဖိုချောင် ထဲ ပုံနေ ရင်တော့.. နတ်ပြည်မွှေး ..ကျောက်တန်းစီ မျောက်လက်မောင်း အမျိုးစုံသော ပြောင်းဖူး လတ်လတ်ဆတ်ဆတ် တွေ ကို၊ အစေ့လေး တွေ ထွတ်ပြီး ကြော်စား..ပြုတ်စား ဖုတ်စား.. မှောက်စား လှန်စား ကြိုက်သလို စားစမ်း မကုန်နိုင် ဘူး။\nနောက်ပိုင်း မကေးကြီးက..အပျိုပေါက်လာတော့.. ကိုယ် တို့ လို မိုးရေထဲ လိုက် မဆင်း တော့ဘူး ။ သူက..မမယု တို့ အပျိုပေါက် အုပ်ထဲ ရောက်သွား ရော ။ လုံခြည် ခြေမျက်စိ ဖုန်းဝတ်.. လှမ်းလျှောက်တဲ့ ဟန်ပါ ပြောင်းသွားတော့.. ကိုယ်တို့ နှစ်ယောက်က..အားမလို အားမရ.. အမြင်တွေ ကပ်ပြီး ကပ်တိ ကပ်ဖဲ့ တွေ လိုက်လုပ် တာပေါ့.. စိတ်ပုပ်သလား မမေးနဲ့ ။ မကေးကြီး ကိုးတန်း ရောက်တော့..သူ့အမေ ဖက်က.. အဒေါ်တွေက..ရန်ကုန်မှာ ခေါ် ပြီး ကျောင်းထား တော့..ညီအမတွေ ကွဲသွားကြ ပြန် ရော။\nအလယ်တန်း ရောက်လာ ပြီ ဆိုတော့.. ကျောင်းစာတွေ ကို ဖိဖိ စီးစီး လုပ်လာ ရ ပြီလေ။ ခြံထဲ လမ်းထဲ ဆင်းဆော့.. သစ်ပင် ပေါ် တက် တာ တွေ ထက်.. ညီအမ နှစ်ယောက် အိမ်ထဲ မှာ ကုပ်ပြီး.. မဂ္ဂဇင်း တွေ စာအုပ် တွေ ရှာဖွေ ဖတ်တတ် လာ ပြီ။ မကေးကြီး ရှိတုန်းက.. သုံးယောက်သား အတူတူ ဈေးရောင်းတမ်း ကစားခဲ့ တဲ့…အိုးပုတ် တွေ… ပိတ်ဖြတ်စ တွေ နဲ့ လုပ်တဲ့ အရုပ်မ တွေ လည်း.. ချောင်ထဲ ရောက် ကုန် ပြီ။\nညဖက် ဆိုရင်တော့.. ညီအမ တွေ စုပြီး ရေဒီိယို က လာတဲ့ ဇာတ်လမ်းပမာ တွေ နားထောင် တဲ့ အခါ ထောင်ပေါ့။ အဲဒီတုန်းက..မှတ်မိ နေတဲ့.. သဲထိတ်ရင်ဖို ဇာတ်လမ်းတခု ရဲ့ ဇာတ်ဝင် ခန်းလေး တခု ကို ခုထိ မှတ်မိ နေသေးတယ်။ " ခင်မ..တင်မ ကို တွေ့ချင်လို့ ဆို.. " လို့ တယောက်ယောက်က..စ လိုက်ရင်..ကြက်သီးတွေ တဖြန်းဖြန်းထ တဲ့ ထိ ။ များသော အားဖြင့်တော့.. မြန်မာ့အသံ ဆန်တဲ့.. ကျေးလက်က..ကျောင်းဆရာမ လေး တွေ... တောရွာ ကို ၀င်ပြီး မီးရှို့ ဖျက်စီး တဲ့.. အသံဝဲ၀ဲ နဲ့..သူပုန် ဇာတ်လမ်းတွေ ပေါ့ ။ နားထောင်တာပဲ။ ၀ါဒ ဖြန့်လား ပြန့်လား တော့ မသိ..။ သိ တဲ့ အတိုင်းပဲ ။\nပျင်းလို့ ရှိရင်တော့.. နှစ်ယောက် သား.. တမံတလင်း ပေါ် အားလျား မှောက် ပြီး.. ပုံဆွဲ ပြိုင် ကြ တယ်။ ဖေဖေ သင်ပေးထားတဲ့ ပန်းချီ အခြေခံ က.... အိမ်မှာ အကုန် ရှိပြီးသားမို့ ၊ ရုပ်ပြကာတွန်းတွေ ထဲ ကလို မိန်းမပုံ အလှ တွေ ကို ကောင်းကောင်း ဆွဲ တတ်နေပြီ ။ တခါတလေ..မမနီ ရဲ့ ကျောင်းမှတ်စု ဗလာစာအုပ် တွေကို လိုက်ရှာ ရတယ်။ မမနီက..အိမ်မှာ ပန်းချီ အတော်ဆုံး ဆိုတော့..သူဆွဲထားတဲ့..မိန်းမရုပ်ကလေး တွေက..ဘယ်လို လှမှန်းမသိဘူး။ သူကလည်း ခေါင်းလေးတွေပဲ အနေအထား အမျိုးမျိုး ဆွဲတာ များတယ်။ အဲဒီ ခေါင်းလေး တွေ မှာ ကိုယ်လုံး လိုက်တပ်ရ တာ လည်း သိပ်ကြိုက်တာ ။ ကိုယ်က..အဲဒီ အရုပ်တွေ မှာ အကျီ င်္ ဒီဇိုင်း အမျိုးမျိုး ဆင်ပြီး ဆွဲပေမဲ့ မိတေ ကတော့.. အနေအထား နဲ့ သဘာဝ ကို ပိုပြီး အသားပေး ဆွဲတတ်တယ်။ ကိုယ်တို့ နှစ်ယောက်က.. အထက်အောက် အရွယ် မကွာ လှ ပေ မဲ့.. နေပုံ ထိုင်ပုံ ဗီဇ ခြင်းက..အတော် ကွာတာ။ ကိုယ်က..အလှအပ ကြိုက်တတ်လာ.. အ၀တ်အစား ဖက်ရှင် တွေ လည်း မြင်တတ် လာပေမဲ့ … သူက.. အလှအပ စိတ်မ၀င်စား။ စာ ဆိုလည်း တော်ရိ ယော်ရိ ကျက်ပြီး ၊ ..အိပ်ရေးပဲ ၀ ချင် သူ ။ ကျောင်းစာအုပ် ကို ကောက်ကိုင် တာ နဲ့..အိပ်ငိုက်လေ တော့.. ညဆို စာကျက်ချိန်မှာ ဖေဖေက.. အနား ခေါ်ထားပြီး ကျက်ခိုင်းရ တဲ့ အထိ။ ညကို အိပ်မငိုက်တတ်ပဲ စာမှန်မှန် ကျက်တဲ့ ကိုယ်က.. သူ အိပ်ငိုက်နေတုန်း..သူ့မျက်နှာကို ပရုတ်ဆီ တွေ သုတ် ထားပြီး ခဏနေ တော့ လှုပ်နှိုး .. အိပ်ချင်မူးတူး နဲ့ ပါးစပ်ထဲ ရှိတဲ့စာ ကောက်ဆို ရင်း.. အား..ပူတယ်..ပူတယ် ဆိုရင်.. ကိုယ့်မှာ တခွိခွိ နဲ့ အိပ်ချင်ကို ပြေ လို့။ သူကလည်း ဘယ်နေမလဲ ။ ကိုယ့်စားပွဲ ရှေ့ မှာ ကပ်ထားတဲ့ လူရည်ချွန်ပုံ ပန်းချီကား ရဲ့ ရင်ဘတ် တံဆိပ်ပြား နေရာမှာ ၊ ကိုယ် ဘယ်တော့မှ ပြိုင်လို့ မနိုင် တဲ့ .. တိုင်းက လူရည်ချွန်မလေး တယောက် နာမယ် လာခိုးရေး သွားတယ် လေ ။ စိတ်တို လိုက်တာ ဆိုတာ…။ မောင်နှမတွေ ထဲ မှာ..အဦးဆုံး ကိုကိုမိုးကြီး က လူရည်ချွန် နှစ်ထပ်ကွမ်း ပြီးတော့.. မမယုက လည်း ထပ်ရ ဆိုတော့.. အဲဒီအချိန်ကတော့.. အန္တိမ ရည်မှန်းချက် ကြီး ပေါ့ ။\nမိတေ ဆယ်တန်းအောင် သွား တော့.. နောက်ဆုံး.. အိမ်မှာ ကိုယ်တယောက်ပဲ ကျန် ခဲ့ တော့တယ်။ ဟိုဖက်အိမ်က.. အမတွေ ဆို ကျောင်းပိတ်ရက် တွေ မှာ တောင် မြို့ကို ပြန်မလာ ကြ တော့ဘူး။ တဖြည်းဖြည်း အတောင် တွေ ဆန့်ထွက် ပျံသန်း သွား ကြ တဲ့.. အကြီး တွေ ကို ငေးမော အားကျရင်း…. ငါကြီးလာရင်..ငါကြီးလာရင် ဆို တဲ့ ရည်မှန်းချက်တွေ တဖြည်းဖြည်း စုပုံ လာတဲ့ အချိန်မှာတော့ … အပူအပင်ကင်းတဲ့ ကလေးဘ၀ လေး လည်း.. သူ့အလိုလို ကုန်ဆုံး သွား ခဲ့ လေ သည်။\nမြန်မာပြည် နိုင်ငံရေး အခြေအနေ က လည်း.. တိုးတိုးတိတ်တိတ် ပြန်လည် လှုပ်ရှားစ ပြု လာတဲ့ အချိန်..။ ၈၈ မတိုင်ခင်ကလေး.. ငွေစက္ကူကိစ္စ နဲ့ တက္ကသိုလ်တွေ အကြာကြီး တခေါက် အပိတ် မှာ...မောင်နှမ တွေ အကုန် ပြန်စုံ ကြ တုန်း၊ အကြီးအကျယ် ကြက်တောင် ရိုက်ဖြစ် ကြ သေးတယ်။ ဟိုဖက်အိမ် ခေါင်းရင်းက.. ကွက်လပ်ကို သေချာ ကွင်းလုပ် ပြီး၊ မောင်နှမ တွေ ဆော့ ကြတာ.. ညနေ ဆို လမ်းထဲမှာ ဆူညံ နေတာ ပေါ့။ တချိန်တည်းမှာပဲ ရန်ကုန်က တက္ကသိုလ် ကြီး ပိတ်လိုက် လို့ ပြန်လာတဲ့ အကိုအမ တွေ ဆီက..စိတ်ဝင်စားစရာ သတင်းစကား တွေ ကို လည်း ကြား သိ နေ ခဲ့ ရ ပြီ။ အားလုံး ရဲ့ ဆုံရပ် .. ကြီးဒေါ် ရဲ့ အိမ်ပေါ်ထပ်ကြီး မှာ..မောင်နှမ တစု စာရွက်တွေ ဖြန့်ဖို့.. ဖယောင်းစက္ကူ တွေ နဲ့ အလုပ်ရှုပ် နေ ခဲ့ကြတာတွေ.. ပြန်တွေးတော့..မနေ့ တနေ့ကလို ပဲ ။ အဲဒီမှာ အငယ်ဆုံးက..အလွဲဆုံးပဲ ပြောရမလား..။ တရက်သား .. အကိုအမ တွေ တာဝန်ပေးလို့ မြို့လယ်ခေါင် မှာ စက်ဘီး ပေါ်ကနေ စာရွက်ချ ဖို့ မစ်ရှင် ကြီးကို ..တခြား အမ တယောက်နဲ့ အတူ တာဝန် ပေး လိုက်တယ်။ စာရွက်ကျဲ ရမဲ့..မြို့လယ်ခေါင် ..အာဇာနည် ကျောက်တိုက်ကြီး ရှေ့လည်း ရောက်ရော.. ဇောချွေးတွေ ပြန်လာ လိုက်တာ..၊ ရှေ့ က စက်ဘီးနင်းတဲ့..အမ က.. ဟဲ့..ချလေ..ချလေ လို့.. ခပ်ကျေးကျေး ပြောတော့.. ကဲဟာ ဆို ပြစ်ချ ခဲ့ လိုက်တာပေါ့..။ စာအုပ်ဆိုင် ထဲ ၀င်တော့..အမြဲ အိမ်ရှေ့က ဖြတ်ဖြတ်သွား ပြီး စောင်းငဲ့ စောင်းငဲ့ လုပ်နေကျ ..ရဲထောက်လှမ်းရေး က ..ရောက်နှင့်နေပြီ။ အေးဆေးပေါ့...ရော့ ဆိုပြီး..ကောင်တာပေါ် တင်လိုက်တာ..ခွပ်ဒေါင်းစာရွက် တွေ ဖြစ်နေပါရော လေ..။ စာအုပ်အပ်မဲ့ ပိုက်ဆံ တွေ လမ်းပေါ် ကျဲချ ခဲ့ ပြီး၊ စာအုပ်ဆိုင်ထဲက... ထောက်လှမ်းရေး ရှေ့ မှာ ခွပ်ဒေါင်းစာရွက် တွေ ထုတ်မိ တဲ့ အဖြစ်က..အဲဒီတုန်းက..မောင်နှမ တွေ ကြားထဲ.. ငိုအားထက် ရီအားသန်။\nမောင်နှစ်မ ဆယ့်ရှစ်ယောက် ဓါတ်ပုံလေးကို ပြန်ကြည့်ရင်း.. အခုတော့ တယောက် တနေရာစီ.. တဘ၀ စီ ဖြစ်ကုန်ကြ ပြီ ပဲ လို့ တွေးမိ နေတဲ့ အချိန် မှာ… ဇာတိမြို့ကလေး ကနေ..အဝေးမယ် ကြီး ကို တောင် ရောက်နေခဲ့ ပြီ ကော။\nတနေ့က..အွန်လိုင်း ပေါ် မှာ တွေ့ရတဲ့ မိတေ က.. ပြောတယ် ။ ၆ နှစ်ပြည့် သွား တဲ့ သူ့သားလေး က.. မေမေ..မေမေ့ မှာ ဖေ့စ်ဘွတ်ခ် ရှိလား.. သားကိုလည်း ဖေ့စ်ဘွတ်ခ် လုပ်ပေးပါလား .. လို့.. ပြောသတဲ့။\nသြော်.. ခေတ်တွေ ကလည်း ပြောင်းခဲ့ ပြီ မဟုတ်လား ။\n(၆-၀၂- ၁၂ --- ၁၃-၀၂-၁၂)\nLabels: Family , personal , tag\nခွိခွိ ခွိခွိနဲ့ ဖတ်ရတာ ဒီစာက :)))\nထူးခြားတဲ့ ဒေသိယ အသံလေး တွေ ထပ်ဖြည့်ပေးသွားတော့.. ပြုံးမိရင်း.. ဘယ်သူများပါလိမ့် လို့ တွေးနေမိတယ်။ နော်..အနမ့်း))\nကျေးဇူးပါပဲ ညီမလေးရေ ငယ်တုန်းကအကြောင်းလေးတွေ ပြန်ဖတ်ရတာ... ငါ့မျက်နှာ ပရုပ်ဆီတွေနဲ့သုတ်တာ နင့်ကို ဖေဖေနဲ့တိုင်ပြောမယ်... အော် တခု ပြောဦးမယ်.. မာလကာပင်ပေါ်မှာ ငါ့ အကိုင်းက နင့်အကိုင်းထက် နည်းနည်းပိုမြင့်တယ်နော်... ဟိ\nဆင်ဆင်နဲ့ မကေက တနယ်တည်းသားတွေလား.။\nန တ လ ကပေါ့..။\nဖတ်လို့ကောင်းလိုက်တာ။ ကလေးဘ၀က နေခဲ့တဲ့ နေရာကို ပြန်သွားချင်နေတယ်။\nပျော်စရာကောင်းလိုက်တဲ့ ကေ့ရဲ့ငယ်ဘဝလေး... အမျိုးတွေကလည်းတောင့်လိုက်တာ... နောက်ဆုံးမှာတော့ လွမ်းစရာနော်...\n:P က စင်စင်လေ မကေ\nပေါက်.. မကေက နတလ နားက...\nစင်စင်..ညေး တို့ ဆီမလည်း အဲ့လိုပဲ ပြောကြသလားး))\nVery Good essay !\nတရုတ်နှစ်ကူးဆို ငယ်ငယ်တုန်းက မောင်နှမတွေ ဝမ်းကွဲတွေဆုံပြီး ကစားနည်းပေါင်းစုံ ကစားခဲ့ကြတယ်၊ ခု ကလေးတွေကို ပြန်မေးကြည့်တယ် ထုပ်ဆီးထိုးဘူးလား၊ ဒီဆွဲဘူးလား ကြေးသားရိုက်ဘူးလားဆိုရင် အိုင်ပက်ဂိမ်းလား အိပ်စ်ဘောက်ဂိမ်းလား ပြန်မေးကြတယ်၊ ကစားရတာ ဘယ်လောက်ပျော်စရာကောင်းသလည်း သူတို့မသိတော့ဘူး။\nဖတ်ကောင်းတယ်ကေရေ....မောင်နှမတွေ အများကြီးနော်၊ ပျော်စရာကြီးပဲ။ အိမ်က ၀မ်းကွဲညီအစ်မတွေ စာဥတို့ စာစုတို့အကြောင်း၊ မာလကာပင်တက်တဲ့အကြောင်းတွေတောင် ရေးလိုက်ရဘူး။ ကေရေးမှပဲ သတိတွေရသွားတော့တယ်။ ဟုတ်ပါ့ တို့ငယ်ငယ်က ၀တ်ရတာတွေကလည်း အဲလို ဂါသန်လေးတွေပဲ သိလားးး။ လွမ်းထှာ...ကေ...ရယ်\nဖတ်ရင်း အပျော်တွေ ကူးစက်ရတယ်.. စိတ်မကောင်းလည်း ဖြစ်မိတယ်.. ကိုယ်တွေမှာ အဖေက တဦးတည်းသောသား၊ အမေ့အမျိုးတွေကလည်း အဝေးမှာဆိုတော့ အဲလို သိုင်းသိုင်းဝိုင်းဝိုင်းနေခွင့်မရဘူး.. ဆွေအုပ်မျိုးအုပ်တောင့်တဲ့သူတွေဆို သိပ်အားကျတာပဲရယ်


PROPERTY BENCHMARK PRICES FOR YEAR 2019-2020 (MANDALAY REGION) – JVMyanmar\nMandalay Benchmark Price Release for Year 2019-2020 and Summary Notes\nMandalay Benchmark Prices report for 2019-2020 financial year of real estate sector was released by Internal Revenue Department (IRD) on September, 2020. Mandalay is the economic center of Upper Myanmar and considered the center of Myanmar culture. Mandalay, the last loyal capital founded at the foot of Mandalay Hill, is the second largest city in Myanmar, after Yangon. Mandalay’s real estate sector had been growing steadily before the COVID-19 pandemic struck but the second wave of the pandemic has been striking harder on the market than the first one. The market has seen almost no transaction in September and businesses are hard to be carried out of the restrictions. Outer city land plots have seen more marketable than inner city land in this time. According to the government land benchmark price information, we have learnt that land prices in most of the area are increased significantly. Land located along the main streets are increased around 40 % and inner streets are increased around 60%. In Myo Thit area, land prices are raised around 20%. We have learnt that land plots along 80,81,82,83 and 84th Street in Chan Aye Tharzan Township are the most expensive pricing 429,752 MMK/ft2 which is 103% increase compared to last year. Significant land price reduction was performed in 2018-2019 financial year for the purpose to promote more sales transactions but most of the 2019-2020 financial year benchmark data have the same value from the year 2017-2018 benchmark. However, having said that in the previous article of Yangon Benchmark Prices, the benchmark prices are referenced for the tax purpose only, the actual market prices could be relatively higher or lower than the benchmark prices described in the report.\nPlease click the following links to learn sample property benchmark prices for Chan Aye Thar Zan Township, Mandalay region for 2019-2020.\nPlease leaveamessage in comment box to know Benchmark Prices for other townships in Mandalay for Year 2019-2020 levied by Price Valuation Board\nLand benchmark prices for Chan Aye Thar Zan Township for year 2019-2020 levied by price valuation board\nBenchmark prices on apartment selling/buying in Chan Aye Thar Zan Township for 2019-2020 levied year\n၂၀၁၉-၂၀၂၀ စည်းကြပ်နှစ် မန္တလေးမြို့ အတွက်ကာလတန်ဖိုးသတ်မှတ်ပေးမည့်မြေကွက်စံနှုန်းများ\n၂၀၁၉-၂၀၂၀ ဘဏ္ဍာနှစ် အတွက် မန္တလေးမြို့ အိမ်ခြံမြေကဏ္ဍအတွက် တန်ဖိုးသတ်မှတ်ပေးမည့် အစီရင်ခံစာကို ပြည်တွင်းအခွန်များ ဦးစီးဌာနမှ စက်တင်ဘာလအတွင်း ထုတ်ပြန်ခဲ့ ပါသည်။ မန္တလေးမြို့ သည် အထက်မြန်မာနိုင်ငံအတွင်း စီးပွားရေးအချက်အချာကျသော မြို့ ဖြစ်သကဲ့သို့မြန်မာ့ယဉ်ကျေးမှု ထွန်းကားရာ နေရာတခုအဖြစ် သတ်မှတ်ခြင်းခံရပါသည်။ ရန်ကုန်မြို့ ပြီးနောက် ဒုတိယအကြီးဆုံးမြို့ဖြစ်သည့် မန္တလေးမြို့ သည် မြန်မာနိုင်ငံဧ။် နောက်ဆုံးမင်းဆက်စံမြန်းရာ မင်းနေပြည်တော် ဖြစ်ခဲ့ ပါသည်။ ယခုကြုံတွေ့ နေရသော ကိုဗစ်-၁၉ ရောဂါကပ် မတိုင်ခင် အချိန်က မန္တလေးမြို့ ၏ အိမ်ခြံမြေ ဈေးကွက်သည် ကောင်းမွန်စွာ တိုးတက်ခဲ့ သော်လည်း ယခု အချိန်တွင်မူ ယခင်လများထက် ပိုမို ပြင်းထန်စွာ ထိခိုက်ခဲ့ ပါသည်။ စက်တင်ဘာလအတွင်း ဈေးကွက် အရောင်းအ၀ယ်သည် မရှိသလောက်နည်းပါးခဲ့ ပြီး ဆိုးရွားသော ကပ်ရောဂါ အခြေအနေကို ထိန်းချုပ်ရန် ထုတ်ပြန်ထားသော စည်းကမ်းများကြောင့် အိမ်ခြံမြေ စီးပွားရေးလုပ်ငန်းများ ဆောင်ရွက်ရန် အခက်အခဲများတွေ့ ရှိခဲ့ ရပါသည်။ ယခုနှစ်အတွက် ထုတ်ပြန်သော အစီရင်ခံစာအရမူ မန္တလေး မြို့ အပြင်ဘက်မြေကွက်များသည် မြို့ တွင်းရှိ မြေကွက်များထက် ဈေးနှူန်းအထူး မြင့်တက်နေကြောင်း လေ့လာရပါသည်။ ၄င်းအစီရင်ခံစာအရ မန္တလေးမြို့ ၏ နေရာတော်တော်များများတွင် မြေကွက်များ ဈေးနှုန်းမြင့်တက်မှုများ ရှိသည်ကို တွေ့ ရှိရပါသည်။ မြို့ ၏အထင်ကရ လမ်းမကြီးတလျှောက်ရှိ မြေကွက်များ၏ဈေးနှုန်းသည် ယခင်နှစ်များထက် ၄၀ % မြင့်တက်ခဲ့ ပြီး အတွင်းဘက် လမ်းများမှာမူ ၆၀% အထိ တိုးမြင့်ခဲ့သည်ကို လေ့လာရပါသည်။ ချမ်းအေးသာဇံမြို့ နယ်အတွင်း နံပါတ် ၈၁၊၈၂၊၈၃ နှင့် ၈၄ အစရှိသော လမ်းများရှိ မြေကွက်များသည် စတုရန်း တပေ လျှင် သိန်း ၄၂၉ ၇၅၂ ကျပ်ဖြင့် အမြင့်ဆုံး ဈေးရှိခဲ့ ပြီး ၄င်းတန်ဖိုးသည် ယခင်နှစ် သတ်မှတ်ဈေးနှုန်း၏ ၁၀၃% အထိ တိုးမြင့်ထားခြင်း ဖြစ်ကြောင်းလေ့လာရပါသည်။ ၂၀၁၈-၂၀၁၉ ဘဏ္ဍာနှစ်တွင်မူ အိမ်ခြံမြေ အရောင်းအ၀ယ် တိုးတက်စေလိုသော ရည်၇ွယ်ချက်ဖြင့် မြေကွက်ဈေးနှုန်းများကို သိသိသာသာ လျှော့ချခဲ့ သော်လည်း ယခုနှစ်တွင်မူ ၂၀၁၇-၂၀၁၈ ဘဏ္ဍာနှစ်အတွင်း သတ်မှတ်သော ဈေးနှုန်းများအတိုင်း မပြောင်းလဲပဲ ထားရှိသည်ကို လေ့လာတွေ့ ရှိရပါသည်။ စည်းကြပ်ထားသော မြေကွက်တန်ဖိုးများသည် အခွန်ကောက်ခံရန် ရည်ရွယ်ချက်ဖြင့် ထုတ်ပြန်ထားခြင်း ဖြစ်ပြီး အရောင်းအ၀ယ်ဖြစ်မည့် လက်ရှိ ဈေးကွက်တန်ဖိုးများမှာ အစီရင်ခံစာပါ သတ်မှတ်ထားသော ဈေးနှုန်းများအတိုင်းမဟုတ်ပဲ ပြောင်းလဲခြင်းများ ရှိနိုင်သည်ကို သတိပြုရပါမည်။\n၂၀၁၉-၂၀၂၀ ခုနှစ် ချမ်းအေးသာစံမြို့နယ် အတွက် သတ်မှတ်ထားသော အိမ်ခြံမြေ ကာလတန်ဖိုးများအား နမူနာအနေဖြင့် အောက်ဖော်ပြပါ လင့်တွင် ကြည့်ရှုနိုင်ပါသည်။\n၂၀၁၉-၂၀၂၀ စည်းကြပ်နှစ်အတွက် ချမ်းအေးသာစံမြို့ နယ်အတွင်းရှိြေ မကွက်များအတွက် ကာလတန်ဖိုး သတ်မှတ်ပေးမည့် မြေကွက်စံနှုန်းများ\n၂၀၁၉-၂၀၂၀စည်းကြပ်နှစ်အတွက် ချမ်းအေးသာစံမို့ နယ် အတွင်းရှိ တိုက်ခန်းရောင်းဝယ်ခြင်းများ အပေါ် စည်းကြပ်ရန် နှူန်းထားများ


Home / Motivational Article\n“Life has no meaning. Each of us has meaning and we bring it to life. It isawaste to be asking the question when you are the answer.” လိုက Joseph Campbell ပြောခဲ့သလိုပါပဲ။ ရှင်သန်နေထိုင်တဲ့ ဘဝရဲ့ အဓိပ္ပာယ်ဟာ ဘာများလဲဆိုပြီး မေးခွန်းထုတ်မိတယ်ဆိုရင် အဖြေက သင်ကိုယ်တိုင်ပဲလို့ ဆိုရမှာပါ။ ကိုယ်က ဘယ်လို အဓိပ္ပာယ်မျိုးနဲ့ ရှင်သန်နေထိုင်နေချင်သလဲ ဆိုတဲ့အပေါ် မူတည်ပြီး ကိုယ်တိုင် ဖန်တီးယူရမှာပါ။ ဘဝဆိုတာ စာအုပ်တစ်အုပ်ဆိုရင် အခန်းဆက်တိုင်းမှာ ဘာများဖြစ်နိုင်မလဲဆိုပြီး ရင်တထိတ်ထိတ်နဲ့ စောင့်မျှော် ဖတ်ရှုနေရတာမျိုး မဟုတ်ပါဘူး။ ကျွန်တော်တို့ကိုယ်တိုင် ရေးသားယူရမှာပါ။\nကိုယ်ကိုယ်ကို ဒီမေးခွန်းတွေ မေးကြည့်ဖူုးလား\n“Life is an endless process of self-discovery.” ဆိုတဲ့ စကားလိုပါပဲ။ဘဝဆိုတာ ကိုယ့်ကိုယ်ကို ရှာဖွေရင်း အကောင်းဆုံး Version တစ်ခု ဖြစ်လာအောင် ပြုပြင် ကြိုးစားယူရခြင်းလို့ ဆိုနိုင်ပါတယ်။ ကျွန်တော်တို့ သတိမထားမိပေမယ့် Personal Development တိုင်းက Self Discovery ကနေ စတင်ကြတာချည်းပါပဲ။ ဒါပေမယ့် တခါတရံမှာ ကျွန်တော်တို့အများစုက ကိုယ့်အိပ်မက်တွေကို ရှာဖွေနေရင်းနဲ့ကို လမ်းပျောက်သွားတတ်တယ်။ စိတ်ဓာတ်ခွန်အားတွေ၊ ရည်ရွယ်ချက်တွေ ပျောက်ဆုံးသွားတယ်၊ ကြိုးစားသင်ယူလိုစိတ်တွေ ပျောက်ဆုံးတယ်။ နောက်ဆုံး ကိုယ့်ကိုယ်ကိုပါ ပျောက်ဆုံးသွားလေ့ရှိကြတယ်။ အလွယ်ကူဆုံးပြောရရင် ကိုယ်တိုင် ဘာဖြစ်ချင်မှန်းမသိ လမ်းပျောက်သွားတတ်ကြတယ်ပေါ့။


October 5, 2020 - Amawpyay\nလူကောင်း ဆိုသည်မှာ ဟဲ့၊ ဘေးအိမ်က ဖြူလေးက တော် တယ်နော်။ အရွယ်ကောင်း တုန်း လက်ထပ်ပြီးတော့ ကလေးလည်း ရနေပြီနော်။ ငါကတော့ဟယ် ငါကတော့ အဲဒီလို လူမျိုးနဲ့ ဆိုရင် အစပ်မတည့်ပါ ဘူးကွယ်။ ဘာလို့လဲ၊ သူနဲ့ရန်များ ဖြစ်ဖူးလို့လား ??? ဘာရယ်လို့ မဟုတ် ပါဘူးဟယ် ငါက အပျိုကြီးပဲ လုပ်တော့မယ် လို့ ပြောတော့ သူက “ကောင်း တာပေါ့၊ သူများတွေ ဘာ ပဲပြောပြော ဂရုမစိုက် နဲ့လို့” ပြန်ပြော တယ်။ သူ့စိတ်ထဲမှာ ဘာမှ ခံစားချက် မရှိသလို ပြန်ပြောတော့လေ ငါစိတ် ထဲမှာ တမျိုးကြီး …\nမနက်စာကို ဘာကြောင့်သေချာ စားသင့်တာလဲ\nမနက်စာကို ဘာကြောင့်သေချာ စားသင့်တာလဲ ကျန်းမာပျော်ရွှင်ပြီး ကိုယ့်ရဲ့တစ်နေ့တာ လုပ်ငန်းဆောင် တာတွေကို လျှင်မြန် သွက်လက်စွာ ဆောင်ရွက် ချင်တယ် ဆိုရင်တော့ မနက်စာ ကိုသေချာစားဖို့ လိုအပ် ပါတယ်။ လူအများစုဟာ အိပ်ရာ ထနောက်ကျလို့၊ ရုံးနောက်ကျနေလို့၊ ကျောင်းနောက်ကျလို့ စတဲ့အကြောင်းပြချက်တွေနဲ့ မနက်စာကိုသေချာ မစားဖြစ် ကြ ပါဘူး။ ဒါကြောင့် မနက်စာကဘာလို့ အရေးကြီးတာလဲ ဘာလို့သေချာ စားသင့်လဲ ဆိုတာကို ပြောပြပေး ပါမယ်။ လူအများစုက မနက်စာ ဆိုရင်သေချာ မစားဖြစ်ဘဲ ကော်ဖီတခွက်၊ ပေါင်မုန့်တချပ်နဲ့ပြီးလိုက်ကြတာ များပါ တယ်။ မနက်စာဆိုတာ အာဟာရ ပြည့်ပြည့်၀၀ ပါဝင်တဲ့ ကယ်လ်ဆီယမ်၊ သံဓာတ်၊ ဗီတာမင်အုပ်စု၊ အသားဓာတ်၊ …\nဆီးကျောက်တည်ရောဂါအတွက် သဘာဝဆေးနည်း မိန်းမမှာမီး ယောကျာ်းမှာဆီး ဆိုသည့် စကားအတိုင်း အမျိုးသမီးတို့ အတွက် မီးနေချိန်သည် အလွန်အရေးကြီး သလို အမျိုးသား များ အတွက် ဆီးရောဂါ သည် အလွန်အရေးကြီးလှ ပါ သည် ။ ဆီးနှင့် ပတ်သက်သော ရောဂါ များမှာလည်း အမျိုးမျိုးရှိနေ ပါသည် ။ ဆီးကျောက်တည်ခြင်းသည် အလွန် အန္တရာယ် ကြီးသော ရောဂါ တစ်ခု ဖြစ်နေ ပါ သည်။ ထို့ကြောင့် ဆီးကျောက်တည် သူများ အတွက် သဘာ ၀ဆေးနည်းကောင်း တစ်ခုကို မျှဝေပေး လိုက် ပါ သည်။ ဆေးနည်း(၁) …\nအနေအထိုင် အေးဆေးသူတွေရဲ့ လျှို့ဝှက် (၇)\nအနေအထိုင် အေးဆေးသူတွေရဲ့ လျှို့ဝှက် (၇) ၁ – သူများထက်ခင်တတ်တယ် အနေအေးပေမဲ့ သူတို့ကို အရမ်းခင် တယ်လို့ ခံစား ရပြီး သူတို့ ကလည်း အရမ်းခင်တယ့်လူဆို စကားတွေ အများကြီးပြော ပါ တယ်။ ၂ – သူများထက်ပိုသိ၊ ဒါပေမဲ့ မပြော သူတို့က လူတွေနဲ့ဆက်ဆံတဲ့ အခါ လေ့လာစောင့်ကြည်နေ သူတွေဖြစ် ပါတယ်။ စကားတွေအများကြီး မပြောလို့ ဘာမှ မသိဘူး မထင် ပါနဲ့။ သူတို့က အားလုံးကို တိတ်တိတ်လေး အကဲခတ်နေ သူမို့ သူများထက် ပိုသိ တတ် ပါတယ်။ ၃ – သူငယ်ချင်း သူငယ်ချင်းနည်းပေမဲ့ …\nခုလို ကာလကြီးမှာ စိတ် ဖိစီးမှုတွေကို လျော့ပါးသက်သာ စေနိုင်တဲ့ အလွယ်ဆုံး နည်းလမ်း (၆)မျိုး\nခုလို ကာလကြီးမှာ စိတ် ဖိစီးမှုတွေကို လျော့ပါးသက်သာ စေနိုင်တဲ့ အလွယ်ဆုံး နည်းလမ်း (၆)မျိုး ခုလို ကိုဗစ် ကာလ မှာတော့ လူတိုင်းလိုလို အနည်းနဲ့ အများ စိတ်ဖီစီးမှုတွေ ရှိ နေတတ်ပါတယ်။ ကိုဗစ် ရဲ့ နောက် ဆက် တွဲ ကြောင့် စီးပွားေ ရးဘက်မှာ ထိခိုက်န စ်နာမှုတွေ ရှိ နေ သလို တစ်ဖက်မှာ လည်း ကျန်းမာရေး အတွက် စိုးရိမ် ပူပန် နေရတဲ့ ဒုက္ခ ကလည်း ရှိနေပါတယ်။ ဖြစ်ပေါ် ခံစားနေရတဲ့ စိတ်ဖိစီးမှုတွေ၊စိုးရိမ် ကြောင့်ကြ မှုေ တွကို လျော့ ပါး …\nအသဲကွဲပြီးနောက် အချစ်သစ်ကို ဘယ်လိုရှာမလဲ …?\nအသဲကွဲပြီးနောက် အချစ်သစ်ကို ဘယ်လိုရှာမလဲ …? ကိုယ့်ချစ်သူက ထားခဲ့လို့ စိတ်ညစ်နေ တဲ့သူ auntymay ပရိသတ်ကြီးထဲမှာ ရှိမယ်ထင်ပါတယ်။ ကြေကွဲ ပူဆွေးနေစရာ မလိုပါဘူး။ ကိုယ့်ကို မချစ်တဲ့ သူတစ်ယောက်ကို ရင်ဘတ်ထဲကနေ အချိန်အကြာကြီး တန်ဖိုးထားဖို့ ဆိုတာ အတ္တ အရတော့ လုံးဝ မဖြစ်နိုင် ပါဘူး။ ဒီတော့ အသဲကွဲပြီးနောက် အချစ်သစ်ကို ရှာလိုသူတွေ အောက်ပါနည်းလမ်းတွေ ကြိုးစားကြည့် ကြဖို့ တိုက်တွန်းလို ပါတယ်။ (၁) စိတ်သစ်လူသစ်နဲ့ စပါ အသစ် တစ်ယောက်နောက်ကို လိုက်မယ် ဆိုရင် အတိတ်မှာ ရခဲ့ ဒဏ်ရာတွေကို အရင်မေ့ပစ်အောင် လုပ်ရ ပါမယ်။ ဒါမှသာ အသစ် …


Novotel Yangon Max - Your Co-Working Space\nNovotel Yangon Max - Family & Business trip hotel - Your Co-Working Space\nHome> SPECIAL OFFERS>Your Co-Working Space\nIntroducing Novotel Yangon Max Co-Working Space catering for the versatile. Your co-working space at GourmetBar, including coffee andapastry with high-speed wifi (max3hours usage) for only 10,000 MMK net per person.\nThe offer is valid between 9AM to 7PM until 31st of May 2021. No prior reservation is required.\nအိမ်ကနေအလုပ်လုပ်ရတာ ငြီးငွေ့နေပြီလား? ဒါဆိုရင် နိုဗိုတယ်ရန်ကုန်မက်စ်ရှိ Gourmet ကော်ဖီဆိုင်မှာ မြန်နှုန်းမြင့်အင်တာနက်ကို ကော်ဖီသောက်၊ ကိတ်မုန့်စားကာ အသုံးပြုရင်းလာရောက်အလုပ်လုပ်နိုင်ပါပြီ။ နေ့စဉ်မနက် ၉နာရီမှ ည၇နာရီအတွင်း ၃နာရီစာအသုံးပြုခကို တစ်ယောက် ၁၀,၀၀၀ ကျပ်သာကျသင့်မှာဖြစ်ပါတယ်။ ကော်ဖီတစ်ခွက်နှင့် ကိတ်မုန့်တစ်မျိုးပါဝင်ပါသည်။ ကြိုတင်ဘိုကင်တင်ရန်မလိုအပ်ပါ။ မေလ ၃၁ရက်နေ့အထိသာဖြစ်ပါတယ်။


mjiadmin | Myanmar Journalism Institute\nAll posts by mjiadmin\nAugust 1, 2014 အဖွင့်စာမျက်နှာmjiadmin\nMyanmar Journalism Institute (MJI) မြန်မာ့သတင်းပညာသိပ္ပံ၏ အချိန်ပိုင်း မာလ်တီမီဒီယာ သတင်းပညာ (Journalism) ဒီပလိုမာသင်တန်းအား လာမည့် သြဂုတ်လ ၁၈ ရက်နေ့မှ စတင်ပြီး မန္တလေးမြို့ တွင် ဖွင့်လှစ်မည်ဖြစ်ပါသဖြင့် သင်တန်းတက်ရောက်လိုသည့် သင်တန်းသူ ၊ သင်တန်းသားများ သင်တန်းလျှောက်လွှာ ပေးပို့ပေးနိုင်ကြောင်း အသိပေးအပ်ပါသည်။\nသင်တန်းကာလကို ၁၂ လ သတ်မှတ်ထားပြီး သင်တန်းတက်ရောက်မည့်သူသည် အနည်းဆုံး လုပ်သက် အတွေ့အကြုံ ၂ နှစ်ရှိကာ လက်တွေ့လုပ်ကိုင်နေသော သတင်းစာဆရာများ ဖြစ်ရပါမည်။ လစဉ် မျက်နှာစုံညီ လုပ်ငန်းခွင်ဆွေးနွေးပွဲ (workshop) များပြုလုပ်၍၊ e-learning (အီလက်ထရောနစ် အထောက်အကူပြု သင်ကြားရေး) အရင်းအမြစ်များကို အသုံးပြုကာသင်ကြားပါမည်။\nသင်တန်းတက်ရောက်ခွင့်ရမည့် ပထမ အပတ်စဉ် သင်တန်းသူ၊ သင်တန်းသား ၁၅ ယောက်စလုံး အတွက် scholarship ပညာသင်ထောက်ပံ့ကြေးပေးသည့် အစီအစဉ်ဖြင့် ထောက်ပံ့ပေးသွားမည်ဖြစ်ပါသည်။\nပထမ သင်ခန်းစာကို သြဂုတ် ၁၈ ရက်နေ့မှ သြဂုတ် ၂၃ ရက်နေ့အထိ ပို့ချသွားမှာဖြစ်ပြီး မီဒီယာဥပဒေနှင့် ကျင့်ဝတ်၊ သတင်းရေးသားခြင်းတို့အကြောင်းဖြစ်ပါသည်။ နိုင်ငံခြားဆရာတစ်ဦး၊ မြန်မာသင်တန်းဆရာများနှင့် အထူးဖိတ်ကြားထားသောပညာရှင်များက သင်ကြားပို့ချပေးသွားမည်ဖြစ်ပါသည်။ မြန်မာဘာသာစကားကိုအသုံးပြု၍ သင်ကြားပါမည်။\nသင်တန်းလျှောက်လွှာတင်ရမည့်နောက်ဆုံးရက်မှာ သြဂုတ် ၈ ရက်၊ ၂၀၁၄ ဖြစ်ပြီး သင်တန်းသို့ တက်ရောက်ရန် အရွေးချယ်ခံမည့်သူများအား အင်တာဗျူးမည့်ရက်မှာ စနေနေ့ သြဂုတ် ၉ ရက်၊ ၂၀၁၄ ခုနှစ် ဖြစ်ပါသည်။\nသင်တန်းလျှောက်လွှာများကိုinfo@mjimyanmar.orgသို့အီးမေးလ်ဖြင့်လည်းကောင်း၊ မန္တလေးမြို့ နေသူများအတွက် လူကိုယ်တိုင် အောက်ဖော်ပြပါ လိပ်စာ သို့မဟုတ် လူပုဂ္ဂိုလ်သို့လည်းကောင်း ပေးပို့နိုင်ပါသည်။\n(၁) ပြင်သစ်စင်တာ၊ YMCA၊ လမ်း (၈၀)၊ (၂၄) လမ်းနှင့် (၂၅) လမ်းအကြား၊ မန္တလေးမြို့ ။ တယ်လီဖုန်း -၀၂၂၃၁၃၈\n(၂) ကိုကျော်သူရမျိုး-မိုဘိုင်းဖုန်းအမှတ် ၀၉၂ ၅၆၀ ၃၂၄၃၆\nထပ်မံသိလိုသည်များကို Ma Lina (ခ) ဒေါ်စိန်စိန်မြင့် ဖုန်း -၀၉၂ ၅၄၃၈ ၄၆၆၀ သို့ဆက်သွယ် မေးမြန်းနိုင်ပါသည်။\nသင်တန်းလျှောက်လွှာများကိုအောက်ပါလင့် တွင် download ဆွဲယူနိုင်ပါသည်။\nMandalay Training Application Form (in Myanmar)\nThe first batch, registered and ready to go…\nJuly 17, 2014 အဖွင့်စာမျက်နှာmjiadmin\nMay 5, 2014 Home, Press Releasemjiadmin\nMyanmar Journalism Institute (MJI) is established;\n(Temporary) Board of Directors elected\nDate: Yangon; May 4, 2014\nThe meeting of founding members of Myanmar Journalism Institute (MJI) was held and elected 9-members (Temporary) Board of Directors at the Central Cooperative Society building at the junction of Saya San Road and University Avenue Road in Yangon on 4th May 2014.\nThe Temporary Board of Directors of MJI is elected by the founding assembly today from among the participating 39 representatives (from founding member media organizations). One representative of print media, one representative of private broadcast media, one representative of community media, one representative of ethnic media, one representative of online media, one representative of female mediaperson and two representatives of media associations were elected as the Board Directors. U Thiha Saw (Myanmar Journalists Association (MJA) was elected as the chairman and U SoeMyint (Mizzima Media) was elected as the vice-chairman of the Temporary Board of Directors.\nThe Temporary Board of Directors will work to officially register the Myanmar Journalism Institute (MJI), to design and approve the curriculums and to begin to operate the MJI.\nThe Temporary Board of Directors of MJI\nU Thiha Saw (Myanmar Journalists Association), Chairman\nU Soe Myint (Mizzima Media), Vice Chairman\nU Ye Min Oo (MNTV), Member\nU Kyaw Kyaw Lin (The Bago Voice), Member\nU Khaing Myat Kyaw (Narinjara), Member\nU Kyaw Khaing Oo (Planet.com.mm), Member\nDaw Shwe Mhone (Union Journal), Member\nU Myint Kyaw (Myanmar Journalists Network), Member\nU Thiha Saw\nPhone: 09 73183179


မန်းဂဇက် ချစ်သူများ စာပေဆု | Myanmar Gazette News Media Forum Network\nHome » Creative Writing » မန်းဂဇက် ချစ်သူများ စာပေဆု\n@ မိုက်ကယ်ဂျော်နီအောင်ပု ;\nကိုချစ်စ/ဆရာ က .. အဘပုကို အတော်ချစ်တာပဲနော် …\nဟိုက ထန်းတောထဲဝင်သွားလို့ ငြိမ်နေတာ ….\n@ ကိုထူးဆန်း ;\nအင်းလေ .. ခေါ်စရာလား ဒီအသက်အရွယ်နဲ့ ဘဘဘလက်လို့\n@ မောင်ပေ ;\nချာတူးရယ် .. နီတော်တော် မျက်နှာပြောင်ပါလား .. ဒီနေ့တစ်နေ့ လုံး .. ဒီကော့မန့် ဖတ်ပြီးမှပဲ .. ၀ါးလုံးကွဲ ထရယ်မိတာ .. အမှတ်တရပါပဲ …\nဒါနဲ့ … ဟာသရေးပါလားချာတူးလေး.. ဟိဟိ\nကိုရွှေတိုက်ပြောတာ .. ၄၂ နှစ် က ဘာ ဆိုလား .. အဟဲ .. အရင်ကတည်းက ဘဘ ဘလက်ဆိုရေးထားတာလေး နှုတ်ကျိုးနေလို့ပါ … :grin:\nစကြည့်ပြီး မှ အရည်အချင်းမမှီမှာ စိုးလို့ ကြိုပြောထားတာပါ .. ကွဲကုန်ကြပြီလို့ထင်တာ မျိုး မမြင်အောင် ကြိုပြောထားတာပါ ခင်ဗျ ….\nမှန်ပါတယ် ကို ကြက်ဖင် ( အကယ်ဒမီ ) ရေ\nကျွန်တော် ဒီည ပို့ စ်တစ်ခုတင်ပြီး ပြန်ရှင်းပါမယ်\nရွာသူားအချင်းချင်းဟာ တစ်ယောက်နဲ့ တစ်ယောက် ဆက်ဆံ ခဲ့ကြတာပါ\nမင်းက အသစ်မို့ ငါက အရင်ရောက်လို့ ဆိုတာမျိုးလဲ မရှိခဲ့ပါဘူး\n( စာကို လက်လွတ်စပယ်ရေးနေတဲ့သူတွေဟာလည်း\nရွေးချယ်ထားတာတွေကိုလည်း သဘောကျပါတယ်။ နောက်ထပ် လူကြီးပိုင်းလေးတွေလည်း ရှိဦးမယ်ထင်ပါတယ်ရှင်။ လေးဖက်တီးတစ်ယောက်တော့ မပေါ်လာ အတော်ကြာနေပြီနော်။ အားလုံး သတိများ ရကြသေးရဲ့လားဟင်… နည်းနည်းလောက် စုံစမ်းကြည့်ပါဦး။ ဘယ်တွေများ ရောက်နေပါလိမ့်မယ်ဆိုတာ သိချင်လို့ပါရှင်။ ဒါနဲ့ အသက်ကြီးတဲ့သူ ရွေးချယ်ထားတယ်လည်းဆိုသေးတယ် ဦးဦးဘဘအဘိုးလေး အင်ဇာဂီတစ်ယောက်လည်း ပါနေပါလားနော်။ ….\nsitee စည်းကမ်းအတိုင်းသာ အတိအကျ လုပ်ခဲ့ရင်\nအှုးပေ .. အူးပေ .. ဘောခန့်မှန်းတာတွေ မှန်ပေမဲ့ .ဒီတခါတော့ မှားပြီလား မသိ .. :grin: :grin: တစ်ခုခုတော့ လွဲနေသလားလို့ .. ပွင့်ပွင့်လင်းလင်း ပြောပြပါလား အှုးပေရယ် .. ကျွန်တော်တို့ သိသင့်လို့ ပြင်သင့်တယ် ထင်ရင်လည်း ပြင်ရတာပေါ့ ..\nဦးပေ ဘယ်လိုများတွေးမိလို့လဲ .. ဦးပေစိတ်ထဲ ရှိတာပွင့်ပွင့်လင်းလင်းပြောလိုက်ပါ ဦပေရဲ့။\nအတိုင်းရေးချင်သလိုရေးကြပြီး အဲ့ဒီ့ အထဲကမှ အကြိုက်ဆုံး တွေရွေးပြီး ပေးမှာ ဟုတ်ဘူးလား …အများစုရဲ့ အကြိုက်ရွေးလို့ မရလို့လား ..\nမရှင်းတော့ဘူးတော့ မလုပ်ပါနဲ့ .. ရင်ဘတ်ကြီးထဲရှိတာတွေ ပြောပစ်လိုက်စမ်းပါ..\nကျွန်တော်တို့အားလုံး ပျော်ပျော်ပါးပါး နဲ့ မန္တလေးဂေဇက်ကြီး ရေရှည်တည်တံ့အောင် ကြိုးစားကြရအောင်ပါ… :grin: :grin:\n(ဒီနေ့ July7ဆိုတော့ ဒေါက်တာမောင်မောင်ပြောတဲ့ ကျွန်တော်တို့ အားလုံး ပျော်ပျော်ပါးပါးအုတ်မြစ်ချကြတာပေါ့ ဆိုတာလေးကို ကူးတာပါ ။ )\nကိုချောရေ……. စာအုပ်အဖြစ်ထုတ်ဖို့ ကော အစီအစဉ်မရှိဘူးလား…။\nav;bvuf uAsmawGudka&m a&G;cs,fzdkU pdul;r&Sdbl;vm; qdkwmodyg&ap…/ cifrif;aom tm*\nဦးဘလက်အစီအစဉ်ကောင်းပါတယ်။ ဒီမှာရေးနေရင်းကနေ ပရိုတန်းဝင်သွားအောင်လေ့ကျင့်ပေးသလိုပါပဲ။\nKo Black Chaw Yay,\nကွန်မန့် အဟောင်း ဆက်ရှင် ကို ခွဲလိုက် ပြီး နောက်ပိုင်း အဲဒီလို ဖြစ်သွားသလား မသိ။\nဆိုက်သိပ်လေးနေလို့ တမင်ဖြုတ်ထားတာပါ။ ဝိတ်တတ်နိုင်သလောက် လျှော့နေပုံရတယ်။ သဂျီးလည်း ပြောထားတယ်လေ ဂုတလော မသမာသူတွေရဲ့ အတိုက်အခိုက် ခံနေရတယ်လို့…။ သဂျီး မက္ကာမြို့က ပြန်လာပြီးခထဲက ဖြစ်နေတာ….\nကောင်းတာကို မြှင့်တင်ပေးကြဖို့ ဖြစ်တာမို့ အကျိုးများဖို့ပဲ ဖြစ်လာမှာပါ။\nဒါပေမယ့် ကိုယ်တိုင်ကတော့ ဆုရွေးချယ်ပေးရအောင် ဘယ်လောက်များတော်နေ တတ်နေလို့လဲလို့ စဉ်းစားမိပြီး နောက်ကျော မလုံပါကြောင်းးးးးးးးးးးးးးးးးး\nကျွန်တော်က ရှေ့ကော နောက်ကော မလုံတာ.. ရေးသမျှတော်တော်များများကြိုက်နေတော့ နံကြားထောက်ရမလိုဖြစ်နေတယ် :razz:\nကိုချောက တစ်ရက် ကျွန်တော့်ဆီ ဖုံးဆက်တယ်\nအဲ ကိုချော ကျွန်တော့်ကိုပြောတာ ခင်ဗျား ရွာကိုမချစ်ဘူးလား၊ ရွာအတွက် အကျိုးရှိအောင် တတ်နိုင်တဲ့ နေရာက မလုပ်ချင်ဘူးလား တဲ့ ထပ်ငြင်းလိုက်ရင် ရွာကိုမချစ်တဲ့သူကြီး ၊ ရွာကို အကျိုးမရှိစေချင်သူကြီး ဖြစ်မှာစိုးလို့ ထပ်မငြင်းရဲတာ့ဘူး